Gaanoonu asaasee himaayai kurumaai 65 aharuge majaa suvaalu!\nގާނޫނު އަސާސީ ހިމާޔަތްކުރުމާއި 65 އަހަރުގެ މަޖާ ސުވާލު!\nސުޕްރީމް ކޯޓް: ގާނޫނު އަސާސީ ހިމާޔަތް ކުރުމުގެ އަޑު ވަނީ ގަދަވެފައި. -- ފޮޓޯ: އަވަސް\nގާނޫނަށް އިސްލާހު ގެނެސް އޮޑިޓަ ޖެނެރަލް މަގާމުން ވަކިކޮށް އާ އޮޑިޓަ ޖެނެރަލަކު އައްޔަންކުރި އެވެ. ސުޕްރީމް ކޯޓުގެ ފަނޑިޔާރުންގެ އަދަދު މަދުކުރި އެވެ. މި ދެ މައްސަލާގައި ވެސް ސަރުކާރާ ދެކޮޅު މަޖިލިސް މެންބަރުންގެ ވޯޓު ބައިބައިވެގެން ދިޔަ ތަން ފެނުނެވެ. އެކަމަކު އުމުރުން 65 އަހަރުން މަތީގެ މީހުންނަށް ރައީސުލް ޖުމްހޫރިއްޔާ ކަމަށް ކުރިމަތި ނުލެވޭ ގޮތަށް ހެދުމަށް ގާނޫނު އަސާސީ އަށް އިސްލާހެއް ހުށަހެޅުމާ ގާނޫނު އަސާސީ ހިމާޔަތް ކުރުމަށް ސިޔާސީ އިދިކޮޅު ފަރާތްތައް އެއް އޮޑިއެއްގައި ދަތުރަށް ފަށަން މި ވަނީ ނިންމައިފަ އެވެ.\nގާނޫނަށް އިސްލާހު ގެނެސްގެން މި ކުރި ހުރިހާ ކަމަކީ ވެސް ގާނޫނު އަސާސީގެ ބައެއް މާއްދާތަކަށް ބަލާއިރު އެ މާއްދާތަކާ ފުށުއަރާ ކަންތައްތަކެއްގެ ގޮތުގައި ބެލެ އެވެ. ރައްޔިތުންގެ މަޖިލިސް ތެރޭގަ އާއި އާންމުންގެ މެދުގައި ވެސް މި ކަންކަމާ އެހާ ބޮޑަށް ހިޔާލު ތަފާތުވެގެން ދިޔައީ އެހެންވެ އެވެ. އެކަމަކު ސަރުކާރާ ދެކޮޅު ފަރާތްތަކުގެ ހިޔާލު އޭރު އެއްގޮތް ކޮށް ސަރުކާރު ޒިންމާދާރު ކުރުވަން އުޅުނު ތަނެއް ނުފެނުނެވެ. މީގެ މާނަ އަކީ ސަރުކާރުން ކަންކުރި ގޮތާ ދެކޮޅަށް ވާހަކަ ދެއްކި ނަމަވެސް އިދިކޮޅު ފަރާތްތަކުގެ މަސްލަހަތެއް ވެސް މި ކަންކަމުގައި އޮތުން ހެއްޔެވެ؟ ނޭނގެ އެވެ. އެކަމަކު ސަރުކާރުން ކުރި ކަންކަން ހުއްޓުވަން އިދިކޮޅު ފަރާތްތަކަށް އެއްގަލަކަށް ނޭރުނުކަން އެނގެ އެވެ.\nދެން އޮތީ އުމުރުން 65 އަހަރުން މަތީގެ މީހުންނަށް ވެރިކަމަށް ކުރިމަތި ނުލެވޭ ގޮތް ހަދަން ހުށަހެޅި އިސްލާހެވެ. މިއީ ސިޔާސީ ވާދަވެރިން، ހާއްސަކޮށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ދެކެ ސަރުކާރު ގަންނަ ބިރަކުން އެމަނިކުފާނު އެއްފަރާތް ކޮށްލުމަށް ހުށަހެޅި އިސްލާހެއް ކަމަށް އިދިކޮޅު ފަރާތްތަކުން ބުނެ އެވެ. އިސްލާހު އަމާޒުވާ ސިޔާސީ ލީޑަރުންގެ ވާހަކަ ބާއްވާށެވެ. މިހާރު އޮތް ގޮތުން އަޅުގަނޑަށް ވެސް ވެރިކަމަށް ކުރިމައްޗެއް ނުލެވެ އެވެ. މިހެން ނުބުނާންވީ ކީއްވެގެން ހެއްޔެވެ؟ ވެރިކަމަށް ކުރިމަތިލެވޭ އެންމެ މަތީ އުމުރަކީ 65 އަހަރު ކަމަށް ހަދައިފި ނަމަ އަޅުގަނޑުގެ މަންމަ އާއި ބައްޕައަކަށް ވެސް ވެރިކަމަށް ކުރިމައްޗެއް ނުލެވޭނެ އެވެ. މި ލިސްޓު ވަރަށް ދިގުވާނެ އެވެ. ހައްގުތައް އޮންނަން ވާނީ ހަމައެކަނި ސިޔާސީ ލީޑަރުންނަށް ހެއްޔެވެ؟\nއުމުރުން 65 އަހަރު ވުމަކީ މިހާރު އިސްލާހު ހުށަހަޅާފައިވާ ގޮތުން ރައީސުލް ޖުމްހޫރިއްޔާ ކަމުގެ ޝަރުތެއް ގެއްލިގެންދާ ކަމެކެވެ. އެހެންވީމާ 64 އަހަރާއި 11 މަސް ވެފައިވާ މީހަކަށް ވެސް ވެރިކަމަށް ކުރިމަތި ލެވޭނެ އެވެ. ރައީސް ކަމަށް އިންތިހާބުވާ ފަހުން 65 އަހަރު ވެއްޖެ ނަމަ ދެން ވާނީ ކިހިނެއް ހެއްޔެވެ؟ ރައީސް ކަމުގެ ޝަރުތެއް ގެއްލި އެ ހިސާބުން ޖެހޭނީ ވެރިކަމުން ރިޓަޔާ ކުރަން ހެއްޔެވެ؟\nމުވައްޒަފުން ރިޓަޔާ ކުރަން ޖެހޭއިރު މުޅި ގައުމާ ހަވާލުވެ ހުންނަ މީހާ ރިޓަޔާ ކުރަންޖެހޭ އުމުރެއް ނޯންނަނީ ކީއްވެގެން ހެއްޔެވެ؟ ރައީސްކަން ކުރުމަށް ނުކުޅެދުންތެރިިވާ ހާލަތެއް އަތުވެއްޖެ ނަމަ ރައީސަކު ވަކިކުރެވޭ ގޮތަށް ގާނޫނު އަސާސީގައި އޮވެ އެވެ. އެކަމަކު މިހާ ހިސާބަށް ގޮސްގެން ވެރިކަމުން ދުރުކުރި ރައީސުން މުޅި ދުނިޔޭގެ ނިސްބަތުން ވެސް މަދެވެ. ރާއްޖެ ކަހަލަ، "ވެރިކަން ބޭނުން ނުވެ ތިއްބާ" ވެރިކަން ލިބޭ މީހުން މަގާމުން ދުރުކުރަން އުޅެފި ނަމަ ވާނީ ކިހިނެއް ކަމެއް ވެސް ނޭނގެ އެވެ.\nދެން އޮތީ އެހެން ގައުމުތަކުގައި ވެސް އޮންނަނީ މިހެންނޭ ކިޔާފައި އެގޮތަށް ތަބާވެގެން ތިބުމުގެ ސިޔާސަތެވެ. ދެން އެ ހިސާބުން ނިމުނީ އެވެ. އުހުނ ނުނިމެ އެވެ. އެހެން ގައުމުތަކުުގައި އޮންނަނީ ތިމާ ބޭނުންވާ ގޮތަށް ނަމަ އެއީ ރަނގަޅު ގޮތެވެ. އެހެން ގޮތަކަށް އޮންނަ ނަމަ ބުނާނީ ބަޔަކު އުޅޭހާ ގޮތަކަށް އުޅެން ނުޖެހޭ ކަމަށެވެ.\nހަމަ ކަމެއް ކޮށްލާއިރަށް ގާނޫނު އަސާސީއޭ ކިޔާފައި ސަރުކާރާ ދެކޮޅަކަށް ނުނިކުންނާނެ އެވެ. އެކަަމަކު ސިޔާސީ ގޮތުން ކަމެއް ބޭނުންވާ ކޮންމެ ފަހަރަކު ގާނޫނު އަސާސީއާ ކުޅެން ދިމާކުރާ ނަމަ އެކަމެއް ހުއްޓުވަން ޖެހޭނެ އެވެ. ނަމަވެސް އަހަރެމެންގެ މި އޮތީ ވަރަށް ފުރިހަމަ ގާނޫނު އަސާސީއެއް ހެއްޔެވެ؟\nއެންމެން ވެސް ގަބޫލުކުރަނީ މިހާރު މި އޮތް ގާނޫނު އަސާސީ ބައްޓަންކުރީ މައުމޫން އަބްދުލް ގައްޔޫމްގެ 30 އަހަރުގެ ވެރިކަން ނިމުމަކަށް ގެންނަން ކަމަށެވެ. ގާނޫނު އަސާސީއެއް ހެދިޔަސް އެ ގާނޫނު އަސާސީއާ ގުޅުމެއް ނެތް ގާނޫނުތައް އިސްލާހު ނުކުރެވި ހުރުމުގެ ސަަބަބުން ދިމާވާ މައްސަލަތަކުގެ ވާހަކަ އަކީ އަލުން ތަކުރާރު ކުރަންޖެހޭ ވާހަކަތަކެއް ނޫނެވެ.\nމިހާރު މި އޮތް ގާނޫނު އަސާސީ އަށް އިސްލާހެއް ގެންނާކަށް ނުވާނެ ހެއްޔެވެ؟ ނޫނެކެވެ. ގެންނަންޖެހޭ ކޮންމެ އިސްލާހެއް ވެސް ގެންނަން ޖެހޭނެ އެވެ. އެކަމަކު އެއީ ސިޔާސީ ފައިދާ އަށް ކުރާ ކަމަކަށް ވެގެން ނުވާނެ އެވެ. ވަކި މީހަކަށް ފައިދާއެއް ހޯދައިދޭން ކުރާ ކަމަކަށް ވެގެން ނުވާނެ އެވެ. ކުއްލިކުއްލި އަށް ހިތަށް އެރި ކޮންމެ ފަހަރަކު ކުރާ ކަމަކަށް ވެގެން ނުވާނެ އެވެ. އެހެންވެ ގާނޫނު އަސާސީ އަށް އިސްލާހެއް ގެންނަ ނަމަ މި ހުރިހާ ދިމާލަކަށް ނަޒަރު ހިންގަން ޖެހެ އެވެ. ގާނޫނު އަސާސީގެ ހިމާޔަތަށް ނިކުމެ ސަރުކާ ވައްޓާލާ ހިސާބަށް ދާން ޖެހޭ މިންގަނޑު ކަނޑައާނީ މި ހިސާބަކުން ނޫންހެއްޔެވެ؟\nޔޫކޭ ފެހި ލިސްޓުން ޓޫރިޒަމަށް ފަހިކަން\nރާއްޖެ ޑުރަގުން ސަލާމަތް ވާކަށް ނެތް\nތައުލީމީ ސިޔާސަތުގައި މައްސަލައާ އިހްމާލު


Japan ah kuramundhaa moosumee vissaaraigaa bodethi gellun thakeh Japan ah kuramundhaa moosumee vissaaraigaa bodethi gellun thakeh\nޖަޕާނަށް ކުރަމުންދާ މޫސުމީ ވިއްސާރައިގައި ބޮޑެތި ގެއްލުންތަކެއް\nތޫފާނުގައި ގެއްލުންވެފައިވާ ސަރަޙައްދެއްގައި ސިފައިން ހަރަކާތްތެރިވަނީ-\nހުސްވި ހަފުތާގައި ޖަޕާނުގެ ހުޅަނގުގެ ސަރަހައްދުތަކަށް ކުރި ގަދަ ވިއްސާރައިގެ ސަބަބުން ފެންބޮޑުވެ، ބިންގަނޑު ކަނޑައިގެން ދިޔަ ސަރަހައްދުތަކުގައި ހާލުގައި ޖެހިފައި ތިބި ފަރާތްތަކަށް ބޭނުންވާ އިންސާނީ އެހީގެ ސާމާނު ފޯރުކޮށްދިނުމަށް ހުރަސްތަކެއް ކުރިމަތިވެއްޖެއެވެ.\nވޭތުވެދިޔަ 36 އަހަރުގެ ތެރޭގައި ޖަޕާނަށް ކުރިމަތިވި، ފެންބޮޑުވުމުގެ އެންމެ ބޮޑު ކާރިޘާގައި މިހާތަނަށް ސަތޭކަ ސައްބީހަށް ވުރެ ގިނަ މީހުން ވަނީ މަރުވެފައެވެ. އަދި މި ޙާދިސާތަކާ ގުޅިގެން ގެއްލިފައިވާ މީހުން ހޯދުމުގެ މަސައްކަތްތައްވެސް އަދިވެސް ކުރިއަށްދާ ކަމަށް ރިޕޯޓްތައް ބުނެއެވެ.\nފެންބޮޑުވެ ބިންގަނޑުކަނޑައިގެން ދިއުމުގެ ސަބަބުން، ޖަޕާނުގެ ހުޅަނގުގެ ގިނަ ސަރަހައްދުތަކުން ކަރަންޓާއި، ސާފު ބޯފެނުގެ ޚިދުމަތް ކެނޑިފައިވާކަމަށް ކަމާބެހޭ ފަރާތްތަކުން ވަނީ ބުނެފައެވެ. މިގޮތުން، ދުއިސައްތަ ހާސް މީހުން ބޯފެނާ ނުލައި ދިރިއުޅޭކަމަށް ޚިދުމަތްދޭ ކުންފުނިތަކުން ބުނެއެވެ. ޖަޕާނުގެ ފިނިހޫނުމިން އާދިޔާޚިލާފަށް މަތިވެފައިވާއިރު ފެނާ ނުލައި ގިނަ ދުވަސްތަކެއްވާނަމަ، މި ސަރަހައްދުގައި ސިއްޙީ މައްސަލަތަކެއް އުފެދުން އެކަށީގެންވާކަމެއް ތަޖުރިބާކާރުން ދެކެއެވެ.


' Ancelotti aaeku Everton ah Liverpool aa challenge kureveyne' - One Online\nލިވަޕޫލްގެ ކޯޗު ކްލޮޕް އަދި އެންސެލޯޓީ --- ފޮޓޯ/ ލިވަޕޫލް\n"އެންސެލޯޓީއާއެކު އެވަޓަންއަށް ލިވަޕޫލާ ޗެލެންޖު ކުރެވޭނެ"\nތަޖުރިބާކާރު ކޯޗު ކާލޯ އެންސެލޯޓީއާއެކު އެވަޓަންއަށް ލިވަޕޫލާ ޗެލެންޖު ކުރެވޭނެ ކަމަށް ލިވަޕޫލް ކޯޗު ޔާގަން ކްލޮޕް ބުނެފި އެވެ.\nލިވަޕޫލާއި އެވަޓަން ވަރުގަދަ މާސީ ސައިޑް ޑާބީއަކަށް ތައްޔާރުވެފައި އޮތްއިރު، މިއީ އަހަރުތަކަކަށްފަހު އެވަޓަން ރަނގަޅު ފޯމެއްގައި އޮތް ދަނޑިވަޅެކެވެ. ލިވަޕޫލުން އެންމެފަހުގެ ލީގު ޗެމްޕިއަނުން ގޮތުގައި އޮތުމާއި އެވަޓަން އިން މިހާތަނަށް ސީޒަންގައި ކުޅުނު ހުރިހާ މެޗަކުން މޮޅުވެ، ތާވަލުގެ އެއްވަނައިގައި އޮތުމަކީ މިއަދުގެ މެޗު އިތުރަށް ފޯރިގަދަވާނެ ކަމެކެވެ.\nމެޗުގެ ކުރިން ވާހަކަދައްކަމުން ކްލޮޕް ބުނީ، އެންސެލޯޓީއަކީ ވަރަށް ބޮޑަށް އިހުތިރާމުކުރާ ކޯޗެއް ކަމަށާއި އެންސެލޯޓީ އެވަޓަންއަށް ދާން އެއްބަސްވި ހިސާބުން ވެސް އެއީ ރަނގަޅު ޗެލެންޖެއްކަން އެނގުނު ކަމަށެވެ. މިދިޔަ އަހަރު ޑިސެންބަރު މަހު ތެރޭގައި އެންސެލޯޓީ އެވަޓަންއާ ހަވާލުވެ، މިހާރު ވަނީ މުޅި ޓީމުގެ އުންމީދުތައް އާކޮށްލައިފަ އެވެ.\nނިމިދިޔަ ޓްރާންސްފާ ބާޒާރުގައި އެންމެ ވަރުގަދަ ޓްރާންސްފާތަކެއް ކުރި އެވަޓަންއަށް ވަނީ ވަރުގަދަ ނަންތައް ކަމަށްވާ ކޮލަމްބިއާގެ ހަމޭޒް ރޮޑްރިގޭޒް އާއި ބްރެޒިލްގެ އެލެންގެ އިތުރުން ވަޓްފޯޑަށް މިދިޔަ ސީޒަންގައި ކުޅުނު ޑަކޯރޭ ވެސް ގެންގޮސްފަ އެވެ. އޭގެ އިތުރުން އެވަޓަންގެ ފޯވަޑް ޑޮމިނިކް ކަލްވާޓް ލެވިން އަކީ މިވަގުތު މުޅި ޔޫރަޕްގައި ވެސް އެންމެ ފޯމު ރަނގަޅުކޮށް ހުރި ފޯވަޑެވެ.\nއިއްޔެގެ ޕްރެސްގައި ކްލޮޕް ވަނީ ވަރަށް ބޮޑަށް އެންސެލޯޓީގެ ޓްރާންސްފާތަކަށް ވެސް ތައުރީފު ކޮށްފަ އެވެ. ކްލޮޕް ބުނީ، ކޮންމެހެން ގެންދަންޖެހޭ ކުޅުންތެރިޔާ ހޯދައިގެން އެ ކުޅުންތެރިޔަކު ގެންގޮސް އެވަޓަން އިން ވަރުގަދަ ޓީމެއް އުފައްދަން ފަށާފައިވާ ކަމަށެވެ.\nލިވަޕޫލް ޔޫރަޕްގެ ޗެމްޕިއަނުންނަށް ހެދުމަށް ކްލޮޕް ކުރި މަސައްކަތް ބޮޑެވެ. ރަނގަޅު ސިސްޓަމެއް ކުލަބުގައި ގާއިމްކޮށް، ރަނގަޅު ޓްރާންސްފާތަކެއް ކުރުމަކީ އެކަމަށް އެޅިގެން ދިޔަ ފާލަމެކެވެ. ޓީމުގައި އޮތް މޮޅުވުމުގެ ރޫހު ގަދަކޮށް، ކްލޮޕް ފެނިގެން ގޮސްފައިވަނީ ގަބޫލުކުރުވާ ކޯޗެއްގެ ގޮތުގަ އެވެ.\nއެވަޓަންއަކީ ޕްރިމިއާ ލީގަށް ވާދަކުރާ ޓީމަކަށް ހެދުމަކީ އެންސެލޯޓީ ފަދަ ކޯޗަކަށް ނުވާނެ ކަމެއް ނޫނެވެ. އެންސެލޯޓީ ވަނީ އިޓަލީ، ޖަރުމަނުގެ އިތުރުން ފްރާންސާއި އިނގިރޭސިވިލާތުގެ ލީގުގެ ތަށި ވެސް ހޯދައިފަ އެވެ. 2009-10 ވަނަ އަހަރު ޗެލްސީއާއެކު ޕްރިމިއާ ލީގު ހޯދި އެންސެލޯޓީ ވަނީ ތިން ފަހަރަށް ޗެމްޕިއަންސް ލީގު ވެސް ކާމިޔާބު ކޮށްފަ އެވެ.\nއެވަޓަން އިން މިދިޔަ ސީޒަން 12 ވަނައިގައި ނިންމާލި ނަމަވެސް، މި ސީޒަން މުޅިން ތަފާތެވެ. 2013-14 ވަނަ އަހަރުގެ ސީޒަނަށްފަހު އެވަޓަން އިން ފުރަތަމަ ފަހަރަށް ގަދަ ހަތެއްގެ ތެރެއަށް ޖެހިލާނެ ކަމަށް ވަރަށް ބޮޑަށް ބެލެވެ އެވެ. މިހާތަނަށް ކުޅުނު ހަތަރު މެޗުގައި އެވަޓަން އިން 24 ގޯލް ޖަހާފައި އޮތުމަކީ އެޓީމުގެ އެޓޭކްގެ ވަރުގަދަކަން ދައްކައިދޭ އަދަދެކެވެ.\nމިއަދުގެ މެޗަށް ކްލޮޕް ނުކުންނާނީ އިންޓަނޭޝަނަލް ބްރޭކު ކުރިން އެވަޓަންއާ ދެކޮޅަށް ކުޅުނު މެޗުންވި 7-2ގެ ބަލި ހަނދާން ނައްތާލައި، ލިވަޕޫލްގެ ތަށި ދިފާއުކުރުމުގެ މުހިންމު މެޗަކަށެވެ.\nގުޅޭ ޓެގު ލިވަޕޫލް އެވަޓަން ޔާގަން ކްލޮޕް\nސެންޓްރަލް އޭޝިއަން ޒޯނަލް އެސޯސިއޭޝަންގެ ރައީސަކަށް ލަތީބެ ހޮވިއްޖެ\nކްލީން ޝީޓާއެކު ލެމްޕާޑަށް ހިތްހަމަ ޖެހުން، ތައުރީފު ސިލްވާއަށް!\nމެސީއަށް އިތުރު ރެކޯޑެއް، ބާސާއަށް ބޮޑު މޮޅެއް


Miee faithila emme bodu anhenaa | Mihaaru\n06 މެއި 2019 - 08:192comments\nއިނގިރޭސިވިލާތުގެ، އުމުރުން 49 އަހަރުގެ ޖޫލީ ފެލްޓަން އަކީ އޭނާ ވަރަށް ތުއްތު އިރުއްސުރެ ވެސް އާދަޔާހިލާފު ބޮޑު ފައިތިލައެއް ލިބިފައިވާ މީހެކެވެ. އޭނާގެ މަންމަ ވެސް އެ ވާހަކަ އަބަދު ފާހަގަކޮށް، ޖޫލީ އަށް ހެޔޮވަރު ފައިވާނެއް، ބޫޓެއް ހޯދަން އުނދަގޫ ވާހަކަ ދެއްކި އެވެ.\nއެކަމަކު އެއީ ދުނިޔޭގެ ރެކޯޑް ފޮތުން ޖާގައެއް ލިބިދާނެ ސަބަބަކަށް ވެދާނެ ކަމަށް އޭނާ ދުވަހަކު ވެސް އުންމީދެއް ނުކުރެ އެވެ. ނަމަވެސް އެ ނަސީބު މިދިޔަ މަހުގެ 20 ވަނަ ދުވަހު ލޯބިވެރިޔާ ސްޓީވްއާ ކައިވެނި ކުރި ޖޫލީ އަށް ވަނީ ލިބިފަ އެވެ. އޭނާއަކީ މި ވަގުތު ދުނިޔޭގައި ހުރި ފައިތިިލަ އެންމެ ބޮޑު އަންހެނާ އެވެ.\nޖޫލީގެ ކަނާތު ފައިތިލައިގެ ބޮޑު މިނަކީ 32.9 ސެންޓިމީޓަރު (1 ފޫޓް 0.95 އިންޗި) އެވެ. ވާތު ފައިތިލައިގައި ހުންނަނީ 32.37 ސެންޓިމީޓަރު (1 ފޫޓް 0.88 އިންޗި) އެވެ.\nMeet our new largest feet record holder Julie Felton (UK) 👣 https://t.co/X7ixMSK0yR\n— GuinnessWorldRecords (@GWR) May 1, 2019\nދުނިޔޭގައި މި ވަގުތު ހުރި އެންމެ ފައިތިލަ ބޮޑު މީހާއަކީ ވެނެޒުއޭލަށް ނިސްބަތްވާ ފިރިހެނެކެވެ. ޖެއިޒަން އޮލެންޑޯ ރިޑްރިގޭޒް ހާންޑޭޒްގެ ފައިތިލައިގެ ބޮޑުމިނަށް ބަލާ އިރު އޭނާގެ ކަނާތު ފައިތިލައި ހުންނަނީ 40.55 ސެންޓިމީޓަރު (1 ފޫޓް 3.96 އިންޗި) އެވެ. ވާތު ފައިތިލައިގެ ބޮޑުމިނަކީ 40.47 ސެންޓިމީޓަރު (1 ފޫޓް 3.93 އިންޗި) އެވެ.\nއެންމެ ބޮޑު ފައިތިލަ ހުރި އަންހެނާގެ މަގާމާ އެކު ގިނިސް ވޯލްޑް ރިކޯޑުން މިހާރު ވަނީ ޖޫލީ އަށް އެކަމުގެ ރަސްމީ ލިޔުން ވެސް ހަވާލުކޮށްފަ އެވެ.\nއޭނާގެ މި އާދަޔާހިލާފު ސިފައާ ބެހޭ ގޮތުން ބުނީ ކައިވެނީގެ ހެދުމާ އެކު ވެސް ލާނެ ހެޔޮވަރު ބޫޓެއް ނުލިބިގެން ޖެހުނީ ބޫޓް ހަދާ ކުންފުންޏެއް ކަމަށްވާ "ރެއިންބޯ ކްލަބް ޝޫޒް" ކިޔާ ތަނަކުން ކަސްޓަމައިޒް ބޫޓެއް ތައްޔާރު ކުރުވާށެވެ.\n"އެކަން ސްޓީވް [ފިރިމީހާ] ވަރަށް ފުރިހަމަ އަށްކޮށް ދިން،" ޖޫލީ ބުންޏެވެ.\nއޭނާ ބުނީ މިހާރު ގަބޫލުކުރާ ގޮތުގައި ފައިތިލަ އަދި މިއަށް ވުރެ ބޮޑު ބަޔަކު ވެސް ތިބެދާނެ ކަމަށެވެ. އެހެންވެ ބޫޓާއި ފައިވާން ހަދާ މީހުން ވެސް އޭނާގެ ސައިޒާއި އަދި އެއަށް ވުރެ ބޮޑެތި ސައިޒްތަކަށް ވެސް ސަމާލުކަން ދޭން ޖެހޭ ކަމަށް އިސްކޮޅުގައި6ފޫޓް5އިންޗި ހުންނަ ޖޫލީ ބުންޏެވެ.\n"އަހަރެން ފައިވާނެއް ނޫނީ ބޫޓެއް ލިބޭތޯ ފިހާރައަކަށް ވަދެލައި ސައިޒް ބުނެލީމަ ގިނަ ބަޔަކު ތިބެނީ ހައިރާންވެގެން ގޮސް އަނގަ ހުޅުވިފައި،" އޭނާ ބުންޏެވެ.\nޖޫލީ މިހާރު ދެކެނީ ފައިތިލައިގެ ސަބަބުން އޭނާ ވަރަށް ހާއްސަ މީހަކަށްވެފައިވާ ކަމެވެ. އެހެންވެ އޭނާގެ ފައިތިލަ ވަރަށް ވެސް ހާއްސަ އެވެ. ފައިތިލަ އަށް ބަލަހައްޓާ ސަމާލުކަމާާއި ލޯތްބާ އެކު އޭނާގެ ކަނާތުގެ ފައިތިލައިގައި ހުންނަނީ ޖޫލީ އެންމެ ގަޔާވާ ޑެއިޒީ މަލުގެ ޓެޓޫއެއް ވެސް ޖަހައިފަ އެވެ.\n"މި ޓެޓޫ އިން އަހަރެންގެ ފައިތިލައިގެ ހާއްސަކަން އިތުރުކޮށްދޭ،" އޭނާ ބުންޏެވެ.\nއިތުރު ލިޔުންތައް އަންހެނުން އިނގިރޭސިވިލާތް ގިނިސް ވޯލްޑް ރެކޯޑްސް


Mifaharu Nitro Coffee eh boalan salhi vaane!\nމިފަހަރު ނައިޓްރޯ ކޮފީއެއް ބޯލަން ސަޅިވާނެ!\nކޮފީއާއި ދިވެހިންނާއި ދެމެދުގައި އޮންނަނީ ވަރަށްވެސް މާނަފުން، ހިތާއި ހިތުގެ ގުޅުމެކެވެ. ކިތަންމެ އުފަލެއް އަދި ކިތަންމެ ހިތާމައެއް ދިމާވިޔަސް ދިވެހިންގެ މިސްރާބު ހުންނަނީ ކޮފީ ތައްޓެއް ބޯލުމާއި ދިމާލަށެވެ. ކޮފީއެއްގެ ކޯވަރަކީ ދިވެހިންގެ ގާތް މިތުރަކަށްވެފައިވާއިރު، ޒަމާނަށް އައި ބަދަލުތަކާ އެކު ދިވެހިންގެ ކޮފީގެ ވައްޓަފާޅިއަށްވެސް ދަނީ ބަދަލުތަކެއް އަންނަމުންނެވެ.\nއެގޮތުން ކޮފީގެ ތަފާތު ވެރައިޓީތައް ބުއިމަކީ ދިވެހިންގެ ތެރެއިން ގިނަ ބަޔަކު ފޯރިއާއެކު ކުރާ ކަމެކެވެ. މިފަދައިން ދާދިފަހުން ތަޢާރަފްވެ، އަދި މަޑުމަޑުން ވައިގައި ހިފަމުންދާ އެއް އުފެއްދުމަކީ ނައިޓްރޯ ކޮފީއެވެ. މިކަމުގެ އެންމެ ކުރީގައި ފާހަގަކުރެވެނީ ހުޅުމާލޭގައި ހުންނަ ކޮފީ ޑޮޒްއެވެ. ކޮފީ ޑޮޒްއިން ބުނާ ގޮތުގައި ނައިޓްރޯ ކޮފީއަކީ އެތަނުގެ އެންމެ ޚާއްސަ ބުއިމެވެ.\nނައިޓްރޯ ކޮފީއަކީ މިހާރުވެސް ގިނަބަޔަކު ބޭނުންކުރާ "ކޯލްޑް ބްރިއު" ކޮފީއާއި އެއް ވައްތަރެއްގެ އެއްޗެކެވެ. މި ކޮފީ އެންމެ ފުރަތަމަ ތައްޔާރު ކުރެވޭނީވެސް ކޯލްޑް ބްރިއު ކޮފީ ތައްޔާރުކުރެވޭ ފަދައިން، ގިނަ ވަގުތުތަކެއް އެކަމަށް ހޭދަކޮށްގެންނެވެ. އެއަށްފަހު ރޫމް ޓެމްޕަރޭޗަރގައި ހުންނަ ޚާއްސަ ކެގަކަށް އަޅައި، ކޮފީ ރައްކާކުރެވެއެވެ.\nކޮފީ ޑޮޒްގެ ފަރާތުން "ވޮއިސް"އަށް މައުލޫމާތުދެމުން އެތަނުގެ ވެރިޔާ އަހުމީޒް ސައީދު ބުނީ، އެހެން ތަންތަނުގެ ކޯލްޑް ބްރިއުއާ އަޅާބަލާއިރު ކޮފީ ޑޮޒްގެ ނައިޓްރޯ ކޮފީ ތަފާތުވެގެންދާ ސަބަބަކީ މި ނައިޓްރޯ ކޮފީ ފިނިކޮށް ނުވަތަ ފިޒީކޮށް ބަހައްޓައިދެނީ ނައިޓްރޯޖެންގެ ޒަރިއްޔާއިން ކަމަށް ވާތީކަމަށެވެ. އެހެންކަމުން އެހެން ފިނި ކޮފީތައް ބޮއެގެން ވާފަދައިން ގޭސްޓްރިކް މައްސަލަތައް، ނައިޓްރޯ ކޮފީގެ ކޯވަރެއް ދަމާލައިގެން ދިމާނުވާނެކަމަށް އަހުމީޒް ބުންޏެވެ.\nހުޅުމާލޭގެ ރެހެންދި ސްކޫލާއި މާ ދުރުނޫން ސަރަހައްދެއްގައި ހުންނަ ކޮފީ ޑޮޒްއަކީ، ޒުވާނުންނަށް އަމާޒުކޮށް 2020ގައި ހުޅުވި ތަނެކެވެ. މިތަން ހުޅުވާފައި ހުންނާނީ ހެނދުނު7އިން ފެށިގެން ރޭގަނޑު 12 އަށެވެ.\nއިޓަލީގެ ސެގަފްރެޑޯ ބްރޭންޑްގެ ކޮފީ ލިބޭ ކޮފީ ޑޮޒްއިން ކޮފީގެ އިތުރުންވެސް ތަފާތު އެކި ލުއި ކެއުންތަކާއި، ބުއިންތައް ލިބެއެވެ.


June 06, 2020 13\nރާއްޖޭގައި މުއާސަލާތީ ހިދުމަތް ދޭ ދެ ކުންފުނި، ދިރާގާއި އުރީދޫ ގުޅިގެން ރާއްޖެ އާއި ސްރީ ލަންކާއާ ދެމެދު އަޅަން ނިންމާފައިވާ ސަބްމެރިން ކޭބަލް މި އަހަރު ފަހުކޮޅު އަޅައި ނިމޭނެ ކަމަށް ވާވޭ ކުންފުނިން ބުނެފި އެވެ.\nދަރިވަރުންނަށް އިންޓަނެޓް ޑޮންގްލް ދޭން މަޝްވަރާކުރަނީ\nސަރުކާރު ސްކޫލްތަކުގެ ދަރިވަރުންނަށް އިންޓަނެޓް ޑޮންގްލް ދިނުމަށް، މުއާސަލާތީ ހިދުމަތްދޭ ކުންފުނިތަކާ އެކު މަޝްވަރާކުރަމުން އަންނަ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ މިރޭ ވިދާޅުވެއްޖެ އެވެ.\nއިންޓަނެޓް އަގު ހެޔޮކުރަން ބޭނުންވާ ގޮތް ހުށަހަޅައިފި\nކޮވިޑް-19 އާ ގުޅިގެން، އިންޓަނެޓްގެ ޚިދުމަތްތައް ހެޔޮ އަގުގައި އަދި މެދުކެނޑުމެއް ނެތި ލިބޭނެ ގޮތް ހަމަޖައްސައިދޭން މުއާސަލާތީ ޚިދުމަތް ދޭ ކުންފުނިތަކުގައި ސަރުކާރުން މިއަދު އެދިއްޖެ އެވެ.\nކޮމިއުނިކޭޝަނަށް ލިބެން ޖެހޭ ފައިސާ ކަށަވަރެއް ނުވޭ\nކޮމިއުނިކޭޝަން އޮތޯރިޓީ އަށް ލިބެންޖެހޭ ފައިސާގެ ގޮތުގައި މާލީ ބަޔާނުގައި ހިމަނާފައިވާ އަދަދުގެ ސައްހަކަން ކަށަވަރު ނުވާ ކަމަށް އެތަނުގެ އޮޑިޓް ރިޕޯޓުން ހާމަވެއްޖެ އެވެ.\nލަންކާއަށް ކުރާ ކޯލްތަކުގެ އަގު ހެޔޮކޮށްފި\nލަންކާގައި މިއަދު ދިން ބޮމުގެ ހަމަލާތަކާ ގުޅިގެން އެ ގައުމަށް ގުޅާ ފޯނު ކޯލްތަކުގެ އަގު އުރީދު އާއި ދިރާގުން ވެސް ހެޔޮކޮށްފި އެވެ.\nއުރީދޫން ވާދަވެރިންނާ ސުލްހައިގެ ސަލާންކޮށްފި\nމުއާސަލާތީ ހިދުމަތް ދޭ ކުންފުނިތަކުގެ މެދުގައި އަބަދުވެސް ވާދަވެރިކަން ބޮޑެވެ. އާ ހިދުމަތްތައް ތައާރަފްކުރަން އަވަސްވެގަނެ އެވެ. އެއް ބަޔަކު އަގުހެޔޮ ކުރާއިރަށް އަނެއް ކުންފުނިން ވެސް އެ ހިދުމަތެއްގެ އަގުހެޔޮކޮށްލަ އެވެ. އެއް ބަޔަކަށް ވުރެ އަނެއް ބަޔަކު ގިނައިން ހިލޭ ޑޭޓާ އާއި އެހެނިހެން ބޯނަސްތައް ކަސްޓަމަރުންނަށް ދެ އެވެ.


R. Fainu | Mihaaru\nކަރަންޓީން ފެސިލިޓީ އަކަށް ފައިނުން ބައި ޓަނުގެ ކަރާ\nރޯޔަލް އައިލެންޑް ކަރަންޓީނު ފެސިލިޓީ އަށް ރ. ފައިނުން ބައި ޓަނު (500 ކިލޯ)ގެ ކަރާ މިއަދު ހަދިޔާކޮށްފި އެވެ.\nރާއްޖޭގެ ގިނަ ރަށްތަކަކަށް މިހާރު ކުރިމަތިވެގެން އުޅޭ ރަށްގިރުމުގެ ބޮޑެތި މައްސަލަތަކާއި އެ ރަށްތަކުގެ ބަނދަރުތައް ހަދާފައި ހުރި ގޮތާ ގުޅުމެއް އެބަހުރި ކަމަށް ޕްލޭނިން މިނިސްޓަރު މުހައްމަދު އަސްލަމް މިއަދު ވިދާޅުވެއްޖެ އެވެ.\nFebruary 05, 2020 8\nފައިނަށް އުއްމީދެއް، ވެއްޓުނު ގަސްތައް ކޮޅަށް ނަގައިފި\nރ. ފައިނުގެ އުތުރު ފަރާތް ވަރަށް ބޮޑަށް ގިރާލައި، އަތިރިމަތީގައި ހުރި ބިޔަ ކާނި ގަސްތައް ވެއްޓުމާ ގުޅިގެން ސަރުކާރުން އެ ގަަސްތައް ނަގައި، ރައްޔިތުންގެ އުއްމީދު އާކޮށްދީފި އެވެ.\nJuly 03, 2018 7\n"ފައިނު އެއާޕޯޓް ހަދާނީ ކަންބޮޑުވުންތަކަށް ބަލައިފައި"\nރ. ފައިނުގައި އެއާޕޯޓު އެޅުމާ ދެކޮޅަށް ބަޔަކު ޕެޓިޝަނެއް ހުށަހެޅި ނަމަވެސް އެއާޕޯޓް ހަދަން އެ ރަށުގެ ގިނަ ބަޔަކު ބޭނުންވާ ކަމަށާއި އެ މަޝްރޫއު ކުރިއަށްގެންދާނީ ކަންބޮޑުވުންތަކަށް...\nJuly 03, 2018 29\nފައިނު އެއާޕޯޓާ ދެކޮޅަށް ޕެޓިޝަނެއް ހުށަހަޅައިފި\nރ. ފައިނުގައި ހަދާ ޑޮމެސްޓިކް އެއާޕޯޓާ ގުޅޭ ކަންބޮޑުވުންތައް ހިއްސާކޮށް ކަމާ ބެހޭ ފަރާތްތަކަށް މިއަދު އެ ރަށުގެ ބަޔަކު ޕެޓިޝަނެއް ޓޫރިޒަމް މިނިސްޓްރީއަށް ހުށަހަޅައިފި އެވެ.\nJuly 01, 2018 12\nފައިނު އެއާޕޯޓުގެ މަސައްކަތް އަންނަ މަހު ފަށާނެ\nރ. ފައިނު ޑޮމެސްޓިކް އެއާޕޯޓު ހެދުމުގެ މަސައްކަތް އަންނަ މަހުގެ ފަހުކޮޅު ފަށާނެ ކަމަށް އައިލެންޑް އޭވިއޭޝަން ސާވިސް އިން މިއަދު ބުނެފި އެވެ.\nރ. ފައިނުގައި ސަރުކާރުން ހަދަން ނިންމާފައިވާ ޑޮމެސްޓިކް އެއާޕޯޓު އަދި ސިޓީ ހޮޓަލުގެ މަޝްރޫއާ މެދު އެ ރަށުގެ ރައްޔިތުންގެ ގިނަ ބަޔަކު ނުރުހުން ފާޅުކުރަން ފަށައިފި އެވެ.


SunOnline: Messi ah Ronaldo aa rahumaiytheri veveykah neiy!\nމެސީއަށް ރޮނާލްޑޯއާ ރަހްމަތްތެރި ވެވޭކަށް ނެތް!\nއަޙްމަދު މުޖްތަބާ 13 Feb 2018, 16:41\nރެއާލް މެޑްރިޑާ ބާސެލޯނާ ބައްދަލުކުރި މެޗެއްގެ ތެރޭން، ރޮނާލްޑޯ މެސީއަށް އެހީތެރިވަނީ -- ފޮޓޯ: ގެޓީ\nރެއާލް މެޑްރިޑްގެ ޕޯޗްގީޒް ތަރި ކްރިސްޓިއާނޯ ރޮނާލްޑޯއާއި ބާސެލޯނާގެ އާޖެންޓީނާ ތަރި ލިއޮނަލް މެސީއަކީ ފުޓްބޯޅައިގެ ދުނިޔޭގައި މިވަގުތު އެންމެ ވާދަވެރި ދެ ކުޅުންތެރީންނެވެ. އެހެން ނަމަވެސް ރޮނާލްޑޯ މީގެ ކުރިން ބުނެފައި ވަނީ، މެސީއަކީ އޭނާގެ ވާދަވެރިއެއް ނޫންކަމަށާއި، ހަމަ އެހެންމެ ގާތް ރަހްމަތްތެރިއެއް ވެސް ނޫން ކަމަށެވެ.\nވާދަވެރި ނޫންކަމަށް މި ދެކުޅުންތެރީން ބުނި ނަމަވެސް، ހަގީގަތަކީ މި ދެކުޅުންތެރީންގެ ވާދަވެރިކަން ވަރަށް ބޮޑެވެ. މުސްތަގުބަލުގައި މި ދެކުޅުންތެރީންނަކީ، ގާތް ރަހްމަތްތެރީންނަށް ވެދާނޭކަމަށް ރޮނާލްޑޯ ގަބޫލުކުރި ނަމަވެސް، މެސީ އެކަން ގަބޫލެއް ވެސް ނުކުރެއެވެ.\nމި ދެކުޅުންތެރީންގެ ވާދަވެރިކަން ފެށިގެން އައީ، 2008 ވަނަ އަހަރުގެ ބެލޮންޑިއޯއާ ހަމައިންނެވެ. އެފަހަރު ރޮނާލްޑޯ ބެލޮންޑިއޯ ހޯދި ނަމަވެސް، ޖެހިގެން އައި ހަތަރު ފަހަރުވެސް އެ އެވޯޑް ހޯދީ މެސީއެވެ. 2008 ވަނަ އަހަރުގެ ފަހުން، މި ވޭތުވެ ދިޔަ 10 އަހަރު ދުވަހުގެ ތެރޭގައި ބެލޮންޑިއޯ އެވޯޑް ވަނީ މި ދެކުޅުންތެރީންގެ މެދުގައި ހަމަހަމައަށް ބެހިފައެވެ. ކޮންމެ ކުޅުންތެރިއަކުވެސް ވަނީ ފަސް ފަހަރު އެވޯޑް ހޯދައިފައެވެ.\nއާންމުންގެ ތެރޭގައި މެސީއާ ރޮނާލްޑޯއާ ދެ ކުޅުންތެރީން، އެކަކު އަނެކަކަށް ހިތްބުރަކަމެއް އަދި ވާދަވެރިކަމެއް ނެތްކަމަށް ބުނި ނަމަވެސް، މެސީ ގަބޫލުކުރާ ގޮތުގައި އޭނާއާ ރޮނާލްޑޯއަކީ ދުވަހަކުވެސް ރަހްމަތްތެރިކަން އުފެދިދާނޭފަދަ ބައެއް ނޫނެވެ.\n"އަހަންނަކަށް ހިޔެއް ނުވޭ، އަހަރެމެން ދެމީހުން މުސްތަގުބަލުގައިވެސް ރަހްމަތްތެރީންނަށް ވެދާނޭ ކަމަކަށް،" ވޯލްޑް ސޮކަރ މެގަޒިންއަށް މެސީ ބުންޏެވެ.\n"ރަހްމަތްތެރިކަމަކީ އެކުގައި ވަގުތުތައް ހޭދަކޮށް އެކަކު އަނެކަކަށް އެނގިފަރިތަވުމުން އުފެދޭ ގުޅުމެއް."\nމެސީ ބުނީ، އޭނާއާ ރޮނާލްޑޯއާ ދެމެދު އެކުވެރިކަމުގެ ގުޅުމެއް އުފެދޭނޭ މަގެއްވެސް ތަނަވަސްވެފައި ނުވާ ކަމަށެވެ. ސަބަބަކީ އާންމު ގޮތެއްގައި އެ ދެކުޅުންތެރީން ދިމާވެސް ނުވާތީ ކަމަށެވެ.\n"އަހަރެމެން ދެމީހުންގެ އެއްވެސް ގުޅުމެއް ނޯވޭ. އާންމުކޮށް އަހަރެމެން ދިމާވަނީވެސް އެވޯޑް ހަފްލާތަކުން، އެފަދަ ވަގުތެއްގައި އަނގައިންބުނެ ވާހަކަ ދައްކާލަނީވެސް،" ރޮނާލްޑޯއާ ދެމެދު އެކުވެރިކަމުގެ އެއްވެސް ގުޅުމެއް ނެތްކަން ފާހަގަކުރަމުން މެސީ ބުންޏެވެ.


Insaanee haguthah hoadhai dhinumah commission eh ufahdhany\nއިންސާނީ ހައްގުތައް ހޯދައި ދިނުމަށް ކޮމިޝަނެއް އުފައްދަނީ\nއިންސާނީ ހައްގުތަކާ ހިލާފަށް ހިންގާފައިވާ ކަންކަން ބެލުމަށް “އިންތިގާލީ އަދާލަތު”ގެ ނަމުގައި ކޮމިޝަނެއް އުފައްދައި ދިނުމަށް މަޖިލީހަށް ބިލެއް ހުށަހަޅައިފިއެވެ. އެ ބިލު މަޖިލީހަށް ހުށަހެޅީ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ (އިންތި)އެވެ.\nއިމްތިޔާޒު ހުށަހެޅި އެ ބިލުގައި ބުނެފައިވަނީ އިންތިގާލީ އަދާލަތު ކޮމިޝަނަށް ގާނޫނީ ބާރުތަކެއް ވެސް ދޭންޖެހޭނެ ކަމަށެވެ. އެގޮތުން ދައުލަތުގެ މުއައްސަސާތަކުން ކޮމިޝަނަށް ބޭނުންވާ އެހީތެރިކަން ހޯދުމާއި، މީހުން ހާޒިރުކޮށް ސުވާލު ކުރުމާއި ބަންދުގައި ބަހައްޓައިގެން މީހުން ހާޒިރު ކުރުމަށް ކޯޓު އަމުރަށް އެދުމުގެ ބާރުވެސް އިންތިގާލީ އަދާލަތުގެ ކޮމިޝަނަށް ދޭން ބިލުގައި ވަނީ ހިމަނާފައެވެ.\nބިލުގައި ބުނެފައިވަނީ އެ ކޮމިޝަންގެ ބޭނުމަކީ 1 ޖެނުއަރީ 2012 އިން ފެށިގެން ނޮވެމްބަރު 17، 2018 އާ ހަމައަށް ހިންގާފައި ކަންކަން އިންސާނީ ހައްގުތަކާ ހިލާފު ކަންކަން ބެލުމަށެވެ. އަދި އެ މުއްދަތުގައި އިންސާނީ ހައްގުތަކާއި އަސާސީ މިނިވަންކަމާ ހިލާފަށް ހިންގާފައިވާ ކަންކަން ބަލައި ތަހުގީގުކޮށް އެފަދަ ކަންކަމުގެ ސަބަބުން އަނިޔާ އާއި ދެރަ ލިބިފައިވާ މީހުންނަށް އިންސާފު ހޯދުމަށް ބިލުގައިވެއެވެ.\nއޭގެ އިތުރުން އެ ކޮމިޝަނުގައި ހިމެނޭނީ ރައީސުލްޖުމްހޫރިއްޔާ އައްޔަން ކުރާ ފަސް މެމްބަރުން ކަމަށާއި އެ ބިލު ފާސްވެ ގާނޫނަކަށްވާ ހިސާބުން އިންތިގާލީ އަދާލަތު ކޮމިޝަން ރައީސް އުފައްދަވަން ޖެހޭނެ ކަމަށް ވެސް ބިލުގައި ބުނެފައިވެއެވެ.\nއަދި އެ ކޮމިޝަނުން ބަލާ މައްސަލައެއްގައި ތަންތަން ފާސްކުރަން ބޭނުންވެއްޖެނަމަ އެކަމަށް ބޭނުންވާ ކޯޓު އަމުރަށް އެދުމުގެ ބާރުގެ އިތުރުން ޖިނާއީ އިޖުރާއަތު ގާނޫނުގެ ދަށުން ތަހުގީގީ އިދާރާއަކަށް ލިބިގެންވާ ހުރިހާ ބާރެއް އެ ކޮމިޝަނަށް ދޭން ބިލުގައި ވަނީ ހިމަނައިފައެވެ.\nހަމަ އެހެންމެ ކުށުގެ ތުހުމަތު ކުރެވޭ މީހަކު ފިލައިގެން ގޮސްފާނެ ކަމަށް ބެލެވޭނަމަ އެފަދަ ފަރާތްތަކުގެ ޕާސްޕޯޓް ހިފެހެއްޓުމަށް ބޭނުންވާ ކޯޓު އަމުރަށް އެދުމާއި ތުހުމަތު ކުރެވޭ މީހަކު ހައްޔަރުކުރަން ޖެހިއްޖެ ހާލަތެއްގައިނަމަ، އެފަދަ މީހުން ހައްޔަރު ކުރުމުގެ އަމުރަކަށް ކޮމިޝަނުން ކޯޓުގައި އެދެވިދާނެ ކަމަށް ވެސް އިމްތިޔާޒު މިއަދު މަޖިލީހަށް ހުށަހެޅި ބިލުގައިވެއެވެ.\nއިންތިގާލީ އަދާލަތުގެ ބިލުގެ ފުރަތަމަ ކިޔުން މިއަދު މަޖިލީހުގައި އިއްވާފައިވާއިރު މަޖިލީހުގެ މި ދައުރު ނިމިގެންދާއިރު، ބިލުގެ މަސައްކަތް ކުރިއަށް ދާނީ މަޖިލީހަށް އަލަށް އިންތިހާބުވި މެމްބަރުންނާއެކު މޭ 28 ވަނަ ދުވަހުގެ ފަހުންނެވެ.


ބަންޑާރަ ނައިބު އޮފީހުގެ ރެކްރިއޭޝަން ކުލަބު، ބަންޑާރަ ކުލަބުން އިސްނަންގަވައިގެން، މާރިޗު 1 އިން7އަށް، ޝަރްޢީ އަދި ޤާނޫނީ ދާއިރާގައި މަސައްކަތްކުރައްވާ މީހުންނާއި އިދާރާތަކަށް ހުޅުވާލައްވައިގެން ބާއްވާ ފުޓްސަލް މުބާރާތުގައި އަޅުގަނޑުވެސް އެބަ ކުޅެމެވެ. މިއީ، ބަންޑާރަ ކުލަބުގެ ވަރަށް ރަނގަޅު އިސްނެންގެވުމެކެވެ. ބުރަވެސް ކަމެކެވެ. ވަޒީފާގެ ދާއިރާގައި ބުރަކޮށް މަސައްކަތްޕުޅު ކުރައްވަމުންވެސް، މިމުބާރާތް އެހާ ފުރިހަމައަށް ކުރިއަށް ގެންދަވާތީ، އަޅުގަނޑުގެ އަމިއްލަ ނަމުގައާއި، އަޅުގަނޑުގެ ޓީމު، ޕްރޮސިކިއުޓަރ ޖެނެރަލްގެ އޮފީހުގެ ކުލަބް 220 ގެ އަންހެން އަދި ފިރިހެން ފުޓްސަލް ޓީމުގެ ނަމުގައި، ބަންޑާރަ ކުލަބުގެ އެންމެހާ ވެރިންނަށާއި މެންބަރުންނަށް ހިފެހެއްޓުމެއްނެތް ތަޢުރީފާއި ޝުކުރު ދަންނަވަމެވެ.\nމިމުބާރާތުގައި، މާލޭގައި ހުރި ހުރިހާ ކޯޓުތަކަކުންނާއި، ބައެއް ޕްރައިވެޓް ލޯ ފަރމްތަކުންވެސް ބައިވެރިވެއެވެ. ޕީޖީ އޮފީހުންވެސް ތަށި ހޯދޭ ފެންވަރުގެ ފިރިހެން އަދި އަންހެން ޓީމެއް ބައިވެރިވެއެވެ. މުބާރާތް ދަނީ ވަރަށް ވާދަވެރި، އެހާމެ އެކުވެރި މާޙައުލެއްގައެވެ. ދުވަސްތަކެއް ވަންދެން ބައްދަލުނުވެ ތިބި އަޚުންނާއި އުޚުތުންނާ ބައްދަލުވެ، ޙާލު ބަލައިލާ އުޅުމުގެ ފުރުޞަތު ލިބިއްޖެމެއެވެ. ކުޅުމާއި ސަޕޯޓުކުރުމުގައި، މުވައްޒަފުންގެ ހުނަރާއި ހިތްވަރު ވަރަށް ގާތުން އެބަ ފެނެއެވެ.\nއަޅުގަނޑު އުފާވަނީ، މިމުބާރާތުން ދެކަމެއް ޙާޞިލުވާނެތީއެވެ. ފުރަތަމަ ކަމަކީ، ކުޅިވަރުގެ ތެރެއިން އުފެދޭ ގުޅުންތަކުން، މޫނެއް ނެތް ނަންތަކަކަށް މޫނެއް ލިބޭތީއެވެ. އެމޫނުތަކާ މުޢާމަލާތުކޮށް، ވާދަވެރި މާޙައުލެއްގައި ރަޙުމަތްތެރިކަމެއް އުފެދޭނެތީއެވެ. އެކަމުގެ ތެރެއިން، ދައުލަތުގެ ތެރޭގައި ސިޓީބިޓީ ބަދަލުކުރަންޖެހޭ މިންވަރު ދަށްވެ، ކުރިން ޙައްލުނުވާ އެތައް ކަމެއް، އިޖުތިމާޢީ ގުޅުންތަކުގެ ތެރެއިން ޙައްލުވެގެންދާނެތީއެވެ. ދުނިޔޭގެ އެހެން ޤައުމުތައްވެސް ހިނގަނީ ދާދި އެކަހަލަ ގޮތަކަށެވެ.\nދެވަނަ ކަމަކީ، ކުޅިވަރުން ދަސްކޮށްދޭ އެހެނިހެން ކަންކަމެވެ. ކުޅިވަރަކީ ކުޅިވަރެއް ނޫނެވެ. ކުޅިވަރަކީ އެތައް ކަމެއް ދަސްކޮށްދޭ ބާރުގަދަ އިޖްތިމާޢީ ޙަރަކާތެކެވެ. މުބާރާތުގެ މެޗުތައް ވަގުތަށް އެބަ ފަށައެވެ. އެކަންތައް، ކޯޓުތަކުގެ މަސައްކަތުގެ ތެރެއަށާއި ޤާނޫނީ ވަކީލުންގެ ޚިދުމަތުގެ ތެރެއަށް ގެންދެވިއްޖެނަމަ، މިދާއިރާގައި ޚިދުމަތް ހޯދުމަށް އަންނަ މީހުންނަށް ދުނިޔޭގެ ފެންވަރުގެ ޚިދުމަތެއް ދެވޭނެއެވެ. ހަމަ ކޮންމެ ވަކީލަކުވެސް، ފަނޑިޔާރަކުވެސް، ގަޑިއަށް ކަމޭހިތައި، ވަގުތަށް ކަންކަން ކުރާނެކަމުގެ ޔަޤީންކަން ޢާންމުންނަށް ލިބޭނެއެވެ. އެހިސާބުން، މިއީ ހަމައެކަނި ކުޅިވަރު މުބާރާތެކޭ ބުނެ ފުއްދާނުލެވޭ ވަރުގެ ނުފޫޒު، މިމުބާރާތަށް ލިބުނީއެވެ.\nމުބާރާތުގައި ގްރޫޕް ސްޓޭޖް ނިމުނުއިރު، ފިރިހެން ބައިގައި ބައިވެރިވި 16 ޓީމުގެ ތެރެއިން 8 ޓީމު ދެވަނަބުރަށް ގޮސް، 8 ޓީމު ބަލިވެގެން ކަޓައިފިއެވެ. ކުޅިވަރުގައި އަންނާނީ މޮޅުވާ ފަހަރާއި ބަލިވާ ފަހަރެވެ. މޮޅުވާ ޓީމު، އިޙްތިރާމާއި އިޙްސާންތެރިކަމާއި، އޯގާތެރިކަމާއެކު މޮޅުވާން ކުޅިވަރުން ދަސްކޮށްދެއެވެ. މޮޅުވާ ކޮންމެ ފަހަރަކު، ތިމާގެ އީގޯ އިންތިހާއަށް މަތިވެ، އެހެން މީހުންނަށް އިޙްތިރާމް ކުޑަކުރާނަމަ، އަދި ކުޅިވަރެއް ދަހެއް ނުވެއެވެ. ކުޅިވަރުގައި ބަލިވާ ފަހަރުވެސް އަންނާނެއެވެ. ބަލި ވާ ފަހަރު، އިޙްތިރާމާއި، ޤަދަރުވެރިކަމާއެކު ބަލި ޤަބޫލުކުރަން ކުޅިވަރު ދަސްކޮށްދެއެވެ. ބަލިވާ ކޮންމެ ފަހަރަކު އަޑުގަދަކޮށް، ރުޅި އިސްކޮށް، ދަނޑުގައި ރޯކޮށްލައި، ރެފްރީ ފަހާ ދުވެ، ހަމަނުޖެހުން އުފެއްދުމަކީ ކުޅިވަރުގެ ރޫޙާ ޚިލާފު ކަމެކެވެ. ބަލިވުމުން ބަލި ޤަބޫލުކޮށް، ދެން އަންނަ މެޗަކަށް ނުވަތަ މުބާރާތަކަށް އަލުން ތައްޔާރުވާނީއެވެ.\nހަމަ އެގޮތަށް، ޤާނޫނީ ޒުވާބެއްގައި ދެކޮޅު އޮންނައިރު، ކޮންމެވެސް އެއްބަޔަކުގެ ކޮޅު ބަލިވާނެއެވެ. ބަލިވާ ޓީމާއި މޮޅުވާ ޓީމުވެސް، އެއްބަޔަކު އަނެއް ބަޔަކަށް އިޙްތިރާމް ކުރަން ކުޅިވަރުގެ ތެރެއިން ދަސްވެއެވެ. އެކަކު އަނެކަކަށް ޒާތީގޮތުން ޒުވާބުނުދީ، އެކުގައި ސައި ބޮއިލެވޭ ވަރުގެ ގުޅުމެއް ދަމަހައްޓަން ދަސްކޮށްދެއެވެ.\nކުޅިވަރުން ދަސްކޮށްދޭ އަނެއް ކަމަކީ، އަޚްލާޤެވެ. އެއް ޓީމެއްގެ ބެންޗަށް، ކޮންމެ މެޗެއްގައި ކާޑު ދައްކާނަމަ، އެއީ ރަސްމީ މަސައްކަތުގެ ދާއިރާގައިވެސް ވިސްނާލަންޖެހޭނެ ކަމެކެވެ. ކުޅިވަރުގެ ފޯރީގައި ބައެއް ކަންކަން ކުރެވޭނެއެވެ. ނަމަވެސް، ހަމަ ކޮންމެ މެޗެއްގައި، އެއް ކުޅުންތެރިއަކަށް ނުވަތަ އޮފިޝަލަކަށް، ތަކުރާރުކޮށް، އެކި ރެފްރީންގެ ފަރާތުން އަދަބު ލިބޭނަމަ، މިއީ އިތުރަށް ވިސްނާލަންޖެހިދާނެ ކަމެކެވެ. އަމިއްލަ އަޚްލާޤާމެދު ވިސްނާ، ރަނގަޅު މަގަށް ރުޖޫޢަވާން ކުޅިވަރުން ދަސްކޮށްދެއެވެ.\nފުޓްސަލްއަކީ ޓީމް ކުޅިވަރެކެވެ. ކުޅިވަރުގެ ތެރެއިން ދަސްވާ ކަމަކީ، ޓީމެއްގެ ގޮތުގައި މަސައްކަތްކޮށް، ކާމިޔާބު ޙާޞިލުކުރާށެވެ. ކުޅެން އަރަނީވެސް، ކުޅެނީވެސް، މޮޅުވަނީވެސް، ބަލިވަނީވެސް ޓީމު އެއްކޮށެވެ. ޓީމު ބަލިވެ ކެޓުމުން، ތިމަންނާ ވަރަށް މޮޅަށް ކުޅުނީމޭ ބުނުމަކުން، ނުވަތަ މޭން އޮފް ދަ މެޗު ހޯދުމަކުން، އާޚިރުގައި ލިބޭނެ އުފަލެއް ނެތެވެ. މަސައްކަތުގައިވެސް ހަމަ އެގޮތެވެ. އަޅުގަނޑުމެން ކޯޓަށް ގޮސް، ވަކާލާތުކޮށް، މަސައްކަތްކުރަނީ ޓީމެއްގެ ގޮތުގައެވެ. ތިމާއަށް ނޭނގޭ މަޢުލޫމާތެއް، ނުވަތަ ޤަޟިއްޔާއެއް، ނުވަތަ މައުޟޫޢެއް އެހެން މީހަކަށް އެނގޭނަމަ، އޭނާގެ އެހީތެރިކަން ލިބެއެވެ. ކޯޓަށް ދާ ވަކީލު ކޯޓަށް ދެވެނީ، ވަރަށް ގިނަ ބަޔަކު ފަހަތުގައި މަސައްކަތް ކުރާތީއެވެ. އިދާރީ މީހުންނާއި، ފަންނީ މީހުންނާއި އޭނާގެ ޢާއިލާގެ ދައުރެއްވެސް އޮވެއެވެ. ޓީމުގެ ކެޕްޓަންގެ ހައިސިއްޔަތުން އަޅުގަނޑު އެކަން ދަންނަންޖެހެއެވެ. ނިމޭ ރޮނގު ހުރަސްކުރާނީ އެންމެން އެއްކޮށް ގޮހެވެ. އެންމެން ގޮވައިގެންނެވެ.\nޕީޖީ އޮފީހުގެ ފިރިހެން ޓީމު މިހާރު ވަނީ ކާމިޔާބުކަމާއެކު، ގްރޫޕުގެ އެއްވަނަ ޓީމުގެ ގޮތުގައި ދެވަނަ ބުރަށް ގޮސްފައެވެ. އަންހެން ޓީމުގެ ނަތީޖާ ސާފުވާނީ ހޮނިހިރު ދުވަހު ހަވީރުގެ މެޗުތަކުންނެވެ. ނަމަވެސް، ކުޅިވަރާއި ދުޅަހެޔޮކޮށް ތިބުމުގެ ސަޤާފަތެއް އޮފީހަކު އަދި ނެތެވެ. އަޅުގަނޑުގެ ޢަޒުމަކީ އެސަޤާފަތް އާލާކޮށް ދިރުވުމެވެ. ސިފައިންނާއި ފުލުހުންގެ ވަޒީފާގައި ތިބޭ މީހުން ބީއެފްޓީ (ބޭސިކް ފިޓްނަސް ޓެސްޓް) ހަދަންޖެހޭ ގޮތަށް، ޕީޖީ އޮފީހުގެ މުވައްޒަފުނަށްވެސް ޓެސްޓެއް ތަޢާރަފުކޮށް، އަހަރަކު އެއްފަހަރު އެ ޓެސްޓުން ފާސްވާންޖެހޭ ގޮތަށް ހަދައި، ދުޅަހެޔޮ ލައިފްސްޓައިލަކަށް މަގުފަހިކުރެވޭނެ ގޮތްތަކަކާމެދު މިދަނީ ކަމާބެހޭ ފަންނީ މީހުންނާ މަޝްވަރާ ކުރަމުންނެވެ.\nޕީޖީ އޮފީހުގެ މުވައްޒަފުންނަކީ، އެމީހުންގެ ސިކުނޑީގެ ހުނަރު ވިއްކައިގެން، ކައިގެން ބޮއިގެން އުޅޭ ބައެކެވެ. ސިކުނޑީގެ ދުޅަހެޔޮކަން އިތުރުކޮށް، ނަފްސާނީ ބަލިތަކުން ދުރުވެ ތިބުމަށްޓަކައި، ހަށިގަނޑުގެ ދުޅަހެޔޮކަމަކީ ކޮންމެހެން ފުރިހަމަވާންޖެހޭ އަސާސީ ކަމެކެވެ. ދުޅަހެޔޮ ޞިއްޙަތެއްގައި ތިބުމުގެ ސަޤާފަތެއް އާލާވުމުން، އެކަމުގެ ފައިދާ، އޮފީހަށާއި، މުވައްޒަފަށާއި، މުވައްޒަފުގެ ޢާއިލާއަށްވެސް ކުރާނެއެވެ. ބަންޑާރަ ކަޕަކީ، އެމަގަށް ވާޞިލުވުމަށް ކޮށުނު މަގެއް ކަމަށް ބަލައިގެން، ހުރިހާ އިދާރާއަކުން މަސައްކަތް ކޮށްފިނަމަ، މިއީ އަހަރަކު އެއްފަހަރު ބާއްވާ ފުޓްސަލް މުބާރާތަކަށްވުރެ މާ ބޮޑު ކަމަކަށްވާނެއެވެ.


Raajjey Gai Skydive Koh, Kaiveni Kuran Ahaifi - Vaguthu\nއަދަދުތައް ހުރީ ދަށުގައި، ނަމަވެސް އަދި ލުޔެއް ނެތް! -9ގަޑިއިރު ކުރިން\nރާއްޖޭގައި ސްކައިޑައިވްކޮށް، ކައިވެނިކުރަން އަހައިފި\n5 މަސް ކުރިން ( ޖެނުއަރީ 9, 2021 )\nސްކައިޑައިވް ކުރުން އެއީ ރާއްޖޭގައި މާއާއްމު ކަމެއް ނޫނެވެ. ނަމަވެސް ދޭތެރެ ދޭތެރެއިން ސްކައިޑައިވް ކުރުމުގެ ހަރަކާތްތައް ރާއްޖޭގެ އެކި ސަރަހައްދުތަކުގައި ބާއްވައެމެވެ. މިއީ ދާދިފަހުން ދ.އަތޮޅުގައި ބޭއްވި ސްކައިޑައިވިން ހަރަކާތެއްގައި ހިނގި ތަފާތު ކަމެކެވެ.\nމިހާރު ޔޫޓިއުބްގައި އާއްމު ކޮށްފައިވާ ވީޑިއޯއަކުން ފެންނަ ގޮތުގައި ސްކައިޑައިވް ކުރި ދެފަތުރުވެރިޔަކު ޑައިވް ނިންމާލުމަށް ފަހު ފިރިހެން މީހާ ވަނީ އަންހެން މީހާ ކައިރިން ކައިވެނިކުރަން އަހާފައެވެ. ނުވަތަ ޕްރޮޕޯސް ކޮށްފައެވެ. އަންހެން މީހާ އެއްވެސް ފަސްޖެހުމެއް ނެތި ވަނީ ކައިވެންޏަށް އާނބަސް ބުނެފައެވެ.\nވީޑިއޯ އިން ފެންނަ ގޮތުގައި ސްކައިޑައިވް ކުރި މީހުން ފައިބާފައި ވަނީ ދ.އަތޮޅު ކުޑަހުވަދުއަށެވެ. ކުޑަހުވަދޫ އަތިރިމަތީގައި އެމީހުންނަށް މަރުހަބާ ކިޔުމަށް ބައެއް އިންތިޒާމްތައް ވެސް ހަމަޖައްސާފައި ހުއްޓެވެ.\nސްކައިޑައިވް ކުރުމަށް ފަހު ޕްރޮޕޯސް ކުރި މީހުން ނިސްބަތްވަނީ ކޮން ގައުމަކަށް ކަމެއް އަދި އެމީހުންނާއި ބެހޭ އިތުރު މައުލޫމާތެއް ވީޑިއޯގައި ހާމަކޮށްފައެއް ނުވެއެވެ.\nވީޑިއޯ އާއްމު ކޮށްފައި ވަނީ ޓްއާ އެމްވީ ނަމަކަށް ކިޔާ ރާއްޖޭގެ ޓްރެވަލް އެޖެންސީއަކުންނެވެ.\nރިޝްފާގެ ދަރިފުޅު، ރިޝްފާ މޭކަޕް ކުރާތީ ހިތްހަމައެއް ނުޖެހޭ\nއަލީ ސުޕާރީ ބުނީ މަޑިތަކުގެ ވާހަކައަކީ އަދި "ކޯވަރެއް" ކަމަށް\nމަޖިލިސް ބައެއް މެންބަރުން ނަށާ މަންޒަރު ފެންނަ ވީޑިއޯއެއް އާއްމުކޮށްފި\nޖެނުއަރީ 9, 2021 11:31\nސަޅި. މިމިހާރު މެރީ ކޮށްފިން، ދެވަނަ ކައިވެންޏަކަށް ދަންޏާ މިގޮތަށް ސްކައި ޑައިވް ކުރެވޭތޯ ބަލާނީ،.\nޖެނުއަރީ 9, 2021 15:12\nފަހަތުގަ ތިބީ ހުސްކޮށް ތިބި4ކުދިން ދާލު އެއާޕޯޓުގަ މަސައްކަތްކުރާ.\nޖެނުއަރީ 9, 2021 19:46\nގޮޅިޖެހި ގަމީސްލާފަހުރި ކުއްޖާ ވަރަށް ސަޅި 😍\nހުޅުދެލީ އ ކުއޖާ\nޖެނުއަރީ 10, 2021 14:16\nޖެނުއަރީ 10, 2021 14:49\nއޭޕްރީލް 2, 2021 11:28\nކަލޯ ތިމަންޖެ ލިބިއްޖެއްޔާ މަވެސް ތިޔަކަހަލަ ޑައިވުކުރާނަން❤


SunOnline: MDN ge report ge magsadhakee dheenaa medhu nafurathu ufehdhumeh noon: Raees Nasheed\ndate_range އާދިއްތަ 20 އޮކްޓޯބަރ 2019\nއެމްޑީއެންގެ ރިޕޯޓުގެ މަގުސަދަކީ ދީނާމެދު ނަފުރަތު އުފެއްދުމެއް ނޫން: ނަޝީދު\nޝަފްނާ ހުސައިން 09 Oct 2019, 23:28\nޝެއިޚް ހުސައިން ރަޝީދު އަހްމަދުގެ "ޞަޙީޙް މުސްލިމްގެ ދިވެހި ތަރުޖަމާ އާއި ޝަރަހަ"ގެ ދިހަވަނަ ބައި ނެރެދެއްވުމަށް މިރޭ އިސްކަންދަރު ސްކޫލުގައި އޮތް ރަސްމިއްޔާތުގައި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވާހަކަދައްކަވަނީ --- ސަން ފޮޓޯ/ ފަޔާޒް މޫސާ\nމޯލްޑިވިއަން ޑިމޮކްރެސީ ނެޓުވޯކް (އެމްޑީއެން) އިން 2016 ވަނަ އަހަރު ނެރެފައިވާ "ޕްރިލިމިނަރީ އެސެސްމަންޓް އޮން ރެޑިކަލައިޒޭޝަން އިން ދަ މޯލްޑިވްސް"ގެ މަގުސަދަކީ އިސްލާމް ދީނާމެދު ނަފްރަތު އުފައްދައި ދީން ބަލިކަށި ކުރުން ކަމުގައި ގަބޫލުނުކުރައްވާ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nޝެއިޚް ހުސައިން ރަޝީދު އަހްމަދުގެ "ޞަޙީޙް މުސްލިމްގެ ދިވެހި ތަރުޖަމާ އާއި ޝަރަހަ"ގެ ދިހަވަނަ ބައި ނެރެދެއްވުމަށް މިރޭ އިސްކަންދަރު ސްކޫލުގައި އޮތް ރަސްމިއްޔާތުގައި ވާހަކަ ދައްކަވަމުން ނަޝީދު ވިދާޅުވީ، އެމްޑީއެންގެ ރިޕޯޓު ވިދާޅުވި ކަމަށާއި، ނަމަވެސް ދީނާ މެދު ނަފްރަތު އުފެއްދުމުގެ ނިޔަތެއް ރިޕޯޓު ކިޔާލުމުން ފެނިފައިނުވާ ކަމަށެވެ.\nއެމްޑީއެންގެ ރިޕޯޓުގައި ބޭނުންކޮށްފައި ހުރި ބަސްތައް ގޯސް ކަމަށާއި، ނަމަވެސް އެއީ އިނގިރޭސިބަހުން އެއްޗެއް ލިޔަން އުޅެނިކޮށް "ވެފައިހުރި ގޮތެއް" ކަމަށް ރައީސް ނަޝީދު ވިދާޅުވިއެވެ. އަދި މިފަދަ ބޮޑެތި ކަންކަމަށް އަހުލުވެރިނުވެ، ބޮޑު ރިޕޯޓެއް ލިޔަން އުޅުމުގެ ސަބަބުން އެފަދަ ނަތީޖާއެއް ނުކުތުން އެކަށީގެންވާ ކަމަށް ވެސް ވަނީ ވިދާޅުވެފައެވެ.\n"އަޅުގަނޑެއް ނުދެކެން އެއީ އެއްވެސް ހާލެއްގައި އަޅުގަނޑުމެންގެ ތެރެއިން އެއްވެސް މީހަކު އިސްލާމް ދީނަށް ނަފުރަތު ކުރުމަށް، ބަލިކަށި ކުރުމަށް އެދޭތީ ކަމަކަށް، އަޅުގަނޑުމެންގެ ކުދިން ވެސް އަދި އަޅުގަނޑު ދެކޭގޮތުގައި އެ ރިޕޯޓު ލިޔުނު މީހުންވެސް. އެއްވެސް ހާލެއްގައި އެބަސްތައް ބޭނުންކޮށްފައި އެވަނީ އެ މާނާގައި ކަމަކަށް، އެ ރިޕޯޓު ކިޔައިގެން އަޅުގަނޑަކަށް ނުފެނުނު. އިނގިރޭސިބަހުން އެއްޗެއް ލިޔާންވެގެން އުޅެނިކޮށް، ވެފާ ހުރި ގޮތެއް. އެއީ ވާގޮތެއް ބައެއް ޔުނިވާސިޓީތަކުގައި ގިނަ ދުވަހު ކިޔަވާފަ އަދި އެއަށްފަހު މިދަންނަވާހެން އެއާ ގުޅިގެން ރާއްޖޭގެ މާހައުލާ، ރާއްޖޭގެ އެކިއެކި އިލްމުވެރިން ނެރޭ ފޮތްތަކާ އަދި ދުނިޔޭގެ އެހެން ތަންތަނުގައި ވެސް އިސްލާމްދީނާ ގުޅޭގޮތުން ނެރޭ ފޮތްތަކާ މިބާވަތުގެ ކަންކަމަށް އަހުލުވެރި ނުވެ، މިބާވަތުގެ ބޮޑު މައްސަލައަކާ ގުޅިގެން ލިޔާން އުޅުނީމާ އެފަދަ ނަތީޖާއެއް ނުކުތުން އެއީ އަޅުގަނޑު ގަބޫލުކުރާ ގޮތުގައި ވުން އެކަށީގެންވާ ކަމެއް،" ނަޝީދު ވިދާޅުވިއެވެ.\nއެމްޑީއެންގެ ރިޕޯޓުގެ މައްސަލަ މިހާރު ފުލުހުން ވެސް ސީރިއަސް މައްސަލައެއްގެ ގޮތުގައި ބަލަމުން އަންނަ އިރު، އެ ރިޕޯޓާ ގުޅިގެން ދީނަށް ފުރައްސާރަކުރުމާ ދެކޮޅަށް ރައްޔިތުންގެ މަޖިލީހަށް ކުއްލި މައްސަލައެއް ވެސް ވަނީ ވައްދައިފައެވެ.\nޝެއިޚް ހުސައިން ރަޝީދު އަހްމަދުގެ "ޞަޙީޙް މުސްލިމްގެ ދިވެހި ތަރުޖަމާ އާއި ޝަރަހަ"ގެ ދިހަވަނަ ބައި ނެރެދެއްވުމަށް މިރޭ އިސްކަންދަރު ސްކޫލުގައި އޮތް ރަސްމިއްޔާތުގެ ތެރެއިން --- ސަން ފޮޓޯ/ ފަޔާޒް މޫސާ\nއެ މައްސަލައާ ގުޅިގެން މަޖިލީހުގެ ތަޅުމުގައި ހޫނު ބަހުސެއް ކުރިއަށް ގޮސްފައި ވާއިރު، ހުރިހާ މެމްބަރުން ވެސް ވަނީ އެމްޑީއެންގެ ރިޕޯޓުގައި ކީރިތި ރަސޫލާ އާއި ދީނަށް އަދި ކީރިތި ޤުރްއާނަށް ފުރައްސާރަކޮށް ލިޔެފައިވާ ވާހަކަތައް ކުށްވެރިކޮށްފައެވެ. އަދި މައްސަލަ ބަލައި އެމްޑީއެންއާ ދެކޮޅަށް ފިޔަވަޅު އަޅަން ވެސް ގިނަ މެމްބަރުން ވަނީ ގޮވާލައިފައެވެ.\nމަޖިލީހަށް ހުށަހަޅާފައިވާ ކުއްލި މައްސަލައާ ގުޅިގެން ނަޝީދު މިރޭ ވިދާޅުވީ ދީނީ ކަންކަމަކީ މަޖިލީހުގައި ބަހުސްކޮށްގެން ގޮތެއް ނިންމެއް އޮތް ކަންކަން ނޫންކަމަށެވެ. އަދި ދީނީ މިކަހަލަ މައްސަލަތައް ހައްލު ކުރުމުގައި މަޖިލީހުން ކުރަން އޮންނަ މަސައްކަތެއް ވެސް ނޫން ކަމަށެވެ.\nނަޝީދު މިރޭ ވަނީ އެމްޑީއެންގެ ރިޕޯޓުގައިވާ ބައެއް ވާހަތަކައް ދިފާއު ކުރައްވައިފައެވެ. އެގޮތުން އެ ރިޕޯޓުގައި ގިނަ އަދަދެއްގެ ދިވެހިން، ޖިހާދުގެ ނަމުގައި އެހެން ގައުމުތަކުގައި ކުރާ ހަނގުރާމަތަކުގައި ބައިވެރިވާން ގޮސް މަރުވެފައިވާ ވާހަކަ ތަކުރާރު ކުރެއްވިއެވެ.\n"ހަމަގައިމުވެސް އަޅުގަނޑުގެ ހަޔާތުގައި ދިވެހި ގައުމުގެ ދިފާއުގައި، އަދި މި ދިވެހިރާއްޖޭގައި މިވާ އިސްލާމްދީނުގެ ދިފާއުގައި ޝަހީދުވެފައި ވަނީ ނޮވެމްބަރު ތިނެއްގައި ޝަހީދުވި ބޭފުޅުން އެކަނި،" ރައީސް ނަޝީދު ވިދާޅުވިއެވެ.\nއޭގެ އިތުރުން ދިވެހި މުޖުތަމައުގައި މިހާރު މޫލާފާގައިވާ މަސްތުވާތަކެތީގެ މައްސަލަތަކާއި، ގޭންގު މާރާމާރީއާއި ގޮތް ނޭނގޭ މަރުތަކުގެ ވާހަކަ ވެސް ފާހަގަ ކުރެއްވިއެވެ.\n"ކަންބޮޑުވެގެން މި އުޅޭ އެމްޑީއެންގެ ރިޕޯޓުގައި މިވަނީ މިދެންނެވި މައްސަލަތައް، އަދި މައްސަލަތަކުގެ ހައްލަކީ ކޮބައިތޯ ދެނެގަތުމަށް އެކުލަވާލެވުނު ރިޕޯޓެއް. އަޅުގަނޑުމެން އެންމެން ވެސް އެބަ އެއްބަސްވަން މައްސަލަތަކެއް އެބަހުރި ކަން،" ނަޝީދު ވިދާޅުވިއެވެ.\nނަޝީދު ވިދާޅުވީ ބަޔަކު ޖިހާދުގެ ނަމުގައި ހަނގުރާއަށް ގޮސް މަރުވާނީ، އެންމެ ކުޑަ އިރުން ފެށިގެން ވެސް ވަރަށް ގިނަ ކަންކަން ދިމާވެ، ވަރަށް ގިނަ ސަބަބުތަކާ ހެދި ކަމަށެވެ.\n"މިދެންނެވި އެމްޑީއެންގެ ރިޕޯޓުގައި އިޝާރާތް މިކުރަނީ މިދެންނެވި ބާވަތުގެ މުޖުތަމައުގައި ހުރި މައްސަލަތަކުގެ މައްޗަށް. އެ މައްސަލަތަކާ އަދި ހަނގުރާމައަށް ގެންދިއުމަށްޓަކައި އިސްލާމްދީން ބޭނުންކުރާ ގޮތުގެ ވާހަކަތަކަށް،" ނަޝީދު ވިދާޅުވިއެވެ.\nނަޝީދު ވިދާޅުވީ އެފަދަ ވާހަކަތައް ލިޔަން ވާނީ ވަރަށް ރަނގަޅަށް އެކަންކަން ދަންނަ މީހުން ކަމަށެވެ. އަދި މިއީ އާދައިގެ ދިރާސާއަކަށް ވުރެ ފުންކޮށް ދިރާސާކޮށް، ހައްލު ހޯދަން ޖެހިފައިވާ މައްސަލައެއް ކަމަށް އެމަނިކުފާނު ވިދާޅުވިއެވެ.\n"އެކަން އަޅުގަނޑުމެން އެންމެން ވެސް ބަލައިގަނެ، ގަބޫލުވެސް ކުރަން. އަދި އެއީވެސް ހައްދުފަހަނައެޅުމެއް ކަމަށް އަޅުގަނޑުމެން އެބަ ދެކެން، އެބަ ބަލައިގަންނަން،" ނަޝީދު ވިދާޅުވިއެވެ.\nނަޝީދު ވިދާޅުވީ ހުރިހާ ދިވެހިންވެސް ބޭނުންވަނީ ހަމަޖެހިގެން، ރީތިކޮށް މި މުޖުތަމައުގެ ތެރޭގައި އުޅެން ކަމަށާއި، އެ ދިރިއުޅުމަށް މަގު ދައްކައިދެނީ އިސްލާމް ދީން ކަމަށެވެ.\nއަދި އެމްޑީޕީގެ އެޖެންޑާ ނަވާރަ އާއި، އެމަނިކުފާނު ވިދާޅުވީ "ތާހިރު ދިރިއުޅުން" ވެސް ހާސިލް ކުރެވޭނީ އިސްލާމީ އަސާސްތަކުގައި ހިފައިގެން ކަމަށެވެ.\nއެހެންކަމުން މައްސަލަ ހައްލުކޮށް ކުރިއަށްދާނެ ގޮތެއް ހޯދުމަށް އިސްލާމިކް މިނިސްޓަރާއި، ހޯމް މިނިސްޓަރާއި އެޑިއުކޭޝަން މިނިސްޓަރު އަދި އެމްޑީއެންގެ މެމްބަރުންނަށް މަޖިލީހަށް ވަޑައިގަންނަވަން ދައުވަތު ދީފައިވާނެ ކަމަށް ނަޝީދު ވަނީ ވިދާޅުވެފައެވެ.\n"އަޅުގަނޑު ބޭނުން ދަންނަ ބޭކަލުންނާ ހުރިހާ ބޭފުޅުންވެސް އެކީގައި ތިއްބަވައިގެން، ކޮބައިތޯ މެދުމިނުގެ އަޅުގަނޑުމެންނަށް ކުރިއަށް ދެވޭނެ، ރާއްޖޭގައި ހަމަޖެހުން ގެނެވޭނެ، ސާފުސާދާ ގޮތަކީ އެނގެން. އެގޮތަށް އަޅުގަނޑުމެން އަމަލުކުރަން ފެށުން،" ނަޝީދު ވިދާޅުވިއެވެ.\nނަޝީދު ވިދާޅުވީ މިއަދު ދިވެހި ގައުމު އޮތީ ހަތަރު އަނގޮޅި ކަންމައްޗެއްގައި ކަމަށާއި މިއީ ނާޒުކު ދަނޑިވަޅެއް ކަމަށެވެ. އަދި މިއަދު ގައުމު ސަލާމަތުގެ އައްސޭރިއަކަށް ދިއުމާއި، ގެއްލުމުގެ ތެރެއަށް ދިއުމުގެ ހަމަހަމަ ފުރުސަތު އޮތްކަން ރައީސް ނަޝީދު ވަނީ ފާހަގަކުރައްވައިފައެވެ.\nޕާޓީގެ ނައިބުކަން ލިބޭނެ ކަމާމެދު އަސްލަމްގެ އުންމީދު ބޮޑު!\nމި ސަރުކާރުގައި އަޅުގަނޑަށް ދެރަ ގޮތެއް ނުވާނެ: ގާސިމް


ކީރިތި ޤުރުއާނުގައި ވާރިދުވެފައިވާ ދުޢާތައް2– DhiSalafiyyah\n“رَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِنْ لَدُنْكَ رَحْمَةً إِنَّكَ أَنْتَ الْوَهَّابُ” (آل عمران8)\nއަޅަމެންގެ ރައްބު! އަޅަމެންނަށް ތެދުމަގު ދެއްކުމަށްފަހު އަޅަމެންގެ ހިތްތައް އެމަގުން އެއްކިބާ ނުކުރައްވާނދޭވެ! އަދި އިބައިލާހުގެ ޙަޟްރަތުން އަޅަމެންނަށް ރަޙްމަތް ލައްވާނދޭވެ! ހަމަކަށަވަރުން އިބައިލާހީ ގިނަގިނައިން (ނިޢުމަތް) ދެއްވާ އިލާހެވެ.\n“رَبَّنَا إِنَّنَا آمَنَّا فَاغْفِرْ لَنَا ذُنُوبَنَا وَقِنَا عَذَابَ النَّارِ” (آل عمران 16)\nއަޅަމެންގެ ރައްބު! އަޅަމެން އިބައިލާހަށް އީމާން ވެއްޖައީމެވެ. ފަހެ އަޅަމެންގެ ފާފަތައް ފުއްސަވައި ދެއްވައި، ނަރަކައިގެ ޢަޛާބުން އަޅަމެން ދިންނަވާނދޭވެ!\n“قُلِ اللَّهُمَّ مَالِكَ الْمُلْكِ تُؤْتِي الْمُلْكَ مَنْ تَشَاءُ وَتَنْزِعُ الْمُلْكَ مِمَّنْ تَشَاءُ وَتُعِزُّ مَنْ تَشَاءُ وَتُذِلُّ مَنْ تَشَاءُ بِيَدِكَ الْخَيْرُ إِنَّكَ عَلَى كُلِّ شَيْءٍ قَدِيرٌ ” (آل عمران 26)\nކަލޭގެފާނު ވިދާޅުވާށެވެ! އޭ ﷲ! އެންމެހައި ތަކެއްޗެއްގެ ވެރިއިލާހު! އިބައިލާހު އެދިވޮޑިގެންވާ މީހަކަށް ވެރިކަން ދެއްވަމުއެވެ. އަދި އިބައިލާހު، އެދިވޮޑިގެންވާ މީހެއްގެ އަތުން ވެރިކަން އަތުލަށްވަމުއެވެ. އަދި އިބައިލާހު އެދިވޮޑިގަންނަވާ މީހަކަށް ޢިއްޒަތް ދެއްވަމުއެވެ. އަދި އިބައިލާހު އެދިވޮޑިގަންނަވާ މީހަކު ނިކަމެތިކުރައްވަމުއެވެ. އެންމެހައި ހެޔޮކަންތައްވަނީ ހަމައެކަނި އިބައިލާހުގެ އަތްޕުޅުގައެވެ. ހަމަކަށަވަރުން އިބައިލާހީ ހުރިހާ ކަމަކަށް ކުޅަދުންވަންތަ ރަސްކަލާނގެއެވެ.\n“رَبِّ هَبْ لِي مِنْ لَدُنْكَ ذُرِّيَّةً طَيِّبَةً إِنَّكَ سَمِيعُ الدُّعَاءِ” (آل عمران: ٣٨)\nއަޅުހެ ރައްބު! އިބަރަސްކަލާނގެ ޙަޟްރަތުން ހެޔޮލަފާ ރަނގަޅު ދަރިފަސްކޮޅެއް މިއަޅާއަށް ދެއްވާނދޭވެ! ހަމަކަށަވަރުން އިބައިލާހީ ދުޢާ އައްސަވާވޮޑިގެންވާ އިލާހެވެ.\n“رَبَّنَا آمَنَّا بِمَا أَنْزَلْتَ وَاتَّبَعْنَا الرَّسُولَ فَاكْتُبْنَا مَعَ الشَّاهِدِينَ” (آل عمران53)\nއަޅަމެންގެ ރައްބު! އިބައިލާހު ބާވައިލެއްވިހައި ތަކެއްޗަށް އަޅަމެން މިތިބީ އީމާންވެގެންނެވެ. އަދި ރަސޫލާއަށްވެސް ތަބަޢަވެގެންނެވެ. ފަހެ (މިކަމަށް) ހެކިދޭނޭ މީހުންގެ ތެރެއިން އަޅަމެން ލައްވާނދޭވެ!\n“رَبَّنَا اغْفِرْ لَنَا ذُنُوبَنَا وَإِسْرَافَنَا فِي أَمْرِنَا وَثَبِّتْ أَقْدَامَنَا وَانْصُرْنَا عَلَى الْقَوْمِ الْكَافِرِينَ” (آل عمران147)\nއަޅަމެންގެ ރައްބު! އަޅަމެންގެ ފާފަތަކާއި، އަޅަމެންގެ ކަންތަކުގައި ހައްދުފަހަނަޅައިދިއުމުގެ ކުށް އަޅަމެންނަށް ފުއްސަވާނދޭވެ! އަދި، އަޅަމެންގެ ފައިތިލަތައް ސާބިތުކުރައްވާނދޭވެ! އަދި، ކާފިރުވެގެންވާ ޤައުމުގެ މައްޗަށް އަޅަމެންނަށް ނަޞްރު ދެއްވާނދޭވެ!\n“حَسْبُنَا اللَّهُ وَنِعْمَ الْوَكِيلُ” (آل عمران173)\nއަހަރެމެންނަށް، ﷲ ފުދެއެވެ. އަދި، ވަކީލުކުރެވޭ ފަރާތުގެ މޮޅުކަމާއެވެ!\n“رَبَّنَا مَا خَلَقْتَ هَذَا بَاطِلًا سُبْحَانَكَ فَقِنَا عَذَابَ النَّارِ” (آل عمران191)\nއަޅަމެންގެ ރައްބު! އިބައިލާހު މިތަކެތި ހައްދަވާފައިވަނީ، ބާޠިލްގޮތެއްގައެއް ނޫނެވެ. ތިބައިލާހުގެ ހުސްޠާހިރުވަންތަކަމާއެވެ! ފަހެ، ނަރަކައިގެ ޢަޛާބުން އަޅަމެން ދިންނަވާނދޭވެ!\n“رَبَّنَا إِنَّكَ مَنْ تُدْخِلِ النَّارَ فَقَدْ أَخْزَيْتَهُ وَمَا لِلظَّالِمِينَ مِنْ أَنْصَارٍ” (آل عمران 192)\nއަޅަމެންގެ ރައްބު! ހަމަކަށަވަރުން، އިބައިލާހު ނަރަކަޔަށް ވައްދަވައިފިމީހާ، ފަހެ، އިބައިލާހު އެމީހަކު ނިކަމެތި ކުރައްވައިފިކަން ކަށަވަރެވެ. އަނިޔާވެރިންނަށް ނަޞްރުދޭނޭ އެއްވެސް ބަޔަކު ނުވެއެވެ.\n“رَبَّنَا إِنَّنَا سَمِعْنَا مُنَادِيًا يُنَادِي لِلْإِيمَانِ أَنْ آَمِنُوا بِرَبِّكُمْ فَآمَنَّا رَبَّنَا فَاغْفِرْ لَنَا ذُنُوبَنَا وَكَفِّرْ عَنَّا سَيِّئَاتِنَا وَتَوَفَّنَا مَعَ الْأَبْرَارِ” (آل عمران193)\nއަޅަމެންގެ ރައްބު! ގޮވާލައްވާ މީހަކު (ރަސޫލަކު) އީމާންވުމަށް ގޮވާލައްވާ އަޑު، ހަމަކަށަވަރުން، އަޅަމެން އެހީމުއެވެ. ދެން، އަޅަމެން އީމާންވީމުއެވެ. އަޅަމެންގެ ވެރިރައްބު! ފަހެ، އަޅަމެންނަށް އަޅަމެންގެ ފާފަތައް ފުއްސަވާނދޭވެ! އަދި، އަޅަމެންގެ ކިބައިން އަޅަމެންގެ ކުށްތައް ޢަފޫކުރައްވާނދޭވެ! އަދި، ހެޔޮލަފާ މީހުންނާއެކު އަޅަމެން މަރުގަންނަވާނދޭވެ!\n“رَبَّنَا وَآَتِنَا مَا وَعَدْتَنَا عَلَى رُسُلِكَ وَلَا تُخْزِنَا يَوْمَ الْقِيَامَةِ إِنَّكَ لَا تُخْلِفُ الْمِيعَادَ” (آل عمران194)\nއަޅަމެންގެ ރައްބު! އިބައިލާހުގެ ރަސޫލުންގެ ދޫފުޅުމަތީން އަޅަމެންނަށް ވަޢުދުވެވޮޑިގެންފައިވާ ކަންތައް، އަޅަމެންނަށް ދެއްވާނދޭވެ! އަދި، ޤިޔާމަތް ދުވަހުން އަޅަމެން ނިކަމެތި ނުކުރައްވާނދޭވެ! ހަމަކަށަވަރުން، އިބައިލާހު ވަޢުދާ ޚިލާފުވެވޮޑިނުގަންނަވަމުއެވެ.\nމި ސިލްސިލާގެ އެހެން ލިޔުންތައް


ފިޔަވަޅުތަކާ ޚިލާފުވެގެން 1000 އަށްވުރެ ގިނަ މީހުން ޖޫރިމަނާކޮށްފި ފިޔަވަޅުތަކާ ޚިލާފުވެގެން 1000 އަށްވުރެ ގިނަ މީހުން ޖޫރިމަނާކޮށްފި\nފިޔަވަޅުތަކާ ޚިލާފުވެގެން 1000 އަށްވުރެ ގިނަ މީހުން ޖޫރިމަނާކޮށްފި\nސިފައިންނާއި ފުލުހުން ވަރުބަލި ކަމެއް ނެތި މަގުތައް ބެލެހެއްޓުމުގައި ފޮޓޯ: އަލީ ނަސީރު / ޕީއެސްއެމްނިއުސް\nކޯވިޑް-19އާ ގުޅިގެން އަޅާފައިވާ ރައްކާތެރިކަމުގެ ފިޔަވަޅުތަކާ ޚިލާފުވި 1000 އަށްވުރެ ގިނަ މީހުން ޖޫރިމަނާކޮށްފިއެވެ. އޭގެ ތެރެއިން ގިނައީ ކާފިއު ގަޑީގައި ބޭރުގައި އުޅެގެން ޖޫރިމަނާކުރި މީހުންނެވެ\nހެލްތު އިމަރޖެންސީ އޮޕަރޭޝަން ސެންޓަރ (އެޗްއީއޯސީ)އިން ބޭއްވި ނޫސްވެރިންގެ ބައްދަލުވުމުގައި ރައީސުލްޖުމްހޫރިއްޔާގެ އޮފީހުގެ ތަރުޖަމާނު މުޙައްމަދު މަބްރޫކް ޢަޒީޒް ވިދާޅުވީ، ވޭތުވެދިޔަ 24 ގަޑިއިރުގެ ތެރޭގައި މާސްކު ނާޅައިގެން 253 މީހަކު ޖޫރިމަނާ ކޮށްފައިވާކަމަށެވެ. އަދި ކާފިއުގެ ވަގުތުތަކުގައި ބޭރުގައި އުޅުނު 615 މީހަކު ޖޫރިމަނާކޮށް، ވެހިކަލްދުއްވި 150 މީހަކު ޖޫރިމަނާކޮށްފައިވާކަމަށެވެ.\nކޯވިޑް-19އާ ގުޅިގެން ޢާއްމު ޚިދުމަތްދޭ ތަންތަނުގައި ފުރިހަމަކުރަންޖެހޭ ގިނަ ކަންތައްތަކެއް އެޗް.ޕީ.އޭއިން ވަނީ ކަނޑައަޅާފައެވެ. އަދި ރައްކާތެރިކަމުގެ ފިޔަވަޅުތައް އެތަންތަނުގައި ތަންފީޒުކުރަމުންދާ މިންވަރު ދޭތެރެ ދޭތެރެއިން ބެލުމުގެ މަސައްކަތް ދަނީ ކުރަމުންނެވެ. ރާއްޖޭގެ ޙާލަތު އަނެއްކާވެސް ގޯސްވުމާގުޅިގެން، ފިހާރަތަކާއި ރެސްޓޯރެންޓްތަކާއި ޖިމްތަކާއި ސެލޫންތައްފަދަ ތަންތަން އިންސްޕެކްޓްކުރުމުގެ މަސައްކަތް އަލުން ވަނީ ފަށާފައެވެ. އެގޮތުން ފާއިތުވި 24 ގަޑިއިރުގެ ތެރޭގައި އެފަދަ 81 ތަނެއް އިންސްޕެކްޓްކޮށްފައި ވާކަމަށާ، އޭގެ ތެރެއިން އެންމެ ފިހާރައެއް ފިޔަވާ އެހެން ހުރިހާތަނެއްގައިވެސް ރައްކާތެރިކަމުގެ ފިޔަވަޅުތައް ފުރިހަމައަށް އަޅާފައިވާކަން މަބްރޫކް ފާހަގަކުރެއްވިއެވެ.\nކޯވިޑް-19އިން ރައްކާތެރިވުމުގެގޮތުން އަޅާފައިވާ ފިޔަވަޅުތަކުގެ ތެރޭގައި މަގުމަތީގައި އުޅޭއިރު މާސްކް އެޅުމަކީ މަޖުބޫރު ކަމެކެވެ. މި ބަލީގެ ނުރައްކާ ބޮޑުވުމާގުޅިގެން ބަލި ފެތުރުން ކޮންޓްރޯލްކުރުމުގެ ގޮތުން މާލޭ ސަރަހައްދުގައި ރައްކާތެރިކަމުގެ ފިޔަވަޅުތައް މިދިޔަ މެއި މަހުގެ ތެރޭގައި ވަނީ ވަރުގަދަކޮށްފައެވެ. އެގޮތުން ހަވީރު4އިން ހެނދުނު 8 އަކަށް ކާފިޢު އިޢުލާންކޮށް ބޭރުތެރެއަށް ނުކުމެ އުޅުމުގައި ޢަމަލުކުރާނެ ޚާއްސަ އުޞޫލުތަކެއް ކަނޑައަޅާފައިވެއެވެ. މާސްކް ނާޅައި އުޅުމާއި ކާފިއުގެ ވަގުތުތަކުގައި ބޭރުގައި އުޅޭނަމަ 1،000 ރުފިޔާއިން ޖޫރިމަނާކުރާނެއެވެ.


ދިރާގު އަހަރީ އިނާމު ދިނުމުގެ ޖަލްސާ ބާއްވައިފި | ދިރާގު އަހަރީ އިނާމު ދިނުމުގެ ޖަލްސާ ބާއްވައިފި – Sarukaaruge Khabaru\nދިރާގު އަހަރީ އިނާމު ދިނުމުގެ ޖަލްސާ ބާއްވައިފި\nދިރާގުން މުވައްޒަފުންނަށް ހާއްސަކޮށްގެން ބާއްވާ އެންމެ ހާއްސަ އެއް ހަފުލާ ކަމަށްވާ ދިރާގު އެނުއަލް އެވޯޑް 2016 ރޭ ދަރުބާރުގޭގައި ބާއްވައިފިއެވެ. މިއީ ދިރާގުން މި ހަފުލާ ވިދިވިދިގެން ބާއްވާ 28 ވަނަ އަހަރެވެ. މި އެވޯޑް ހަފްލާގެ މައިގަނޑު މަޣްސަދަކީ ކުންފުނީގެ މުވައްޒަފުންގެ ހުނަރާއި، މުވައްޒަފުން ކުންފުންޏަށް ފޯރުކޮށްދޭ ހިދުމަތުގެ އަގުވަޒަންކޮށް އެކަމަށް ތަރުހީބުދިނުމެވެ.\nދިރާގުގެ އެންމެ އަގުހުރި ރައުސްމާލަކީ ކުންފުޏީގެ މުވައްޒަފުންނެވެ. މިގޮތުން މުވައްޒަފުންގެ މަންފާއާއި ކުރިއެރުމަކީ ކުންފުނިން ނުހަނު އިސްކަމެއްދޭ ކަމެކެވެ. މާލީ އިނާޔަތްތަކުގެ އިތުރުން މުވަޒަފުންގެ ދުޅަހެޔޮކަމާއި ސިއްހަތު އަދި ވަޒީފާގެ މާހައުލުގައި ހިތްހަމަޖެހުން އަޝަގެންނެވުމަށް ދިރާގުން ގިނަ މަސައްކަތްތަކެއް ކުރެއެވެ. ރޭގަ ބޭއްވި އިނާމުދިނުމުގެ ޖަލްސާއަކީ މި މޭރުމުން ދިރާގުން ހިންގާ ގިނަހަރަކާތަތކުގެ ތެރެއިން އެއް ކަމެވެ.\nރޭގެ ހަފުލާގައި 49 މުވައްޒަފުންނަށް އިނާމު ލިބިފައިވެއެވެ. އަދި ކުންފުނީގެ އެންމެ ޝަރަފްވެރި އިނާމް ޗެއަޕާސަންސް އެވޯޑް ހާސިލްކޮށްފައިވަނީ ކުންފުނީގެ އެސިސްޓެންޓް އެނޖިނިއަރ ޒުލްހާމް އަބްދުލް ހަކީމެވެ. މީގެ އިތުރުން ރޭގެ ހަފްލާގައި ދިގުމުއްދަތުގެ ދހިދުމަތުގެ އިނާމްތަކާއި، ޅީޑަރޝިޕް އިނާމްތަކާއި ޑިވިޝަންލް މެރިޓް އެވޯޑްތަކާއި ޙައްސަ މެރިޓް އެވޯޑްތަކުގެ އިތުރުން ސްޕެޝަލް ރެކޮގްނިޝަން ޓީމް އެވޯޑްތައް ދީފައިވެއެވެ.\nދިރާގަކީ ރާއްޖޭގައި ޑިޖިޓަލް އަދި މުވާސަލާތީ ހިދުމަތް ވޭތުވެދިޔަ 28 އަހަރު އެންމެ ފުޅާކޮށް ފޯރުކޮށްދެމެންގެންދާ ކުންފުންޏެވެ. މިގޮތުން އެ ކުންފުންޏާކީ ރާއްޖޭގައި މަސައްކަތްކުރަން އެންމެ ކަމުދާ އެއްކުންފުނި ކަމަށް އެތައް ސާވޭއަކުން ދައްކައެވެ. މުވައްޒަފުންގެ ހުނަރާއި ގާބިލިއްޔަތު، މީހުން ބިނާކުރުމާއި މުވައްޒަފުންނަށް ފޮރުކޮށްދޭ އެކި މަންފާތަކާއި އިނާޔަތްތަކުގެ ސަބަބަން ދިރާގަކީ ސައްތައަކުން 99 ދިވެހި މުވައްޒަފުން ހިމެނޭ ކުންފުންނެކެވެ.\nއަދި ޑިޖިޓަލް މުސްތަގްބަލަށް ކުންފުނީގެ ކަސްޓަމަރުން އަހުލުވެރިކޮށް ކުރިއެރުވޭނެގޮތް މަގުފަހި ކުރަން ދިރާގުން ކެނޑިނޭޅި މުވަޒަފުންގެ ފެންވަރު މަތިކޮށް ތަމްރީނާއި ހުނަރު ބިނާކުރުމުގެ ފުރުސަތުތައް ފޯރުކޮށްދޭނެކަން ވެސް މިފުރުސަތުގައި ފާހަގަކުރަމެވެ.


Sirru gothu ingireysin hingi Operation concubine\nސިއްރު ގޮތު އިނގިރޭސިން ރޭވި އޮޕަރޭޝަން ކޮންކިއުބައިން\nމުންޑޫ އާދަމް ހަލީމް\nއޮޕަރޭޝަން ކޮންކިއުބައިން: ސިއްރުކުރެވިފައިވާ ބޮޑު އެޖެންޑާއެއް --\nސެޕްޓެމްބަރު 1952 ގައި އިނގިރޭސި ސަރުކާރުން، ވައިގެ ކަންތައްތަކާ ބެހޭ މިނިސްޓްރީއާ ގުޅިގެން ސިއްރު ކޮށްފައިވާ ސާވޭއެއް ފަށަން ނިންމައި އެ މަސައްކަތުގެ ކޯޑު ނަމަކީ "އޮޕަރޭޝަން ކޮންކިއުބައިން" ކަމަށް ހަމަ ޖެއްސީކޮން ނިޔަތެއްގައި ކީއް ކުރަން ހެއްޔެވެ؟\n"އެއީ ވަރަށް ބޮޑަށް އިނގިރޭސީން ސިއްރުކޮށްފައިވާ ސާވޭއެއް. އެއީވަރަށް ބޮޑު ބަދަލުތަކެއްގެ ފެށުން،" އައްޑު އަތޮޅުގައި އިނގިރޭސީން އަސްކަރީމަރުކަޒެއް ހަދައިގެން ތިބި އިރު ގަމުގައި އެއާ ކްރާފްޓް ސާވޭ އިންޖިނޭރެއްގެގޮތުގައި މަސައްކަތް ކުރެއްވި މައިކަލް ޒެނިސް ލިޔުއްވި ފޮތް "ގްޑް ބައިގޭން" ގެ "އޮޕަރޭޝަން ކޮންކިއުބައިން" ރިޕޯޓުގައި އޭނާ ވިދާޅުވެފައި ވެ އެވެ.\nއިނގިރޭސީން އައްޑު އަތޮޅު ގަމާއި އެހެން ބައެއް ރަށްތަކުގައި އޭގެކުރިން ތިބީ 1942 އިން 1945 އަށެވެ.\nނަވާރަސަތޭކަ ސާޅީސް ފަސް ވަނަ އަހަރު ދެ ވަނަ ބޮޑު ހަނަގުރާމަނިމުމަށް ފަހު އިނގިރޭސި ސިޔާސީ މަސްރަހު ފުރޮޅުމަކާ ދިމާއަށް ދީލައިލި އެވެ. އެއާ އެކު ވަރަށް ބޮޑު ބަދަލުތަކަކާ ކުރިމަތި ލާން ޖެހުނެވެ. ސަބަބަކީ އިނގިރޭސި އެންޕަޔާގެ ދަށުގައިވާ ބައެއް ތަންތަނުން އަތްފޮޅާލައި މިނިވަންކަންދޭން މަޖުބޫރު ވުމެވެ. އިންޑިޔާ، ޕާކިސްތާނު، އަދި ފަހުން ސިލޯނަށް (ސްރީލަންކާ) މިނިވަންކަން ދީ، އެހެން ތަނެއްގައި އަސްކަރީ މަރުކަޒެއް ގާއިމުކުރުމުގެ މުހިންމުކަން އިނގިރޭސި ސަރުކާރަށް އިހުސާސް ކުރެވުނެވެ. އަދި އެމަސައްކަތް ވަރަށް ސިއްރު ގޮތެއްގައި ވަރަށް ފުނުން ރާވާން ފެށި އެވެ.\nމައިކަލް އޭނާގެ ފޮތު ގައި ވިދާޅުވަނީ މިހެންނެވެ: "ސަބްކޮންޓިނެންޓްގައި ސިޔާސީ މައްސަލަތައް އިތުރުވަމުން ދިޔުމާ އެކުގައިމެ، އެސަރަހައްދާ ވީހާ ވެސް ދުރެއްގައި އިންޑިޔާ ކަނޑުގައި އަސްކަރީ މަރުކަޒެއްގާއިމު ކުރުމުގެ ނިޔަތް ގަނެ އެ މަސައްކަތް ފަށައިގަތީ ވަރަށް ފުނުން. ވަރަށް ސިއްރު ކުރެވިގެން."\n"އޮޕަރޭޝަން ކޮންކިއުބައިން" ގެ ސިއްރު ރޭވުންތަކުގައި އިނގިރޭސީން އެންމެ ފުރަތަމަ ކުރި މަަސައްކަތަކީ އައްޑު އަތޮޅާއި ސީޝެލްސްގެ ކޮއިވެޓީ އައިލެންޑް އަދި ރާއްޖެއާ 400 މޭލު ދުރުގައިވާ ބޮޑުރަށެއް ކަމަށްވާ ޑިއެގޯ ގާސިޔާ ނުވަތަ ފޯޅަވަހި ސާވޭ ކުރުމެވެ.\nބޭރު މައްޗަށް ތަފާތު ސިފައެއް ޖައްސާފައިވާ މި ސިއްރު ސާވޭކުރުމުގެ ދަތުރުތަކުގައި ބޭނުން ކުރީ ކަނޑަށް ޖައްސާ މަތިންދާ ބޯޓެކެވެ."ސަންޑަލޭންޑް" ނަމަކަށް ކިޔާ މި ބޯޓުގެ ނަކަލެއް މިހާރު ފެންނާނީއިނގިރޭސި ވައިގެ ސިފައިންގެ މިއުޒިއަމްތަކުންނެވެ. މި އޮޕަރޭޝަންގެ އެޖެންޑާގެ ތެރޭގައި ކްރިސްޓިއަން ދީން ފެތުރުން ވެސް ހިމަނާފައި ވެއެވެ. އެކަން ކޮންމެވެސް މިންވަރެއްގައި ކާމިޔާބުވެސް ކުރި އެވެ. -- ތަފުސިލްކޮށް އެ ވާހަކަ ފަހުން ލިޔާނަމެވެ.\nސަންޑަލޭންޑްގެ ދަތުރުތަކަށް ބޭނުންވާ ތެޔޮ ހިފައިގެން އެންމެފުރަތަމަ ހަމަ ޖެހިފައި އޮތީ ޗައިނާބޭ ނުވަތަ ސިލޯނުގެ އިރުމަތީގެ ރަށެއްކަމަށްވާ ޓްރިންކޮމަލީ އިން ސީދާ އައްޑު އަތޮޅަށް ދާށެވެ.\n"އެކަމަކު ކަންދިމާ ކުރި ގޮތުން އައްޑު އަތޮޅަށް ދިއުމުގެ ކުރިންޗައިނާ ބޭއިން ފުރައިގެން އަހަރެމެން (އިނިގިރޭސީން) އަންނަން ޖެހުނީ މާލެއަށް،" މައިކަލް ވިދާޅުވި އެވެ.\nސެޕްޓެމްބަރު 8 ވަނަ ދުވަހު މާލެ ކައިރިޔަށް ސަންޑަލޭންޑްޖެއްސި އިރު ވަރަށް ކަނޑު ގަދަ އެވެ. އެހެންކަމުން އެދުވަހު ބޯޓަށް ތެޔޮއަޅަން ކުރި ހުރިހާ މަސައްކަތެއް ދިޔައީ ފަނުފުލުންނެވެ. މައިކަލް ވިދާޅުވިގޮތުގައި މިޝަންގެ ބައިވެރިން އެކުވެގެން ސަންޑަލޭންޑަށް ތެޔޮ އެޅުނީ އަނެއްދުވަހު އެވެ. އެއީ ވެސް ވަރަށް އުނދަގޫ މަސައްކަތްތަކެއް ކޮށްގެނެވެ.ދޫނިދޫގައި ރައްކާ ކޮށްފައި ހުރި ތެޔޮ ފީފާތައް ފުރަތަމަ ބޯޓަށް ގެންދިޔައީ ބޮޑުދޯންޏަކަށް އަރުވައިގެން އަދި ވަކި ހިސާބަކުން ފީފާތައް ކުޑަ ދޯންޏަކަށް ބަދަލުކޮށްގެންނެވެ.\nމާލޭގައި ދެ ދުވަސް ހޭދަ ކުރުމަށް ފަހު ބޯޓު ދިޔައީ ސީޝެލްސްއަށެވެ. މިއީ ދިހަ ގަޑި އިރުގެ ދަތުރެކެވެ. ސިއްރު ގޮތެއްގައި ސާވޭ ޓީމުންސީޝެލްސް އަށް ގޮސް ބެލި ތަންތަނަކީ ޕޯޓް ވިކްޓޯރިޔާ އާއި ޕްރަސްލިން އަދިކޮއޭޓިވީ އެވެ. ކުރި ސާވޭތަކުން އެނގުނީ ޕޯޓް ވިކްޓޯރިޔާ އާއި ޕްރިސްލިން،އަސްކަރީ މަރުކަޒެއް ހެދުމަށް ކަމުނުދާ ކަމަށެވެ. ނަމަވެސް ވަކިން އޮތް ރަށް،ކޮއޭޓިވީގައި 1900 ނުވަތަ 2000 ޔާޑުގެ ރަންވޭއެއް ހެދިދާނެ ކަމަށް ސާވޭއިން އެނގުނެވެ. އެއީ އެންމެ ރަނގަޅު ގޮތްތޯ އާއި އެއިން ތަނެއްގައިއަސްކަރީ މަރުކަޒެއް ހަދަން ނިންމުމުުގެ ކުރިން އެތާގެ މޫސުމާ ބެހޭސައިންޓިފިކް ތަހުލީލުތަކެއް ވެސް ކުރި އެވެ.\nއެ މަސައްކަތުން ކަށަވަރުވީއާންމުކޮށް ވައި ޖެހޭ އަދި ވައިގެ މިސްރާބު އެނބުރެމުންދާ ގޮތް އެތަނުގައިނާޒުކު ކަމަށާއި އަސްކަރީ މަރުކަޒެއް ހެދުމުގެ ސިފަ އެއިން ތަނަކަށް ލިބިފައިނުވާ ކަމަށެވެ.\n"އޮޕަރޭޝަން ކޮންކިއުބައިން" ސާވޭގޭ ފުރަތަމަ ފިޔަވަހި ނިންމަން 24 އޮކްޓޫބަރުގައި މާލޭ މަގުން ސަންޑަލޭންޑު އުދުހުނީ ޓްރިންކޮމަލީ އަށެވެ.ބޭނުމަކީ ސީޝެލްސްގެ ސާވޭއާ ބެހޭ ރިޕޯޓެއް އިނގިރޭސި ދިފާއީއޮފިޝަލުންނަށް އެރުވުމެވެ. އިނގިރޭސީ ދިފާއީ އެންމެ މަތީ ފެންވަރުގެއޮފިޝަލުންނާ އެކު ދެ ދުވަސް ވަންދެން މަޝްވަރާތައް ކުރުމަށް ފަހު ނިންމީޑިއެގޯ ގާސިޔާ އަށް ވުރެ ކުރިން އައްޑު އަތޮޅު ސާވޭ ކުރުމަށެވެ.\nއޮކްޓޫބަރު 26 ވަނަ ދުވަހު ހެނދުނު ޓްރިންކޮމަލީން ފުރައިގެންސަންޑަލޭންޑް އައްޑު އަތޮޅަށް ދިޔައީ އެ ދުވަހުގެ މެންދުރު އެވެ. ބޯޓު ޖެއްސީވެރިރަށް ހިތަދޫ އިރުމަތީ ފަރާތު ފަޅު ތެރެއަށެވެ ސާވޭގެ މަސައްކަތް\nފެށީ އޭގެ އަނެއް ދުވަހު އެވެ. ބިމުގެ ސާވޭ ކުރުމަށް ދޯންޏެއްގައި،އިނގިރޭސީން ގަމަށް އެރީ ހެނދުނެވެ.\n"ވަރަށް ވިއްސާރަ! ބޯކޮށް ވާރޭ ވެހޭތީ ގަމުގައި އަހަރެމެން(އިނގިރޭސީން) ކުރި މަސައްކަތް ތިން ދުވަހަށް ދިގުލި،" ފޮތުގައިވެ އެވެ.\nމައިކަލް ވިދާޅުވި ގޮޮތުގައި ގަމަކީ އެއާޕޯޓު ހަދައި އަދި ބޭނުންވާއެހެނިހެން ނިޒާމުތައް ގާއިމު ކުރުމަށް ރަނގަޅު ރަށެއް ކަމަށް އެ ތިން ދުވަހުގެމަސައްކަތުން ފާހަގަ ކުރެވުނެވެ. އެއާ އެކު އެކުލަވައިލި ރިޕޯޓުގައިނުކުތާތަކެއް ފާހަގަ ކުރި އެވެ. އެއް ޕޮއިންޓަކަށް އޮތީ ދެ ވަނަ ބޮޑު ހަނގުރާމައިގެ ދުވަސްވަރުގަމުގައި ތިން ރަންވޭ ހަދާފައި އޮތުމެވެ.\nއަދި ހަލާކުވުމުގެ އިތުރުން ވިނަ ބޯ ވެފައިވާ ރަންވޭތަކުގެ އިތުރަށްބައެއް އިމާރާތްތައް ވެސް ހުރުމުން ގަމުގައި އަސްކަރީ މަރުކަޒެއް ގާއިމުކުރެވިދާނެ ކަމަށް އިނގިރޭސީ ދިފާއީ އިދާރާގެ އެންމެ އިސް ވެރިންނަށް ގަބޫލުކުރެވުނެވެ.\nގަމަށް ފަހު ސާވޭގައި ހިތަދޫ ވެސް ބެލި އެވެ. އެގޮތުން ހިތަދޫގެމާމެންދޫ ސަރަހައްދަކީ ހަނގުރާމައިގެ ދުވަސްވަރު ރޯޔަލް އެއާފޯސްގެ ހާއްސަމަރުކަޒެކެވެ. އެދުވަސްވަރު ގާއިމު ކުރި ހާއްސަ ވަޔަލެސް ސްޓޭޝަންގެ ބައެއްއޭރިޔާތައް ވެސް ސާވޭ ޓީމުން ބަލައި އެތަކަތި ބޭނުން ކުރެވިދާނެ ކަމަށް ވެސްފެނުނެވެ.\nއޮކްޓޫބަރު 31 ވަނަ ދުވަހު އިނގިރޭސީން މީދު އަށް ދިޔަ އެވެ.އެއް ދުވަސް ވަންދެން މީދޫ ބެލުމަށް ފަހު މީދޫގެ ފޮޓޯތަކެއް މަތިން ނަގައިހެދި އެވެ.\nއައްޑު އަތޮޅުގެ ސާވޭ އަށް ފަހު ނޮވެމްބަރު 1 ވަނަ ދުވަހުސަންޑަލޭންޑް ދިޔައީ ޑިއެގޯ ގާސިޔާ އަށެވެ. އަސްކަރީ މަރުކަޒަށް ބޭނުންވާވަރަށް ދެ ރަންވޭއެއް އެތަނުން ލިބެން ނެތުމުން ސިއްރު އޮޕަރޭޝަނެއްގެތެރެއަށް އިތުރު ބުރެއް ނުވައްދާން ވެގެން އެ މަސައްކަތް ހުއްޓާލީ އެވެ.\nނޮވެމްބަރު7ވަނަ ދުވަހު ސަންޑަލޭންޑް އަލުން އައްޑު އަށްދަނިކޮށް ބޯޓުގެ އިންޖީނުގައި މައްސަލައެއް ޖެހިގެން އައްޑޫ މަތީން ބުރެއްޖެހުމަށް ފަހު ދިޔައީ މާލެ އަށެވެ. ހަމަ އެދުވަހު އިނގިރޭސީންނާއި ދިވެހިސަރުކާރުގެ އިސް ވެރިންގެ ބައްދަލުވުމެއް ވެސް މާލޭގައި އޮތެވެ. ސަރުކާރުގެފަރާތުން ބައިވެރިވެ ވަޑައިގެންނެވި އެންމެ އިސް ވެރިޔަކީ އޭރުގެ ބޮޑުވަޒީރުމުހައްމަދު އަމީނެވެ. -- އެ ބައްދަލުވުމުގެ ވާހަކަ އެހެން ފަހަރަކަށް ބޭއްވީ އެވެ.\nއޭގެ އެއް ދުވަސް ފަހުން ސަންޑަލޭންޑްގެ ސާވޭ ދަތުރުނިންމާލާފައި ޓްރިންކޮމަލީ އަށް ގޮސް ސިލޯނުގައި ހުންނަ އިނގިރޭސި ވައިގެސިފައިންގެ ހެޑް ކްއާޓަރަށް ރިޕޯޓް ހުށަހެޅި އެވެ. އައްޑު އަތޮޅަށް އިނގިރޭސިސިފައިން ދެ ވަނަ ފަހަރު އަންނަން ނިންމީ ވަރަށް ސިއްރު ގޮތެއްގައިއިނގިރޭސި ސަރުކާރުން މި ރިޕޯޓު ބަލައި ދިރާސާ ކުރުމަށް ފަހު އައްޑުއާވަރަށް ގަޔާ ވެގެންނެވެ.\nސީޝެލްސް އާއި ޑިއެގޯގާސިޔާގެ ބަދަލުގައި "އޮޕަރޭޝަންކޮންކިއުބައިން" އައްޑު އަތޮޅަށް ހުއްޓުވައިލި ހާއްސަ ސަބަބުތަކެއް ވެސް ވެއެވެ. އެއް ސަބަބަކީ ބޭނުންވާ ވަރުގެ ރަންވޭއެއް ގަމުން ލިބުމެވެ. އަދި މީހުންތިބޭނެ އިމާރާތްތައް ބިނާ ކުރުމަށާއި މުއާސަލާތީ ނިޒާމު ގާއިމު ކުރުމަށް ބިންއޮތުމެވެ. ހަނގުރާމައިގެ ދުވަސްވަރު ގަމުގެ ބޮޑު ބައެއް ސާފުކޮށް އަދި ބައެއްއިމާރާތްތައް ހަދާފައި ހުރުން އެއީ ވެސް ސަބަބެކެވެ.\n"ޑިއެގޯގާސިޔާ އާއި ކޮއޭޓިވީ އޮންނަނީ އިންޑިޔާ ކަނޑުގެ ދެކުނުގައިކަމުން ދުރު އިރުމައްޗަށް ސީދާ ދަތުރުކުރަން ފަސޭހަ ނުވާނެ ކަންއަހަރެމެންނަށް ގަބޫލު ކުރެވުނު. އެ ސަބަބުތަކަށްޓަކައި އިންޑިޔާ ކަނޑުގައިގާއިމު ކުރާ ސިފައިންގެ އަސްކަރީ މަރުކަޒު އައްޑު އަތޮޅު ގަމުގައި ގާއިމުކުރުމަށް ނިންމީ،" މައިކަލް ވިދާޅުވެފައިވެ އެވެ.\nތާރީހު ރޯދަ މަހާ ރޯއްޖާ\nއިހުގެ ނޫސް: ނަޒާހަތްތެރި ދިވެހި މުޖުތަމައު\nއިހުގެ ނޫސް: ރައީސް ނަޝީދުގެ "ފެށުން"\nއިހުުގެ ނޫސް: ކިރުރޮދި ޖަހައިގެން ހޫނު ފެނަށް\nހާލެއްގައި ރޯދަ ކުރުކުރި ޒަމާނެއް!\nދޫނިދޫ ޖަލުގައި ހިނގި ކަންތައް ސާފުކޮށްދީފި\nކަރަންޓީނު ދޫކޮށްލާ އުސޫލު އާންމުކޮށްފި\nސްކައިޑައިވެއް ރާވައިދޭން އައި މީހާ ފައިސާތަކާއެކު ފިލައިފި\nމެޗުތެރެއިން ކުޅުންތެރިން ރޯދަ ވީއްލާ މަންޒަރު\nވަހީދުގެ ފުރާނައަށް ނުރައްކާ ކުރަން ދަނީ ގޮވާލަމުން: އެމްޑީޕީ


މައި ކަޕް 2015: އަރާދުވާ ކުއާޓަރ ފައިނަލަށް — Ihavandhoo.com\nމައި ކަޕް 2015: އަރާދުވާ ކުއާޓަރ ފައިނަލަށް\n16 ޑިސެމްބަރު 20152ޢަބުދުﷲ ޙަމީދު\nހޯރަފުށި އެޑްވާންސްމެންޓް ސޮސައިޓީ (ހޭސް) 1-0 ން ބަލިކޮށް މައި ކަޕް9ވަނަ ފުޓްބޯޅަ މުބާރާތުގެ ކުއާޓަރ ފައިނަލުން ޖާގައެއް އަރާދުވާއިން ކަށަވަރުކޮށްފިއެވެ. ރޭ މިދެޓީމު ބައްދަލުކުރި މެޗުގެ ހަމައެކަނި ލަނޑު އަރާދުވާ ޓީމަށް ކާމިޔާބުކޮށްދިނީ މެޗުގެ މޮޅު ކުޅުންތެރިޔަކަށް ހޮވުނު އެޓީމުގެ މުޙައްމަދު ނަދީމް 7، އެވެ.\nރޭގެ މެޗުން ހޭސް ބަލިވުމުން، އިއްޔެ ހަވީރު ކުޅެވުނު މެޗުން ކޮފަލި ޓީމާ 1-1 ން އެއްވަރުކުރި އަރާދުވާ ކުރިމަގަށް ކުއާޓަރ އަށް ދިއުމުގެ ފުރުސަތު އެބައޮތެވެ. އެޓީމު ކުއާޓަރ އަށް ދިއުމަށްޓަކައި ކޮންމެ ނަތީޖާއަކުންވެސް ހޭސް ބަލިކުރަން ޖެހެއެވެ. އަދި އަރާދުވާ ޓީމު އަތުން ކޮފަލި ބަލިވަން ޖެހެއެވެ. އަރާދުވާ ކުރިމަގާއެކު ހޭސް ކުޅޭ މެޗުން މޮޅުވެ ނުވަތަ އެއްވަރުވެ، ބޮޑު ތަފާތަކުން ކޮފަލި ޓީމަށް އަރާދުވާ ބަލިނުކުރެވިއްޖެނަމަ ހޭސް އަށްވެސް ކުއާޓަރ އަށް ދިއުމުގެ ފުރުސަތު އެބައޮތެވެ. ގްރޫޕް2ގެ ކުއާޓަރގެ ފުރުސަތު އެންމެ ހަނިކޮށް އޮތީ ކޮފަލި ޓީމަށެވެ.\nއިއްޔެ ހަވީރުގެ މެޗުގައި ފުރަތަމަ ލީޑު ނެގީ އިބްރާހީމް ޒިދާން 13، ޖަހައިދިން ގޯލަކުން ކޮފަލި ޓީމެވެ. ނަމަވެސް އޭގެ ކުޑައިރުކޮޅެއްފަހުން އަރާދުވާ ކުރިމަގަށް ލިބުނު ހުސް ފުރުސަތެއްގައި އެޓީމުގެ މުޙައްމަދު އައިހަމް 17، ގޯލެއް ޖަހައި މެޗުގެ ނަތީޖާ ހަމަހަމަ ކުރިއެވެ. މި މެޗުގެ މޮޅު ކުޅުންތެރިޔަކަށް ހޮވުނީ ކޮފަލި ޓީމުގެ މުޙައްމަދު ވަޙީދު 2، އެވެ.\nރޭ ކުޅެވުނު ފަހު މެޗުގައި ގްރޫޕް3ގެ ސެން ސިޓީ ފޭންސް އަދި އެފްސީ ބޮޑުމަގު ބައްދަލުކުރި މެޗު 3-0 ން ކާމިޔާބުކުރީ އެފްސީ ބޮޑުމަގެވެ. މެޗުގެ މޮޅު ކުޅުންތެރިޔާގެ މަޤާމު ހޯދި އެފްސީ ބޮޑުމަގުގެ މުޙައްމަދު އިމްތިޔާޒު 9، ވަނީ ރޭގެ މެޗުގައި ދެގޯލް ޖަހައިދީފައެވެ. އެފްސީ ބޮޑުމަގުގެ އަނެއް ގޯލް ޖަހައިދިނީ އެޓީމުގެ މުޙައްމަދު އަނަސް 7، އެވެ.\nމިނަތީޖާއާއެކު ގްރޫޕް3ގެ، މިއަދު ހަވީރު ނިކަ ޗެއިނާ ދެކޮޅަށް ނިކުންނަ ކުޅިމަގު ޓީމު ފިޔަވައި ކޮންމެ ޓީމަކަށްވަނީ3ޕޮއިންޓް ލިބިފައެވެ. އެހެންކަމުން ކުއާޓާރ އަށް ދިއުމުގެ ފުރުސަތު މިގްރޫޕްގެ ކޮންމެ ޓީމަކަށްވެސް އެބައޮތެވެ.\nމިމުބާރާތުގައި މިރެއަށް ޝެޑިއުލް ކުރެވިފައިވަނީ ގުރޫޕް4ގެ ދެމެޗެވެ. މިރޭގެ ފުރަތަމަ މެޗުގައި ބައްދަލް ކުރާނީ ޖަންގަލް ޑާކު ޕޮއިންޓާއި ސެންސިޓީ އެވެ. މިމެޗުން ޖަންގަލް ޑާކް ޕޮއިންޓް ބަލިވެއްޖެނަމަ މުބާރާތުން ކެޓުމުގެ ފުރުސަތު ބޮޑެވެ. މިރޭގެ ދެވަނަ މެޗުގައި ބައްދަލްކުރާނީ އެގްރޫޕްގެ އެންމެ ކުރީގައި އޮތް ޔުނައިޓެޑް ޔޫތާއި މާރަންދޫ ޔޫތު ސޮސައިޓީއެވެ. މިމެޗުން މޮޅެއް ލިބިއްޖެނަމަ ޔުނައިޓެޑް ޔޫތަށް ކުއާޓަރ ފައިނަލުން ޖާގައެއް ލިބޭނެއެވެ.\nއަނިޔާ ވެރި ޢަމަލަކީ އެއްވެސް ފަރާތަކުން ބަލައިގަންނާނެ ޢަމަލެއްނޫން․․ މިފަދަ ޢަމަލުތައް ކުރާ ފަރާތްތަކާމެދު ހަރުކަށި ފިޔަވަޅުތަކެއް އަޅަންވީ ވަގުތު އަދިވެސް ނާދޭތޯ؟ ދަނޑުމަތިން ނަމަވެސް މިފަދަ ޢަމަލުކުރާ މީހުންނަށް ރެފްރީންނަށް ނުފެނިގެން ނަމަވެސް އެކަށީގެންވާ ޢަދަބު ދެވިފައި ނުވާނަމަ އެކަމަށް ޚާއްޞަ ކުރެވިފައިވާ ކޮމީޓީއަށް އެކަމަށް އެކަށޭނަ ޢަދަބު ދޭންޖެހޭ․ މިސާލަކަށް ކުޅުމުން ބޭރުން ކުޅުންތެރިއެއްގެ ގައިގައި ޖެހުންކަމުގައި ވީނަމަވެސް އަދި އިންޒާރު ދިންކަމުގައިވިއަސް އެކަން ކަށަވަރު ކުރެވެންޏާ އެކަމަށް ފަހުންވެސް ޢަދަބު ދޭންޖެހޭ․ އަދި މައިކަޕް މުބާރާތް ކުޅޭ ކުޅުންތެރިއެއް ސަޕޯޓަރެއްގެ ގޮތުގައި ހުރެ ހިންގާ ނޭދެވޭ ޢަމަލިތަކަށް އެކަށޭނަ ފިޔަވަޅު އަޅަންޖެހޭ․ މިނޫން ގޮތަކަށް ކަންތައްތައް ދަނީނަމަ އަހަރެމެން އުފާ ކުރާ މައި ކަޕަކީ އަހެރެމެން އެކަޕުޕްގެ ސަބަބުން ހިތާމަކުރަންޖެހޭ މައިކަޕަކަށް ވުން ކައިރ․ އަވައްޓެރި ރައްތަކާ ފިތުނަވެރި ނޭންގާނީ ކަންތައްތަކެއް ހިނގުން ކައިރި․ އެއުރެން ހަތުރުންނަށް ބަދަލުވުން ކައިރި․ އަމާންވެށި ނާންމާން ވެއްޓަކަށް ބަދަލުވުން ކައިރި․\n– 16 ޑިސެމްބަރު 2015 1 0\nހުވަރަފުށީ މީހުން މިރަށައް ނާރުވާތި މުބާރާތްތައް ކުޅޭއިރު\n– 28 މާރިޗު 201600


Neha Rohan Preeth Ah Vure7Aharu Dhoshi, Ekamaku Loabi Kuda Eh Nuvey! - Vaguthu\nނޭހާ ރޯހަން ޕްރީތްއަށް ވުރެ7އަހަރު ދޮށި، އެކަމަކު ލޯބިކުޑައެއް ނުވޭ\nބޮލީވުޑްގެ މަޝްހޫރު ލަވަކިޔުންތެރިޔާ ނޭހެ ކާއްކަރު އާއި ލަވަކިޔުންތެރިޔާ ރޯހަން ޕްރީތް މިދިޔަ ހޮނިހިރު ދުވަހު ކައިވެނި ކުރި ޚަބަރާއި އެކު މުޅި މީސްމީޑިއާގައި ދައުރުވަނި މި ދެ ތަރިންގެ ފޮޓޯތަކެވެ.\nދިއްލީގައި ބޭއްވި ކައިވެނީގެ ހަފްލާގައި އެ ދެ ތަރިންގެ ގާތް މީހުންނާއި، ބޮލީވުޑްގެ ތަރިންގެ އިތުރުން އާއިލާގެ އެތައް ބަޔަކު ބައިވެރިވިއެވެ.\nއާއްމުކޮށް އިންޑިއާގައި ކައިވެނިތައް ބާއްވަނީ ވަރަށް ކުލަގަދަކޮށެވެ. ކައިވެނީގެ ހަފްލާގެ އިތުރުން ޚާއްސަ ރިސެޕްޝަނެއް ވެސް އެ ދެ ތަރިން ވަނީ ބާއްވާފައެވެ. ބަލާބެލުމަށް ނޭހާ އާއި ރޯހަން ޕްރީތް އާއި އުމުރުގެ ގޮތުން މާބޮޑު ތަފާތެއް ހުރެދާނެހެން ހީނުވެދާނެއެވެ.\nނޭހާ އަށް އުމުރުން 32 އަހަރެވެ. ރޯހަން އަށް 25 އަހަރެެވެ. އެހެންކަމުން އެ ދެތަރިންގެ މެދުގައި އުމުރުގެ ގޮތުން7އަހަރުގެ ތަފާތެއް އެބަހުއްޓެވެ.\nއިންޑިއާގައި ކައިވެނި ކުރާ އަންހެން މީހާ އުމުރުން ދޮށިވުމަކީ އަދިވެސް ވަރަށް މަދުން ނޫނީ ނުވާކަމެކެެވެ.\nއެހެންނަމަވެސް އެކަމުގެ ސަބަބުން އެ ދެ މީހުންގެ ލޯބީގެ ގުޅުމަށް ބަދަލެއް ނާންނަކަމަށް ނޭހާ ވަނީ ބުނެފައެވެ.\n"އަހަރެން ޤަބޫލުކުރާ ގޮތުގައި އުމުރުން ބޮޑު މީހެއް ހޯދަން ހަދައިގެން ރަނގަޅު ބައިވެރިޔަކު ގެއްލުން މާދެރަ. އެންމެ މުހިންމީ ގުޅޭ ބައިވެރިޔަަކަށް ވުން. އަހަރުމެންގެ ލޯބި ކުޑައެއް ނުވޭ. އެއީ މައްސަލައެއްވެސް ނޫން. " ނޭހާ ޒޫމް އަށް ދިން އިންޓަރވިއުއެއްގައި ބުންޏެވެ.\nމީގެ ކުރިން ނޭހާ ވަނީ އޭނާގެ ކައިވެންޏަށް ތައްޔާރު ވުމަށްޓަކައި ބޭއްވި ހަލްދީ ހަފްލާއާއި އަދިވެސް އެކިއެކި ހަފްލާތަކުގެ ފޮޓޯތައް އިންސްޓަގްރާމްގައި ހިއްސާ ކޮށްފައެވެ. އެހެންނަމަވެސް ނޭހާގެ ނޭހާ ދި ވިއާ އަލްބަމްވެސް ނެރެން ތައްޔާރުވަމުން އައުމުން، ފޭނުންނަށް އެއީ އޭނާގެ ކައިވެނީގެ އަސްލު ފޮޓޯތައް ކަން ދެނެއެއްނުގަނެވުނެވެ.\nނޭހާ އާއި ރޯހަންޕްރީތްގެ ގުޅުން ނޭހާ އިއުލާން ކުރީ މި މަހުގެ ނުވަ ވަނަ ދުވަހުއެވެ. އޭގެ ކުރިން އޭނާ އާއި ލަވަކިޔުންތެރިޔާ އަދިއްތިޔަ ނާރަން އާއި ލޯބީގެ ގުޅުން އޮތް ކަމަށް އަޑު ފެތުރުނެވެ. އަދި ކައިވެނި ކުރާ ވާހަކަވެސް ދެކެވުނެވެ.


India Meehaku Party Kuree Quarantine In Dhookoh Lumun, Natheeja Libunu Iru Fassi! - Vaguthu\nއިންޑިއާ މީހަކު ޕާޓީ ކުރީ ކަރަންޓީނުން ދޫކޮށްލުމުން، ނަތީޖާ ލިބުނު އިރު ފައްސި!\nއިންޑިއާގެ ކަރްނާޓަކާ އަށް ނިސްބަތްވާ ރައްޔިތަކު އޭނާ ކަރަންޓީނުގައި ހަފްތާ އެއް ވަންދެން ބަހައްޓާފައި، ނަތީޖާ ނުލިބެނީސް އޭނާ ވަނީ ދޫކޮށްލާފައެވެ. މިއާއިއެކު އޭނާ ވައިރަހަށް ނައްސި ވީ ކަމަށް ހީކޮށް ބޮޑު ޕާޓީ އެއް ބޭއްވި ފަހުން އޭނާގެ ނަތީޖާ ލިބުނު އިތު ފައްސި ވެއްޖެއެވެ.\nކަރްނާޓަކާގެ ބެލަގާވީގައި އުޅޭ މި ފިރިހެން މީހާ ކަރަންޓީނު ކޮށްފައި ވަނީ އެ ގައުމުގައި ވައިރަސް އެންމެ ގަދައަށް ފެތުރެމުން އަންނަ އެއް ސިޓީ ކަމުގައިވާ މުމްބާއީ އިން އައުމުންނެވެ. މިއާއިއެކު އޭނާ ވަނީ7ދުވަހުގެ މުއްދަތަށް ކަރަންޓީނު ކޮށްފައެވެ.\nއިންޑިއާގައި މިހާރު ދެ ހަފްތާގެ ކަރަންޓީނުގެ ބަދަލުގައި7ދުވަހަށް ކަރަންޓީނު ކުރަން ނިންމާފައި ވާއިރު،7ދުވަސް ފުރިހަމަ ވުމުން ވައިރަހުގެ އެއްވެސް ނިޝާނެއް ނުފެންނަ ނަމަ، ނަތީޖާ ލިބުމުގެ ކުރިންވެސް ދޫކޮށްލައެވެ.\nމި ފިރިހެން މީހާގެ ފަރާތުންވެސް އެއްވެސް ނިޝާނެއް ނުފެނުމާއި އެކު ދޫކޮށްލުމުން މިކަން ފާހަގަ ކުރަން އޭނާ ވަނީ އެރޭ ބޮޑު ޕާޓީ އެއް ބާއްވާފައެވެ. ޕާޓީ ނިމި، އޭގެ އަނެއް ދުވަހު އޭނާގެ ނަތީޖާތައް ލިބުނު އިރު އެނގުނީ އޭނާ ފައްސިވެފައި ހުރި ކަމެވެ.\nމިއާއިއެކު ވަގުތުން އެމީހާ ކަރަންޓީނު ފެސިލިޓީ އަކަށް ގެންގޮސް އޭނާ އަށް ފަރުވާ ދިނުމުގެ މަސައްކަތް ވަނީ ފަށާފައެވެ. އަދި އެ ޕާޓީ އަށް ދިޔަ އެންމެން ހޯދައި. ފައްސިވި މީހާ އާއި ދިމާވި އެންމެންވެސް ހޯދުމުގެ މަސައްކަތް ކުރަމުންނެވެ.\nއިންޑިއާ އަކީ މިހާރު މުޅި ދުނިޔެ އިންވެސް4ވަނައަށް އެންމެ ހަލުވިކަމާއި އެކު ވައިރަސް ފެތުރެމުން އަންނަ ގައުމަށް ވާއިރު، އެ ގައުމުގެ ރައްޔިތުން މި ދުވަސްވަރު ޕާޓީ ނުކުރުމަށް ސަރުކާރުން ވަނީ އިލްތިމާސް ކޮށްފައެވެ.


ނަޝީދުގެ ކޮރަޕްޝަން އަމަލަކީ މެންބަރުކަން ގެއްލޭނެ ކަމެއް: ހައިލަމް – Dhen.mv\nނަޝީދުގެ ކޮރަޕްޝަން އަމަލަކީ މެންބަރުކަން ގެއްލޭނެ ކަމެއް: ހައިލަމް\nFebruary 22, 2020 - 10:58 pm\nހައިލަމް މިހެން ވިދާޅުވީ، މިދިޔަ އަހަރު އޮކްޓޯބަރު މަހު ގއ. ވިލިނގިލީގައި ބޭއްވި "ދެކުނު މަހާސިންތާ" ނިންމާލުމަށް ފަހު މާލެ އައި ދަތުރާ ގުޅިގެން އޭސީސީން ބެލި މައްސަލައަކާ ގުޅިގެންނެވެ. އެ މަހާސިންތާ ނިންމާލުމަށްފަހު މާލެ އައުމުގެ ބަދަލުގައި، އެ ޕްރޮގްރާމްތަކުގެ ތެރޭގައި ނުހިމެނޭ ކަމެއްގައި ބައިވެރިވެވަޑައިގަތުމަށް ފުވައްމުލަކު ސިޓީއާއި އައްޑޫ ސިޓީއަށް ނަޝީދު ދަތުރު ކުރައްވާފައި ވެއެވެ. އަދި އެކަމުގެ ސަބަބުން ޓިކެޓަށް އިތުރަށް ހަރަދުވި ކަމަށާއި އިތުރަށް ހަރަދުވި 444 ރުފިޔާ ދައުލަތަށް އަނބުރާ ހޯދުމަށް ރައްޔިތުންގެ މަޖިލީހަށް އޭސީސީން ވަނީ އަންގާފައެވެ.\nހައިލަމް ކުރެއްވި ޓްވީޓެއްގައި ވިދާޅުވީ ނަޝީދުގެ އަމިއްލަ ދަތުރުފުޅެއްގައި ހަށިފާރަވެރިޔާއާއި ޗީފް ބިއުރޯ އޮފިސަރު ގަމުން މާލެ ގެންދިއުމަށް ދައުލަތުގެ ބަޖެޓުން ހަރަދުކުރި ފައިސާ ރައްޔިތުންގެ މަޖިލީހުގެ އިދާރާއަށް ދެއްކުމަށް އޭސީސިއިން ރައީސް ނަޝީދަށް އެންގެވުމުގެ މާނަ ވަރަށް ސާފު ކަމަށެވެ.\nއަދި އެކަމުން އެނގިގެން ދިޔައީ ނަޝީދުގެ އަމިއްލަފުޅު ދަތުރުފުޅަކަށް ބައިވެރިންގެ ގޮތުގައި ގެންދިޔަ ބަޔަކަށް ޓިކެޓް ނަގައިދިނުމަށް ރައްޔިތުންގެ މަޖިލީހުގެ ފައިސާ ޙަރަދުކުރިކަން އޭސީސީގެ ތަހުގީގަށް ސާބިތުވެއްޖެ ކަމަށެވެ. އަދި އެކަމުގެ ޒިންމާ ރައީސް ނަޝީދު ނަންގަވަންޖެހޭ ކަމަށް އޭސިސީއިން ވެސް ގަބޫކޮށްފައިވާ ކަމަށާއި، ގާނޫނުލް އުގޫބާތުގެ 513 ވަނަ މާއްދާގެ (ށ) ގައި، ރަސްމީ ހައިސިއްޔަތުން ނަހަމަގޮތުގައި ބޭނުންކުރުމަކީ ޖިނާއީ ކުށެއްގެ ގޮތުގައި ކަނޑައެޅިފައިވާ ކަމަށެވެ.\nއަދި މި މައްސަލަ ސާބިތުވެފައި ވާއިރު، އިހުމާލު ކޮށްލައިފިނަމަ ކޮންމެވެސް އެއް ދުވަހަކުން އެކަމާ ޖަވާބުދާރީ ވާންޖެހޭނެ ކަމަށާއި ކުށްވެރިވެ އަދަބު ލިބޭނެ ކަމީ މި ރާއްޖެއިން މިހާރުވެސް ފެންނަ އޮތް ހަގީގަތެއް ކަމަށް ހައިލަމް ވިދާޅުވިއެވެ.\n"އެ ކޮމިޝަންގެ މެންބަރުން އެކަން ކުރައްވަނީ ކޮންގޮތަކަށް ކަމެއް ނޭނގޭ. އެނގޭ ކަމަކީ ރައީސް ނަޝީދުގެ މައްޗަށް ތަހުގީގު ސާބިތުވެގެން އުޅޭ ކޮރަޕްޝަންގެ ކުށަކީ އެ ކުށް ޝަރީއަތުން ސާބިތުވެއްޖެ ނަމަ 1 އަހަރު ދުވަހަށް ވުރެއް ދިގު މުއްދަތެއްގެ ޖަލު އަދަބެއް އަންނާނެ ކުށެއް" ހައިލަމް ވިދާޅުވިއެވެ.\nއޭސީސީގެ އެންގުމަށް ތާއީދު ކުރައްވަމުން ރައީސް ނަޝީދު ވިދާޅުވެފައި ވަނީ ދައުލަތުގެ އެންމެހާ ކަންކަން ވީހާވެސް ގާތުން އޭސީސީން ބެލުމަކީ އެ ކޮމިޝަނުން ކުރާ ވަރަށް ރަނގަޅު ކަމެއް ކަމަށެވެ. އަދި ދައުލަތުގެ ތެރޭގައި ހިނގާ އެހެން ކަންކަންވެސް އެ ކޮމިޝަނުން ގާތުން ބަލަމުން ގެންދާނެ ކަމަށް ޔަގީން ކުރައްވާ ކަމަށްވެސް ވިދާޅުވިއެވެ.


ފުލުހުންނަށް ހުށަހެޅޭ މައްސަލަތައް އިތުރުވެފައި ފުލުހުންނަށް ހުށަހެޅޭ މައްސަލަތައް އިތުރުވެފައި\nފުލުހުންނަށް ހުށަހެޅޭ މައްސަލަތައް އިތުރުވެފައި\nފާއިތުވި އަހަރު ތަކުގެ، ފުލުހުންގެ ތަފާސް ހިސާބުތައް\nދެހާސް ތޭރަވަނަ އަހަރުގެ ފުރަތަމަ ދެމަހާއި އަޅާބަލާއިރު، މިއަހަރުގެ ފުރަތަމަ ދެމަސްދުވަހު ފުލުހުންނަށް ހުށައެޅިފައިވާ މައްސަލަތައް އިތުރުވެފައިވާ ކަމަށް ފުލުހުންގެ ތަފާސް ހިސާބުތަކުން ދައްކައިފިއެވެ.\nމިގޮތުން ފުލުހުންނަށް ހުށައެޅިފައިވާ މައްސަލަތަކުގެ ތެރެއިން، ވައްކަމާއި ގުޅުންހުރި މައްސަލަތަކާއި، މަސްތުވާތަކެއްޗާ މާރާމާރީގެ މައްސަލަތައް ވަނީ އިތުރުވެފައެވެ.\nފުލުހުންގެ ކުށްތަކާއި ބެހޭ ތަފާސް ހިސާބުތައް ދައްކާގޮތުން، ނިމި ދިޔަ ދެހާސް ތޭރަވަނަ އަހަރުގެ ފުރަތަމަ ދެމަހުގެ ތެރޭގައި ހުށައެޅިފައިވަނީ 2761 މައްސަލަ. ނަމަވެސް މިއަހަރުގެ ފުރަތަމަ ދެ މަހުގެ ތެރޭގައި ޖުމްލަ 3140 މައްސަލަ ވަނީ ހުށައެޅިފައެވެ. މިއީ ތޭރަ ޕަސެންޓް އިތުރު އަދަދެކެވެ.\nވަކި ވަކި ކުށްތަކުގެ ރެކޯޑަށް ބަލާލާއިރު، ވައްކަމާއި ގުޅުންހުރި ކުށްތައް ވަނީ އިތުރުވެފައެވެ. މިގޮތުން 2013 ވަނަ އަހަރުގެ ފުރަތަމަ ދެ މަހު ވައްކަމުގެ 941 މައްސަލައެއް ހުށައެޅިފައިވާއިރު، މިއަހަރުގެ ފުރަތަމަ ދެ މަހުގެ ތެރޭގައި 1222 މައްސަލަ ރިކޯޑް ކުރެވިފައިވެއެވެ. މިއީ 29 ޕަސެންޓް އިތުރު އަދަދެކެވެ.\nމަސްތުވާތެކެތީގެ މައްސަލަތަކަށް ބަލާލާއިރު، މިދިޔަ އަހަރުގެ ފުރަތަމަ ދެ މަހު 567 މައްސަލަ ފުލުހުންނަށް ހުށައެޅިފައިވާއިރު، މި އަހަރުގެ މި މުއްދަތުގައި 727 މައްސަލަ ރިކޯޑް ކޮށްފައިވެއެވެ. މާރާމާރީއަށް ބަލާއިރު، މިދިޔަ އަހަރުގެ ޖެނުއަރީ މަހާއި ފެބްރުއަރީ މަހަށްވުރެ، މިއަހަރުގެ ފުރަތަމަ ދެމަހު މާރާމާރީގެ އަދަދު 193 އަކުން، 207 ވަނީ އިތުރުވެފައެވެ.\nމި މައްސަލަތައް އިތުރުވެފައިވީ ނަމަވެސް، ފުލުހުންނަށް ހުށައެޅިފައިވާ މަގުމަތީގެ އެކްސިޑެންޓް ތަކާއި، ގެވެށި އަނިޔާގެ މައްސަލަތަކާއި، ޖިންސީ އަނިޔާގެ މައްސަލަތަކުގެ އަދަދު ވަނީ ދަށްވެފައެވެ. އަދި މުދަލަށް ގެއްލުން ދިނުމުގެ މައްސަލަތަކާއި، ޗެކް ބައުންސްވުމުގެ މައްސަލަތައް މަދުވެފައިވާ ކަމަށް ފުލުހުންގެ ތަފާސް ހިސާބުތަކުން ދައްކައެވެ. މިގޮތުން ޗެކް ބައުންސްވުމުގެ މައްސަލަތައް ހުށައެޅިފައިވާ މިންވަރު 41 ޕަސެންޓް ދަށްވެފައިވާއިރު، މަގުމަތީގެ އެކްސިޑެންޓްތައް ވަނީ 379 އަކުން 355 އަކަށް ދަށްވެފައެވެ.\nގެވެށި އަނިޔާ އާއި ޖިންސީ އަނިޔާގެ މައްސަލަތައް 28 ޕަސެންޓް ދަށްވެފައިވާއިރު، ފުލުހުންނަށް ހުށައެޅިފައިވާ މުދަލަށް ގެއްލުން ދިނުމުގެ މައްސަލަތައް ވަނީ، 122 އިން 90 އަށް ދަށްވެފައެވެ.


ރައްޔިތު އަލިފު 24 ޖޫން 20190ކޮމެންޓް ކޮލަމް،\nއަހަރެން އާދައިގެ މަތިން ނިކުތީ ރަށުތެރެ ބަލައިލާ ބުރެއްޖަހާލާށެވެ. ހޮޅުއަށި ކައިރިއަށް ދިޔައިރު ތައްޚާނުބެ ވަރަށް ހިތްހަމަނުޖެހިގެން ދޮންފުތުބެއާއި ވާހަކަ ތަކެއްދައްކަ އެވެ. އަހަރެންފެނުމާއި އެކު ބުނީ މިދައްކާ ވާހަކަ އަޑު އެހުމަށެވެ.\n" ޕެންޝަން ފައިސާ އިން ހައްޖަށް ނުދެވުމަކީ ޤަބޫލުކުރެވޭނެކަމެއް ނޫން" ތައްޚާނުބެ ހިތްހަމަ ނުޖެހުމާއެކު ބުންޏެވެ. އަހަރެން ވެގެން އުޅޭ ގޮތެއް ސާފުކޮށް ކިޔާލަދިނުމަށް ބުނީމެވެ. ތައްޚާނުބެ ހާސަރުފަށާލި އެވެ.\n"ރައީސްގެ ވައުދެއް ދޯ އެއީ ޕެންޝަން ފައިސާއިން ހައްޖަށް ދެވޭގޮތަށްހެދުމަކީ އެހެންނަމަވެސް މިހާރު މިކަން މިވީ ގޮތަކީ ބައިކުޅަބައި ވަޢުދަކަށްވުން. އެއްކޮށް ޕެންސަންފައިސާއިން ހައްޖަށްދެވޭނެ ހަމައެއްގޮތެއްވެސް ނެތް . ކިތަންމެ ގިނައިން ހުއްޓަސް ކިތަންމެ މަދުން ހުއްޓަސް މިއީ ކޮންއުސޫލެއް."\nޕެންސަން އޮފީހުން ޤަވާއިދު އެކުލަވާލިއިރު އެއްގޮތަކަށްވެސް އެއްކޮށް ފައިސާދެއްކޭނެ އުސޫލެއްނެތެވެ. މިއީ ފުންކޮށްވިސްނާލަންޖެހޭ ކަމެކެވެ. ޕެންސަން އެކައުންޓުގައި -/300،000 ށް ވުރެ މަތި ހުރި މީހުންނަށް ފަރުޟުހައްޖަކަށް އެއްކޮށްފައިސާ ދެއްކޭނެގޮތެއް ހެދުމަކީ ހަމަ ރަނގަޅުކަމެކެވެ. ދެން އެއަށްވުރެ ދަށުންހުރި ފަރާތްތަކަށް އިންސައްތަ ތަކަކަށް ބަހާލައިގެން ދެވިދާނެއެވެ. މިއީ ޕެންސަން ސްކީމްފައިސާއިން ހައްޖަށްދެވޭ އުސޫލަށް ގެންނަންފެންނަ ހަމަ ވަރަށް ރަނގަޅުއިސްލާހެކެވެ.


އެމްއީސީ ބަދަހި ކަޕް މާދަމާ މީދޫގައި ފަށަނީ، ސަޕޯޓަރުންނަށް ކުޅިބަލަން ނުވަދެވޭނެ – adduLIVE\nހުޅުދޫ-މީދޫގައި ބާއްވާ އެންމެ ބޮޑު ނެޓްބޯޅަ މުބާރާތް މާދަމާ ފަށަނީ، ސަޕޯޓަރުންނަށް ކުޅިބަލަން ނުވަދެވޭނެ\nJan 14, 2022, 20:40 މުރުޝިދު އަބްދުލް ހަކީމް\nއެމްއީސީ ބަދަހި ކަޕްގައި ބައްދަލުކުރާ ޓީމްތަކާއެކު ޗެއިންޖަމިއްޔާއިން ބައްދަލިކުރަނީ\nއައްޑޫ ސިޓީ މީދޫގެ މީދޫ އެކުވެރިންގެ ޖަމިއްޔާ އާއި ނެޓްބޯޅަ އެސޯސީއޭޝަނުން ބާއްވާ އެމްއީސީ ބަދަހި ކަޕް މާދަމާ ފެށޭނެ އެވެ.\nއެމްއީސީ ބަދަހި ކަޕް މާދަމާ މީދޫގައި ފަށާއިރު އައްޑޫގައި ކޮޮވިޑް ފެތުރެމުންދާތީ ސަލާމާތީ ފިޔަވަޅެއްގޮތުން މުބާރާތް ކުރިއަށް ގެންދަނީ ކުޅިބަލަން ސަޕޯޓަރުން ނުވަދެވޭނެ ގޮތަށެވެ. ޗެއިން ޖަމިއްޔާއިން ބުނީ މުބާރާތް ކުރިއަށް ގެންދާނީ އެޗްޕީއޭއިން ކަނޑައަޅާފައިވާ މިންގަނޑުތަކާ އެއްގޮތަށް ކަމަށެވެ.\nއެމްއީސީ ބަދަހި ކަޕްގެ ގުރުއަތު ނެގުނު ގޮތް، މުބާރާތް ފަށާނީ މާދަމާ\nއައްޑޫ ސިޓީގައި ކޮވިޑް19 ފެތުރެމުންދާ މިންވަރު މި ވަގުތު އިތުވި ނަމަވެސް އައްޑޫ ސިޓީގެ ފިހާރަތަކާއި ކެފޭ ރެސްޓްރޯރެންޓްތަކާއި އޮފީސްތަކެއް ބަންދެއް ނޫނެވެ. އަދި ޕާޓީތަކާއި އެކި ރަސްމިޔާތުތައް ވެސް ގެންދަނީ ބާއްވަމުންނެވެ.\nއެމްއީސީ ބަދަހި ކަޕްގައި ފަސް ޓީމަކުން ބައިވެރިވެ އެވެ. އޭގެ ތެރޭގައި އަމިއްލަ ދެ ޓީމަކާއި ވެމްކޯ އާއި ހުޅުމީދޫ ފުލުހުންގެ ފަރާތުން ޓީމެއް ބައިވެރިކޮށްފައިވެ އެވެ. މުބާރާތް ކުރިން ބޭއްވުމަށް ހަމަޖައްސާފައި އޮތީ ހުޅުމީދޫ ޕޮލިސް ދަނޑުގަ އެވެ. ނަމަވެސް މިހާރު މުބާރާތް ބާއްވާ ގޮތައް ހަމަޖައްސާފައިވަނީ މީދޫ ބަނދަރު ކުރިމަތީ އޮތް ހުސްބިމުގަ އެވެ. އަދި ކުރިއާ ހިލާފަށް މިފަހަރު ހުރިހާ މެޗްތައް ކުޅެން ނިންމާފައިވަނީ ހަވީރެވެ.\nމިއަހަރުގެ މުބާރާތުގައި ޗެންޕިއަންޓީމަށް 10000ރުފިޔާ އަދި ރަނަރަޕްޓީމަަށް 5000 ރުފިޔާ ހުށައަޅާފައިވެ އެވެ.\nމި މުބާރާތަކީ ހުޅުދޫ އާއި މީދޫގައި އުޅޭ އާއްމުންގެ މެދުގައި ގުޅުންބަދަހިކޮށް އެކުވެރިކަން އާލާކުރުމުގެ މަގުސަދުގައި ޗެއިން ޖަމިއްޔާއިން ކޮންމެ އަހަރަކުވެސް ބާއްވާ މުބާރާތެކެވެ. މި މުބާރާތުގައި ޓީމްތަކުން ރަށުން ބޭރުން ކުޅުންތެރިންވެސް ބައިވެރިކުރެ އެވެ. އޭގެ ތެރޭގައި ގައުމީ ޓީމްގެ ކުޅުންތެރިންވެސް ހިމެނެ އެވެ.\nމި މުބާރާތުގެ މީޑިޔާ ޕާޓްނަރަކަަށް ހަމަ ޖައްސާފައިވަނީ އައްޑޫލައިވް އެވެ. އައްޑޫލައިވް ފޭސްބޫކް ޕޭޖްމެދުވެރިކޮށް މުބާރާތުގެ މެޗްތައް ލައިވްކޮށް ގެނެސްދިނުމަށް ވަނީ ހަމަޖެހިފައި އެވެ.\nމުބާރާތް ކުރިއަށްދާނީ މި މަހުގެ 15 ވަނަ ދުވަހުން ފެށިގެން 21 ވަނަ ދުވަހުގެ ނިޔަލަށެވެ.


Saeed hoadhumuge operation: 68 metre adin dive belt eh fenijje - One Online\n03 މެއި 2022، އެމްއެންޑީއެފްގެ ކޯސްޓްގާޑުގެ ޑައިވަރުން ސައީދު ހޯދުމުގެ އޮޕަރޭޝަނުގައި -- ފޮޓޯ/ އެމްއެންޑީއެފް\nސައީދު ހޯދުމުގެ އޮޕަރޭޝަން: 68 މީޓަރު އަޑިން ޑައިވް ބެލްޓެއް ފެނިއްޖެ\nފުވައްމުލަކު ސިޓީގެ ނެރު ކައިރިއަށް ޑައިވިނަށް ގޮސްގެން އުޅެނިކޮށް ގެއްލުނު މުހައްމަދު ސައީދު (ސައިއްޓޭ) ހޯދުމަށް އެމްއެންޑީއެފުން ހިންގާ ސާޗް އޮޕަރޭޝަނުގައި 68 މީޓަރު އަޑިން ޑައިވް ބެލްޓެއް ފެނިއްޖެއެވެ.\nފުވައްމުލަކު "ޓައިގާ ޝާކް" ޑައިވިން ޕޮއިންޓަށް ޑައިވިނަށް ދިޔަ ސައީދު ގެއްލުނުކަމުގެ މައުލޫމާތު އެމްއެންޑީއެފް ކޯސްޓްގާޑު މެރިޓައިމް ރެސްކިއު ކޯޑިނޭޝަން ސެންޓަރު (އެމްއާރުސީސީ) އަށް ލިބިފައިވަނީ މިދިޔަ ހޯމަ ދުވަހު މެންދުރުފަހު 3:36 ހާއިރެވެ. އޭރުއްސުރެ އޭނާ ހޯދުމުގެ މަސަައްކަތް އަންނަނީ ކުރަމުންނެވެ.\nއެމްއެންޑީއެފުން މިއަދު ބުނީ ފުވައްމުލަކު ބޭރުން ގެއްލުނު ޑައިވަރު ހޯދުމަށް ކުރިއަށްގެންދާ އޮޕަރޭޝަންގައި މިއަދު ކޯސްޓްގާޑުގެ ޑައިވަރުން ހަތަރު ޑައިވް ނިންމާފައިވާ ކަމަށާއި މިއަދު ކުރެވުނު ޑައިވްއެއްގައި އެ ސަރަހައްދުގެ 68 މީޓަރު އަޑިން ޑައިވް ބެލްޓެއް ފެނިފައިވާ ކަމަށެވެ.\nއެ އޮޕަރޭޝަންގައި ކަނޑުމަގުން ދެ ހާބާ ކްރާފްޓް ބޭނުންކުރަމުން އަންނަ އިރު، ވައިގެ މަގުން ޑޯނިއާ ފުލައިޓާއި ހެލިކޮޕްޓަރު ވެސް އެ އޮޕަރޭޝަނުގައި އަންނަނީ ބޭނުންކުރަމުންނެވެ. ކޯސްޓްގާޑުގެ އިތުރުން ސައީދުގެ އެކުވެރިން ވެސް އަންނަނީ އޭނާ ހޯދުމުގެ މަސައްކަތްކުރަމުންނެވެ.\nޑައިވިންއަށް ފޭބުމަށްފަހު ގެއްލިގެން ހޯދަމުން އަންނަ މުހައްމަދު ސައީދު (ސައިއްޓެ) ---ފޮޓޯ: ފޭސްބުކް\nއެމްއެންޑީއެެފުން ރޭ ވަނީ ސައީދު ހޯދުމަށް ކޯސްޓުގާޑުގެ ޑައިވަރުން ޑައިވް ކުރަމުން އަންނަ މަންޒަރު ފެންނަ ދެ ވީޑިއޯއެއް އާންމުކޮށްފައެވެ. ފުރަތަމަ ވީޑިއޯގައި ވަނީ ސައީދު މަސް ހިފަން ބޭނުންކުރި ކަމަށް ބެލެވޭ އެއްޗެއްގެ ވީޑިއޯއެކެވެ. އެއީ ކޮން އެއްޗެއް ކަމެއް އެމްއެންޑީއެފުން ހާމަކޮށްފައި ނުވި ނަމަވެސް، އެ ވައްތަރީ ދަގަނޑު ބުރިއަކާއެވެ. އެ އެތި ފެނިފައިވަނީ ސައީދު ޑައިވިންއަށް ފޭބި ސަރަހައްދުގެ 59 މީޓަރު އަޑިންނެވެ. އެ ސަރަހައްދުގައި 70 މީޓަރާއި 100 މީޓަރާ ދެމެދުގެ ފުންމިނެއް ހުންނާނެކަމަށް ލަފާކުރެވޭކަމަށް އެމްއެންޑީއެފުން ބުނެއެވެ.\nދެވަނަ ވީޑިއޯއިން ފެންނަނީ ސައީދު ހޯދުމަށް ކޯސްޓުގާޑުގެ ޑައިވަރުން މަސައްކަތްކުރާ މަންޒަރެވެ. ވީޑިއޯއިން ފެންނަނީ ސައީދު ޑައިވިންއަށް ދިޔަ 'ޓައިގާ ޝާކު ޕޮއިންޓް' އެވެ. އެއީ ކިހާ ފުންމިނެއްގެ ސަރަހައްދެއްކަން އެ ސަރަހައްދަށް ޑައިވިންއަށް ދިޔަ ފުވައްމުލަކު ޑައިވަރުންނަށްވެސް ނޭނގެއެވެ.\nސިފައިން އާންމުކުރި ވީޑިއޯގައި ވެސް ފެންނަނީ ޑައިވަރުން ބޮޑު ފަރެއް ކައިރީގައި ފީނާ މަންޒަރެވެ. ފެންނަ ފެނުމަށް އެއީ ވަރަށް ފުން ހިސާބެކެވެ.\nއެމްއެންޑީއެފުން މައުލޫމާތުދީފައިވާ ގޮތުގައި ސައީދު ޑައިވިންއަށް ފޭބި އިރު، ލައިގެން ހުރީ ކަޅުކުލައިގެ ޑައިވިން ސޫޓަކާއި ކަޅުކުލައިގެ ފިންސަކާއި އަދި ކަޅުކުލައިގެ މާސްކެކެވެ. އޭނާގެ އަތުގައި ރީނދުލާއި އޮރެންޖް ކުލައިގެ ބެލޫނެއް އޮންނާނެއެވެ. އެ ސަރަހައްދުން ދަތުރުކުރާ އުޅަނދުފަހަރަށް ސައީދާ ބެހޭ އެއްވެސް ހަބަރެއް ވެއްޖެނަމަ އެންގުމަށް އެމްއެންޑީއެފުން ވަނީ އެދިފައެވެ.\nސައީދާއެކު ޑައިވިންއަށް ފޭބި އެރަށު މަހުމޫދު ފާއިޒު ޑީކޯވުމުގެ ސަބަބުން އަންނަނީ ދ. ކަނޑިންމަ މޯލްޑިވްސް ރިސޯޓުގައި ހުންނަ އޮކްސިޖަން ޗެމްބަރުގައި ފަރުވާދެމުންނެވެ. އިއްޔެގެ ވަގުތެއްގައި މަހުމޫދު ވަނީ ހޭއަރައިފައެވެ.\nގުޅޭ ޓެގު ކޯސްޓްގާޑް އެމްއެންޑީއެފް ކަނޑުމަތީގެ ހާދިސާތައް ރެސްކިއު ފުވައްމުލައް ސިޓީ\nމޯލްޑިވިއަން ފްލައިން އެކަޑަމީއަށް ހުއްދަ ދީފި، އާދިއްތަ ދުވަހު އުދުހުންތައް ފަށަނީ\nއަމީނީ މަގުގައި ތާރު އަޅަން އާރްޑީސީއާ ހަވާލުކޮށްފި\nއުދައްޔުގެ ހެދުމުން ދައުވާ ލިބޭ މީހެއްގެ ޑީއެންއޭ ފެނިފައެއް ނުވޭ: ހެކިވެރިޔާ\nފުލުހުންނަށް މަރުގެ އިންޒާރުދިން މައްސަލައިގައި މީހަކު ހައްޔަރުކޮށްފި\nހެއްކާބެހޭ ބިލު ތަސްދީގު ކޮށްފިނަމަ އެމްއެމްސީން ސުޕްރީމް ކޯޓަށް ދާނީ


Covid-19 ge furathama maraa eku Gaza ah biruverikan\nކޮވިޑް-19 ގެ ފުރަތަމަ މަރާއެކު ގާޒާއަށް ބިރުވެރިކަން\nގާޒާގައި ކޮވިޑް-19 އިގެ ކޭސްތައް ކުއްލިއަކަށް އިތުރުވެފައިވަނީ، އެ ބަލި ފެތުރުމާ ދެކޮޅަށް އެޅި ފިޔަވަޅުތަކަށް ލުއިތަކެއް ދެމުން އަންނަ ދަނޑިވަޅެއްގަ އެވެ. -- ފޮޓޯ: ރޮއިޓާސް\nފަލަސްތީނުގެ ގާޒާގައި ކޮވިޑް-19 އިގެ ކޭސްތައް ފާއިތުވި މަދު ދުވަސްކޮޅުގެ ތެރޭގައި އިތުރުވެފައިވާއިރު، އެ ބަލި ޖެހިގެން ފުރަތަމަ މަރު ގާޒާގެ ކަމާބެހޭ އިދާރާތަކުން ރިޕޯޓުކޮށްފި އެވެ.\nމަރުވެފައިވަނީ 77 އަހަރުގެ އަންހެނެއް ކަމަށް ހެލްތު މިނިސްޓްރީން ވަނީ ބުނެފަ އެވެ. ކޮވިޑް-19 ފެތުރެން ފެށުމާއެކު، މިސްރާއި އިޒްރޭލު ގުޅޭ ބޯޑަރުތައް ބަންދުކޮށްގެން ގާޒާގައި އެ ބަލި ފެތުރުން އޮތީ ކޮންޓްރޯލް ކުރެވިފަ އެވެ.\nނަމަވެސް، ފާއިތުވި ދުވަސްތަކުގައި، މިސްރުގައި ތާށިވެފައިތިބި 1،500 އަށް ވުރެ ގިނަ ފަލަސްތީނުގެ ރައްޔިތުން ވަނީ އަނބުރާ އައުމުގެ ހުއްދަ ދީފަ އެވެ. އަދި އިޒްރޭލު ބޯޑަރު ހުރަސްކޮށް އެ މީހުން ވަނީ އެތެރެވެފަ އެވެ.\nއެނބުރި އައި ހުރިހާ މީހުން އެކަހެރިކޮށްފައިވާއިރު އޭގެ ތެރެއިން 35 މީހުން އެ ބައްޔަށް ވަނީ ޕޮޒިޓިވްވެފަ އެވެ. ހެލްތު މިނިސްޓްރީގެ އޮފިޝަލަކު ވިދާޅުވި ގޮތުގައި، ކަރަންޓީނަށް ދިއުމުގެ ކުރިންނާއި ކަރަންޓީނު ސެންޓަރުތަކުގެ ތެރޭގައި އެނބުރި އައި މީހުން އެއްކޮށް އުޅެފައިވާތީ އިތުރު މީހުނަށް ބަލިޖެހިފައިވުމުގެ ފުރުސަތު ބޮޑެވެ.\nއަދި ކަރަންޓީނަށް ދިއުމުގެ ކުރިން، ގާޒާގައި ދިރިއުޅޭ އިތުރު މީހުނާ ބައްދަލުވެފައިވޭތޯ ބަލަމުން އަންނަކަމަށްވެސް އެ އޮފިޝަލު ވަނީ ވިދާޅުވެފަ އެވެ.\nގާޒާގައި ކޮވިޑް-19 ގެ ކޭސްތައް ކުއްލިއަކަށް އިތުރުވެފައިވަނީ، އެ ބަލި ފެތުރުމާ ދެކޮޅަށް އެޅި ފިޔަވަޅުތަކަށް ލުއިތަކެއް ދެމުން އަންނަ ދަނޑިވަޅެއްގަ އެވެ.\nސިއްހީ ނިޒާމު ބަލިކަށިވެ، ފަގީރުންގެ އަދަދު އިންތިހާއަށް ބޮޑު ގާޒާގައި ކޮވިޑް-19 ފެތުރިގެން ހިނގައްޖެނަމަ އިންސާނީ ކާރިސާއެއް ކުރިމަތިވުމުގެ ބިރު ބޮޑުކަމަށް އދ. އިން ދާދި ފަހުން ވަނީ ބުނެފަ އެވެ.


ޕަރްމާނޫ އަޅުވާ ތާރީހް ތިންވަނަ ފަހަރަށް ފަސްކޮށްފި - Voice of Meedhoo\nޖޯން އަބްރަހަމްގެ “ޕަރްމާނޫ: ދަ ސްޓޯރީ އޮފް ޕޯކްރަން” އަޅުވާ ތާރީހް ތިން ވަނަ ފަހަރަށް ފަސްކޮށްފި އެވެ.\nމިފިލް އަޅުވާ ގޮތަށް ކުރިން ހަމަޖެހިފައި އޮތީ ސަންޖޭ ލީލާ ބަންސާލީގެ “ޕަދްމާވަތް” އާއި ދާދި އެއްދުވަސްވަރެއްގަ އެވެ. އެހެންނަމަވެސް “ޕަދްމާވަތް” އަޅުވަން ހަމަޖެހިފަވާ ތާރީހް، 25 ޖެނުއަރީ އަކީ އަކްޝޭ ކްމާރުގެ “ޕެޑްމޭން” ވެސް އަޅުވާ ތާރީހް ކަމަށްވާތީ މި ފިލްމުތަކާ އެއް ދުވަހަކާ ދިމާވާގޮތަށް “ޕަރްމާނޫ” އަޅުވަން ބޭނުން ނުވާތީ މި ފިލްމު އަޅުވަން މިހާރު ނިންމާފައިވަނީ ކުރިއަށް އޮތް ފެބްރުއަރީ މަހުގެ 23 ވަނަ ދުވަހު އެވެ.\nމި ތާރީހުގައި ފިލްމު އަޅުވާނަމަ ރާނީ މުކަރްޖީގެ “ހިޗްކީ” އާއި ސޮނާކްޝީ ސިންހާގެ “ބޫމް ބޫމް އިން ނިއުޔޯކް” އާއި ޖޯން އަބްރަހަމްގެ ފިލްމު އަނެއްކާވެސް އެއް ދުވަހަކާ ދިމާވާނެ އެވެ. އެހެންކަމުން އަދިވެސް މި ފިލުމު އަޅުވާ ތާރީހް ފަސްކުރާނެ ކަމަށް ބެލެވޭ ކަމަށް ބައެއް ރިޕޯޓްތައް ބުނެ އެވެ.\nއެންމެ ފުރަތަމަ “ޕަރްމާނޫ” އަޅުވާ ގޮތަށް ހަމަޖެހިފައި އޮތީ މިދިޔަ އަހަރުގެ ޑިސެމްބަރު އަށްވަނަ ދުވަހު އެވެ. އެހެންނަމަވެސް އެތާރީހުގައި ފިލްމު ނަޅުވާ ހިފެހެއްޓީ ޑައިރެކްޓަރު އަބީޝެކް ޝަރްމާ އެވެ. އެ ތާރީހްގައި ފިލްމު ނޭޅުވުމުގެ ސަބަބުން ފިލްމުގެ އެއް ޕްރޮޑިއުސަރު އަދި ފިލްމުގެ ލީޑް އެކްޓަރު ޖޯން އަބްރަހަމް ހުރީ ހިތްހަމަ ނުޖެހިފަ އެވެ.\n“ޕަރްމާނޫ” އަކީ ޖޯން އަބްރަހަމްގެ ޕްރޮޑަކްޝަން ހައުސް ޖޭއޭ އެންޓަޓެއިންމެންޓާއި ޒީ ސްޓޫޑިއޯ އަދި ކީޓާ ޕްރޮޑަކްޝަންސް ގުޅިގެން ޕްރޮޑިއުސްކޮށްފައިވާ ފިލްމެކެވެ.


އިންޑިއާއިން ދިން 250 މިލިއަން ޑޮލަރު އެމްއެމްއޭއަށް ޖަމާކޮށްފި - DhiDaily\nއިންޑިއާއިން ދިން 250 މިލިއަން ޑޮލަރު އެމްއެމްއޭއަށް ޖަމާކޮށްފި\nއިންޑިއާ ސަރުކާރުގެ ސޮވެރިން ގެރެންޓީގެ ދަށުން ރާއްޖެއިން ސްޓޭޓް ބޭންކް އޮފް އިންޑިއާއަށް ވިއްކި ބޮންޑުގެ ފައިސާ ކަމަށްވާ 250 މިލިއަން ޑޮލަރު ރާއްޖޭގެ މަރުކަޒީ ބޭންކު އެމްއެމްއޭއަށް ޖަމާކޮށްފިއެވެ.\nކޯވިޑް 19 ގެ ސަބަބުން ރާއްޖޭގެ އިގްތިސާދަށް ދިމާވި ހީނަރުކަމުން އަރައިގަތުމަށް އިންޑިއާ ސަރުކާރުން ދިން މި ލޯނު ރަމްޒީކޮށް ހަވާލު ކުރެއްވީ މިދިޔަ މަހުގެ 20 ވަނަ ދުވަހުއެވެ. އެމްއެމްއޭގެ ތަރުޖަމާން މުހައްމަދު ނާސިހު ވިދާޅުވީ ބޮންޑުގެ ފައިސާ މިދިޔަ މަހުގެ 23 ވަނަ ދުވަހު ބޭންކަށް ޖަމާކޮށްފައިވާ ކަމަށެވެ.\nއިންޑީއާއިން ދިން 250 މިލިއަން ޑޮލަރުގެ ލޯނު ރާއްޖެއިން ދައްކަން ޖެހެނީ %3.5 ގެ އިންޓްރެސްޓް ރޭޓަކާއި އެކު 10 އަހަރު ދުވަހުގެ ތެރޭގައެވެ. އަދި މި ލޯނަކީ އެއްވެސް ޝަރުތު ކުރުމެއް ނެތި ރާއްޖެއަށް ދިން ލޯނެއް ކަމަށްވެސް އިންޑިއާ ސަރުކާރުން ވަނީ މީގެ ކުރިން ހާމަ ކުރައްވާފައެވެ.\nފޮރިން މިނިސްޓްރީން ކުރިން ބުނެފައިވާ ގޮތުން، މި ލޯނު ނަގާފައިވަނީ މާލޭގައި ހުންނަ އެސްބީއައި މެދުވެރިކޮށް ކަމުން މިއީ ބޭރުގެ ދަރަންޏަކަށް ނުވާނެ އެވެ. އެހެން ނަމަވެސް އިދިކޮޅު ފަރާތްތަކުން ބުނަމުންދަނީ މި ލޯނަކީ ރާއްޖެ އިތުރަށް އިންޑިއާގެ އަޅުވެތިކަމަށް ވެއްޓޭނެ ލޯނެއް ކަމަށެވެ.


Vaadhaveringe bodethi haradhu thakah Liverpool Klopp ge faadukiyun - One Online\nވާދަވެރިންގެ ބޮޑެތި ހަރަދުތަކަށް ލިވަޕޫލްގެ ކޯޗު ކްލޮޕްގެ ފާޑުކިޔުން\nޕްރިމިއާ ލީގުގައި ލިވަޕޫލާ އެންމެ ބޮޑަށް ވާދަކުރާ ގަދަ ބާރުތައް ކަމަށްވާ މެންޗެސްޓާ ސިޓީ، ޗެލްސީ އަދި މެންޗެސްޓާ ޔުނައިޓެޑުން މި ޓްރާންސްފާ ސީޒަންގައި ކުރި ބޮޑެތި ހަރަދުތަކަކީ ހައިރާން ކަމެއް ނޫން ކަމަށާއި، އެ ކްލަބުތަކަކީ އުސޫލެއް ނެތި ފައިސާ ހަރަދު ކުރާ ކްލަބުތައް ކަމަށް ލިވަޕޫލް ކޯޗު ޔާގަން ކްލޮޕް ބުނެފިއެވެ.\nލިވަޕޫލުން މި ސީޒަނަށް ތައްޔާރުވުމަށް ސްކޮޑަށް އިތުރުކުރި ކުޅުންތެރިޔަކީ ޑިފެންޑަރު އިބްރާހީމަ ކޮނާޓާއެވެ. އެއީ 36 މިލިއަން ޕައުންޑުގެ ޓްރާންސްފާއެކެވެ. ލިވަޕޫލުން ދަށްކޮށް ހަރަދުކުރި ނަމަވެސް އެ ޓީމާއެކު ލީގަށް ވާދަކުރާނެ ކަމަށް ބެލެވޭ ޓީމުތައް ވަނީ ބޮޑެތި ހަރަދުތައް ކޮށްފައެވެ. މިހާތަނަށް ސިޓީންވެސް ވަނީ 100 މިލިއަން ޕައުންޑަށް ޖެކް ގްރީލިޝް ގެންގޮސްފައެވެ. އޭގެ އިތުރުންވެސް އެޓީމުން މިހާރު އަންނަނީ ރެކޯޑު އަގަކަށް ހެރީ ކޭން ގެންދަންވެސް މަސައްކަތް ކުރަމުންނެވެ.\nސިޓީގެ އިތުރުން މެންޗެސްޓާ ޔުނައިޓެޑުންވެސް މިހާރު ވަނީ ސީޒަނަށް 73 މިލިއަން ޕައުންޑަށް ޖޯޑަން ސާންޗޯ ގެންގޮސް، 40 މިލިއަން ޕައުންޑުގެ އަގަކަށް ރަފޭލް ވަރާން ގެންގޮސް އެކަން އިއުލާނުކުރަން ތައްޔާރުވެފައެވެ. އަދި ޗެލްސީން ރޭ އިއުލާން ކުރި ޓްރާންސްފާއާއެކު އެޓީމުން ވަނީ ރޮމެލޫ ލުކާކޫ ގެންދަން 98 މިލިއަން ޕައުންޑް ހަރަދު ކޮށްފައެވެ. އަދި އިތުރު ޑިފެންޑަރަކަށް ޗެލްސީން އަންނަނީ ބަލަމުންނެވެ.\nއެ ހަރަދުތަކަށް ލިވަޕޫލް ކޯޗު ވަނީ ނުސީދާކޮށް ފާޑު ކިޔާފައެވެ.\n"އަހަންނަށް ހައިރާން ކަމެއް ނޫން އެ ކްލަބުތަކުން ބޮޑެތި ހަރަދުތައް ކުރުމަކީ. އެއީ އެ ކްލަބުތަކަކީ ލިވަޕޫލްގައި އޮންނަ ކަހަލަ އުސޫލުތައް އޮންނަ ކްލަބުތަކަށް ނުވާތީ. އެ ކްލަބުތަކުން ހަރަދުކުރަން އަބަދުވެސް ގޮތްގޮތް އޮވޭ. ސިޓީއާއި ޗެލްސީ އާއި ޕީއެސްޖީގެ ހަރަދުތައް ހިނގާ ގޮތް އެންމެނަށްވެސް އެނގޭ. އެހެނެއް ނޫން ލިވަޕޫލްގެ އުސޫލު އޮންނާނީ. ލިވަޕޫލްގައި ހަރަދުކުރާނީ ލިބޭ ފައިސާއަކުން،" ކްލޮޕް ބުނެފައިވެއެވެ.\nކްލޮޕް ބުނެފައިވަނީ "ވާދަވެރި ކްލަބުތަކަކީ ފައިސާގެ ބާރުގަދަ" ކްލަބުތަކަށް ވުމުން އާ ޓްރާންސްފާތައް ގިނައިން ކުރާ ނަމަވެސް ލިވަޕޫލަށް މިހާރުވެސް އޮތް އެންމެ މުހިއްމު ކަމަކީ މިހާރު ސްކޮޑުގައި ތިބި ހުރިހާ ކުޅުންތެރިން މަޑުކުރުވުން ކަމަށެވެ.\nކްލޮޕް ލިވަޕޫލާ ހަވާލުވިފަހުން އޭނާއާއެކު އެ ކްލަބުން މުހިއްމު ކާމިޔާބީތަކެއް ހޯދާފައިވެއެވެ. އޭގެ ތެރޭގައި 30 އަހަރަށްފަހު ޕްރިމިއާ ލީގެއް ހޯދުމާއި ޔޫރަޕްގެ ޗެމްޕިއަންކަން ހިމެނެއެވެ. ކްލޮޕްވެސް ވަނީ ފުރަތަމަ ކޮޅުގައި ބޮޑެތި ޓްރާންސްފާތަކެއް ކޮށްފައެވެ. އޭގެ ތެރޭގައި ވާޖިލް ވެންޑައިކާއި ސަޑިއޯ މާނޭގެ އިތުރުން ރޮބާޓް ފިރްމީނޯ ހިމެނެއެވެ.\nގުޅޭ ޓެގު މެންޗެސްޓާ ޔުނައިޓެޑް ޗެލްސީ ލިވަޕޫލް މެންޗެސްޓާ ސިޓީ ޓްރާންސްފާ މާކެޓް ޔާގަން ކްލޮޕް


ނޫސްވެރިކަމުގެ އިނާމު 2016 ގެ އިޙުތިފާލުގައި މީޑިއާ ކައުންސިލުގެ ރައީސް ކުރެއްވި ތަޤުރީރު\n12 އޮކްޓޯބަރު 2017 | ޚިޠާބު\nއެކަލާނގެ ރިވެތި އިސްމުފުޅުތަކާއެކު އަލްޚަބީރުގެ ސިފަފުޅު ލިބިވޮޑިގެންވާ ކީރިތިވަންތަ މާތް ﷲ އަށް ޙަމްދުކުރަން. އެކަލާނގެ ޙަޟުރަތުން އިންސާނިއްޔަތަށް އެންމެ ހެޔޮ ޚަބަރުތައް ގެނެސްދެއްވެވި އުމަމިއްޔަ ނަބިއްޔާއަށް ޞަލަވާތާއި ސަލާމް ލެއްވުން އެދި ދުޢާކުރަން.\nألَّلهُمَّ صَلِّ وَسَلِّمْ عَلَيْهِ.\nމިރޭ މި ޙަފުލާއަށް ވަޑައިގެންދެއްވި އަހުރަވެތި އެންމެހައި ޢިއްޒަތްތެރިންނަށް މީޑިއާ ކައުންސިލުގެ މެންބަރުންނާއި މުވައްޒަފުންގެ ނަންފުޅުގައި ތަރުޙީބާއި ޝުކުރު ދަންނަވަން. ތިޔަބޭފުޅުންގެ އިޒުނަފުޅާއެކު ބައެއް ނަންފުޅުތައް ކުރުކޮށް ފާހަގަކޮށްލާނަން.\n· ނޫސްވެރިކަމުގެ އެކިއެކި ރޮނގުރޮނގުން މިރޭ އިނާމު ޙާޞިލުކުރައްވާނެ މުރާލި ނޫސްވެރިން.\n· މިރޭ މި ޙަފުލާގައި ނޫސްވެރިކަމުގެ ރޮނގުން ޙަޔާތީ އަރުތައިގެ މަތިވެރި ޝަރަފު އެރުވޭނެ ޝަޚުޞިއްޔަތު.\nތިޔަ އެންމެ ބޭފުޅުންނަށް ހިތުގެ އެންމެ ފުންމިނުން ހޫނު ތަރުޙީބާއި، އިޚުލާޞްތެރި ޝުކުރު ދަންނަވަން.\nމިރޭ އަޅުގަނޑު އަދާކުރަންޖެހޭ އެންމެ މުހިންމު އަނެއް ވާޖިބަކީ، މި ޙަފުލާ އިންތިޒާމުކުރުމަށް މަދަދާއި ވާގިވެރިކަން ދެއްވި ދީލަތި ފަރާތްތަކަށް ޝުކުރު ދެންނެވުން. މި ޙަފުލާ މިހާ ފުރިހަމަ ގޮތެއްގައި އިންތިޒާމުކުރެވުނީ، އެފަރާތްތަކުގެ ދީލަތިކަމުން. އެހެންކަމުން އެ ހުރިހައި ފަރާތްތަކެއް ޝާމިލުކޮށް، އެ ފަރާތްތަކަށް ޙައްޤުވެގެންވާ ޝުކުރާއި ތަޢުރީފު ދަންނަވަން. ޚާއްޞަކޮށް ބޭންކް އޮފް މޯލްޑިވްސް އާއި، ދިރާގު އަދިހަމަ އެއާއެކު ޕީއެސްއެމްގެ ނަން ނުހަނު ކުލަގަދަކޮށް ފަވައި، ހިތުގެ އެންމެ ފުންމިނުން ނުހަނު އިޚުލާޞްތެރި ޝުކުރު ދަންނަވަން.\nމާތް ﷲގެ ތަނަވަސް ރަޙުމަތްފުޅުގެ އުޖާލާ އުފުޤުން މިރޭ އަޅުގަނޑުގެ ނަޒަރަށް އުދަވާ އެންމެ ޒީނަތްތެރި އެއް މަންޒަރަކީ، ނަބީބޭކަލުން ދެއްކެވި ރިވެތި ނަމޫނާ. "ނަބިއްޔު" މި ނަންފުޅާއި، ޢަރަބި ބަހުން ޚަބަރަށް ކިޔާ "ނަބައު" އަކީ އެއް މަޞްދަރަކުން އުފެދޭ ދެ ލަފުޒު. އެއީ އެއް ގަހެއްގައި އަޅާ ދެ މޭވާ. ނަބީބޭކަލުން އިންސާނިއްޔަތަށް ގެނެސްދެއްވާފައިވަނީ އެންމެ ތެދު، އެންމެ ހެޔޮ ޚަބަރު. މިއަދު މި މުޖުތަމަޢުގައި ހެޔޮ ޚަބަރު ފެތުރުމުގެ ޒިންމާ އުފުއްލަވަން ތިއްބެވީ ނޫސްވެރިން. ޤާނޫނާއި ޤަވާޢިދު ތަންދޭ އެންމެ ފުޅާމިނެއްގައި ނޫސްވެރިން ދެމިތިއްބެވުމަށް އިލްތިމާސްކުރަން.\nކޮންމެ އަހަރަކު ދިވެހިރާއްޖޭގެ މީޑިއާ ކައުންސިލުން ބާއްވާ މި ޙަފުލާއަކީ، ނޫސްވެރިންގެ ޤަދަރު މަތިވެރިކޮށް، އެބޭފުޅުންނަށް ކުރެވޭ ވަރަށް ބޮޑު ތަކުރީމެއް. އެބޭފުޅުންގެ އަގު ވަޒަންކޮށް، އެ ބޭފުޅުންނަށް ތަކުރީމުކުރަންޖެހޭ އެތައް ސަބަބުތަކެއް އެބަހުރި.\n· ޤައުމެއްގެ އާންމު ރައުޔު ބައްޓަންކުރަނީ، ނޫސްވެރިޔާގެ ޤަލަމުން ފަވާ ތަސްވީރު،\n· މުޖުތަމަޢުގެ އަގުތަކުގެ ފުރޮޅު އަނބުރައިދޭ މޮޅު ހަކަތައަކީ، ނޫސްވެރިޔާގެ ފަންވަރު،\n· ޤައުމުގެ ސަގާފީ ވިއުގަ ގަތައިދޭ ހީވާގި ހިނގަހައްޔަކީ، ނޫސްވެރިޔާގެ ފެންވަރު،\n· އިންސާނީ ކަރާމަތް ނަގަހައްޓައިދޭ ކުރެދި ކައްތިރިއަކީ، ނޫސްވެރިޔާގެ ހިތްވަރު،\n· ނޫސްވެރިޔާއަކީ، ކޮންމެ މަޒުލޫމަކަށްމެ، ކިއެއްތަ! ކޮންމެ ރައްޔިތަކަށްމެ އެންމެ ހެޔޮ މަދަދުގާރު،\n· ނޫސްވެރިޔާއަކީ، ޑިމޮކްރެސީގެ ހަތަރުވަނަ ބާރުގެ މޯޓަރު،\n· ނޫސްވެރިޔާއަކީ، މުޖުތަމަޢަށް ޙަޤީޤަތް ހާމަކޮށްދޭ އެންމެ އަލިގަދަ ދަންމަރު،\nމި މޭރުމުން ދައްކަން ހުރި ވާހަކަތައް ލައްކަ ގިނަ. އެއަށް މިއަށްވުރެ ތަނަވަސް ސާޢަތެއް އެބަ މުހުތާދުވޭ. ޚުލާޞާކޮށް ދަންނަވާނީ، ޤާނޫނާއި ގަވާއިދު ތަންދޭ އެންމެ ފުޅާމިނެއްގައި މީޑިއާ ކައުންސިލުން ދިވެހި ނޫސްވެރިންނަށް މަގުފަހިކޮށްދޭން ހިންމަތާއެކު މަސައްކަތްކުރާނެ ވާހަކަ. ކީރިތި ނަބިއްޔާ ޞައްލަﷲ ޢަލައިހި ވަސައްލަމަ އިރުޝާދު ދެއްވާފައިވާ ފަދައިން، ޒާލިމާއި މަޒުލޫމުގެ ޙާލަތުގައިވެސް ނޫސްވެރިންނަށް ނަޞްރުދޭނެ ވާހަކަ. އެކަމަށްޓަކައި މީޑިއާ ކައުންސިލުން ވަނީ ވޭތުވެދިޔަ ހައެއްކަ މަސްދުވަހުގެ ތެރޭގައި އުޞޫލުތަކެއް ފަރުމާކޮށްފަ. އޭގެ ލަގަން ވާނީ ނޫސްވެރިންގެ އަތުގަ. އޭގެ މުގޫ ވާނީ މީޑިއާގެ ގެތަކުގަ.\nމި އުފާވެރި ރޭގައި، މި ފާގަތި މާލަމަށް ވަޑައިގެންދެއްވި އެންމެ ބޭފުޅުންނަށް، އަދިވެސް އެއްފަހަރު، ފަށްފަށުން ތަކުރާރުކޮށް މަތިމައްޗަށް، ތަރުޙީބާއި ޝުކުރު ހެޔޮހިތުން އަރިސްކުރަން.


Vaahaka: Dhekeyhiyevey nikan | Mihaaru\n28 އޯގަސްޓް 2019 - 09:18 17 comments\n"ދެން ތި ކުޅިވަރު ހުއްޓައިލަންވެއްޖެއްނު!" އެއްރޭ ކޮޓަރިއަށް ވަދެފައި އަހްސަން ބުންޏެވެ. "އަހަރެން ގެއަށް މި ވަދެލަނީ ހާލަކުން ފަހަރަކު. ވަންނަ ކޮންމެ ފަހަރަކު ވެސް މި ފެންނަނީ މޫނުކުނިކޮށްގެން އިންނަތަން. އެންމެ ދެތިން ދުވަހުން ތިހާވަރު ވެދާނެކަމަކަށް އަހަންނަކަށް ގަބޫލެއް ނުކުރެވޭ."\n"އަހްސަނަށް ގަބޫލުކުރެވުނަސް ނުކުރެވުނަސް، ކޮންމެ އެއްޗެއް ކިޔަސް ރާޝިދު ދެކެ އަހަރެން ލޯބިނުވާކަމަކަށް ނުވާނެ،" އަހަރެން ބުނީމެވެ. "ހަމަ ވަރަށް ލޯބިވޭ! ތެދު ފޮރުވާކަށް ބޭނުމެއް ނޫން."\n"މަ ބޭނުމެއް ނޫން ތި ވާހަކަ އަޑުއަހާކަށް،" ގޮތްދޫނުކުރާ ރާގެއްގައި އަހްސަން ބުންޏެވެ. "ހިނގާ ޓެސްޓުކުރަން ދާން."\n"ހަމަ ދާންވީ!" ކުޑަ ވެސް ޖެހިލުންވުމެއް ނެތި އަހަރެން ބުނީމެވެ. "މަގޭ ނެތް އެއްވެސް މައްސަލައެއް. ތި ކަހަލަ ކަންތަކާ ބިރުގަންނަ މީހުން ތިބޭނެ. ހިނގާ ދަމާ! ކިހިނެއް ހަދަންވީ؟"\n"އަސްލު ކީއްކުރީ؟" އަނެއްކާ ވެސް އެހިއެވެ.\n"އެއްވެސް ކަމެއް ނުކުރަން،" ކުރިން ވެސް ދިން ޖަވާބު އަހަރެން ދިނީމެވެ. "އަހަރުމެން ހަމަ ވާހަކަދައްކަނީ. އެ ނޫން ކަމެއް ނުކުރަން."\n"ތީ ހާދަ ވިޔާނުދާ އަންހެނެކޭ،" އަހްސަން އެއްޗެހިކިޔަން ފެށިއެވެ. "ތީ އެއްވެސް ގޮތެއް ނެތް، ލަދެއް ނެތް އަންހެނެއް. މަ ނުދެކެން ތިހާ ގޮތްކުޑަ އަންހެނެއް. ރާޝިދު އާއިލާގެ މީހަކާ ވެސް ދެން ވާހަކަދައްކައިގެން ނުވާނެ. ކިހާ ހުތުރުކަމެއް ތި ކުރީ. އެއިން އެކަކު ވެސް މި ގެއަށް ވައްދައިގެން ނުވާނެ. ދޮރާއްޓާ ހަމައަށް ވެސް ގެނެސްގެން ނުވާނެ. ބަލައްޗޭ ދެންވާ ގޮތް! މުޅި ރަށަށް މޫނި ބޭޒާރުކޮށްލާނަން. އެންމެން ގާތުގަ މި ވާހަކަދައްކާލާނަން. މަ ހިތަށްއަރާ ކިހިނެއްވެގެންބާއޭ އެ ރާޝިދު ފަހަތުން ނެއްޓެން ނޭނގިގެން ތި އުޅެނީ."\n"ލޯބިވާތީ!" އަހަރެން ހުރީ އެ ލަފުޒުގައި ހަރުލައިފައެވެ. "ވަރަށް ލޯބިވޭ އޭނަ ދެކެ. އަހްސަން ހަދާނެ ގޮތެއް އަހަންނަށް ހަދަންވީ."\n"ބޭނުންތަ ރާޝިދާ ބައްދަލުކުރަން؟" ނާސިހާ ވަރަށް ހަމަޖެހިލައިފައި އެހިއެވެ.\n"ތީ އެހާ ފަސޭހަކެއް ނޫން!" އަހަރެން ބުނީމެވެ. "އަހަންނަކަށް ނޭނގެ އޭނަ ވީ ތަނެއް ވެސް."\n"ތީ ކަންނޭނގެއެއްނު އަހަންނަށް މި ގެއަށް އާދެވުނު ކަމަކީ،" ހިނިތުންވެލައިފައި ނާސިހާ ބުންޏެވެ. "މާލެ ކީއްކުރަން ކައިރި ރަށެއްގަ އޭނަ ހުއްޓަސް ހޯދާނަން. ބައްދަލުކުރަން ދާން ތައްޔާރުވޭ! ހެދުން ފަހާ ހެދުން ފަހާ!"\n"ކޮންކަމެއް ލައިގަނެގެން މާ އުފާވެފަ ތިހިރީ؟" އަހަރެން އެހީމެވެ.\n"އަތްދައްކާ!" ނާސިހާ އެދުނެވެ.\n"މިތާ އިނދެ ނުކިޔާތި!" ސިއްރުސިއްރުން ނާސިހާ ބުންޏެވެ. "ތީ ރާޝިދުގެ ސިޓީއެއް."\n"އޭނަގެ ހާލު ކިހިނެއް؟" އަހަރެންގެ އަތަށް ބަލަހައްޓައިގެން އިނދެ އަހަރެން އެހީމެވެ. "ކިހިނެއް ދިމާވީ؟ އަހަރެންގެ ވާހަކަ އެހިތަ؟ ސަލާން ބުނިތަ؟ އަހަރެންގެ ސަލާންބުނިންތަ؟ ބުނިންތަ އޭނަ ހަނދާންނުވާ އެންމެ ސިކުންތެއް ވެސް ނުދެޔޭ! ދެކިލާހިތުން މަރުވަނީޔޭ ބުނިންތަ؟"\n"މިރޭ ފޯނު ކައިރީގަ އިންނާތި!" އަވަސް ލިޔުމަކުން އެހެން ޖަހައިފައި ދެން އޮތީ ރާޝިދުގެ ނަމެވެ.\nރާޝިދުގެ ނަމުގެ ކުރިޔަށް "ލޯބިވާ" އޮތުމުން ވީ އުފަލެއްގެ ބޮޑުކަމުން ކަރުދާސްކޮޅަށް ބަލަހައްޓައިގެން އަހަންނަށް އިނދެވުނެވެ.\n"އިރުއަރަންދެން އިންނާނަން." ހިތާހިތުން އަހަންނަށް ބުނެވުނެވެ.


MAPS College ge online course thakah apply kurumuge furusathu March 14 ge niyalah\nމެޕްސް ކޮލެޖުން ހިންގާ އޮންލައިން ކޯސްތަކަށް އެޕްލައި ކުރުމުގެ ފުރުސަތު މާޗް 14 ގެ ނިޔަލަށް\nއެޑްވާންސްޑް ސެޓްފިކެޓް ލެވެލްއިން ފެށިގެން މާސްޓަރސް އާ ހަމައަށް އެކި ދާއިރާތަކުން ކިޔެވުމުގެ ތަފާތު ފުރުޞަތުތަކާއެކު ހުޅުވާލާފައިވާ މެޕްސް ކޮލެޖްގެ މާރޗް 2021 އިންޓޭކްގެ ކޯސްތަކުގެ ތެރޭގައި ރަށުގައި ތިބެގެން އޮންލައިންކޮށް ކިޔެވުމަށްވެސް ވަރަށް ގިނަ ފުރުސަތުތައް އެބަހުއްޓެވެ.\nމިގޮތުން ބިޒްނަސް މެނޭޖްމަންޓް، ހިއުމަން ރިސޯސް މެނޭޖްމަންޓް، މާރކެޓިންގ މެނޭޖްމަންޓް، އެކައުންޓިންގ އެންޑް ބިޒްނަސް، ޓްރެވަލް އެންޑް ޓޫރިޒަމް، ޕްރޮޖެކްޓް މެނޭޖްމަންޓް އަދި ޕްރޮކިއުމެންޓް ލޮޖިސްޓިކްސް އެންޑް ސަޕްލައި ޗެއިން މެނޭޖްމެންޓްގެ ދާއިރާތައް ހިމެނެއެވެ.\nމެޕްސް ކޮލެޖުން ހިންގާ ކޯސްތަކުގެތެރޭގައި ހިމެނޭ އެކައުންޓިންގ އެންޑް ބިޒްނަސް ކޯސްތަކަކީ އެސޯސިއޭޝަން އޮފް ސަރޓިފައިޑް ޗާޓަރޑް އެކައުންޓަންޓްސް (އޭ.ސީ.ސީ.އޭ)ގެ މޮޑިއުލްތައް ހިމަނައިގެން ފަރުމާކޮށްފައިވާ ކޯސްތަކެކެވެ. މިގޮތުން މިކޯސް ނިންމާ ދަރިވަރުންނަށް މެޕްސް ކޮލެޖުގެ ސެޓިފިކެޓްގެ އިތުރުން އޭ.ސީ.ސީ،އޭ. ގެ ސެޓްފިކެޓްވެސް ލިބެއެވެ. އަދިވެސް ފާހަގަކޮށްލެވޭ ކޯސްތަކުގެ ތެރޭގައި ވަރަށް ގިނަ ދަރިވަރުންގެ މެދުގައި މަޤުބޫލު ޕްރޮޖެކްޓް މެނޭޖްމަންޓް އަދި ޕްރޮކިއުމެންޓް ދާއިރާގެ ކޯސްތައް ހިމެނެއެވެ.\nއެޑްވާންސްޑް ސެޓްފިކެޓް ކޯސްތަކުގައި ގްރޭޑް ދިހައެއް ނިންމާފައިވާ ފަރާތްތަކަށް ބައިވެރިވުމުގެ ފުރުޞަތު ލިބިގެންދާއިރު، މިކޯސް ނިންމާލުމަށްފަހު އެފަރާތްތަކަށް ޑިގްރީ ކޯސްތަކުގައި ކިޔެވުމުގެ ފުރުސަތު ލިބިގެންދެއެވެ. އަދި އޭލެވެލް ފާހާ އެކު ނުވަތަ މަސައްކަތުގެ ތަޖުރިބާގެ އަލީގައިވެސް ބެޗެލަރސް ޑިގްރީއަށް ކިޔަވަން ބޭނުންވާ ފަރާތްތަކަށް ކޯހުގައި ބައިވެރިވުމުގެ ފުރުޞަތުވެސް ލިބެއެވެ.\nރާއްޖޭގައި މަތީ ތަޢުލީމު ހާސިލްކުރާ ގިނަ ދަރިވަރުންނަކީ ވަޒީފާ އަދާކުރަމުން ކިޔަވާ ދަރިވަރުން ކަމުން މެޕްސް ކޮލެޖުގެ ކޯސްތަކުގައި ކިޔަވާދެނީ ދަރިވަރުންގެ ވަޒީފާގެ ގަޑިތަކަށް ބުރޫ ނާރާނެފަދަ ގޮތަކަށް ކްލާސްތައް ހަމަޖައްސައިގެންނެވެ. އެގޮތުން ކްލާސްތައް ކުރިއަށް ގެންދަނީ ހަވީރު5އިން ރޭގަނޑު 11 އާ ދެމެދުއެވެ. މެޕްސް ކޮލެޖްގައި ހިންގާ ހުރިހާ ކޯސްތަކެއްގައިވެސް ކިޔަވައިދެއްވަނީ ތަޖުރިބާކާރު ލެކްޗަރަރއިންނެވެ. މީގެ ތެރޭގައި ދިވެހި އަދި ބިދޭސީ ލެކްޗަރަރ އިން ހިމެނެއެވެ.\nމެޕްސް ކޮލެޖުން ހިންގާ ޑިގްރީ ކޯސްތަކަކީ ސަރުކާރުން ހިލޭ ޑިގްރީއަށް ކިޔަވައިދިނުމަށް ހުޅުވާލާފައިވާ “ބެޗެލަރސް ޑިގްރީ ގްރާންޓް ސްކީމް” ގެ ދަށުން ހިލޭ ކިޔެވޭނެ ކޯސްތަކެކެވެ. މިގޮތުން ގިނަ ކޯސްތައް ސަރުކާރުގެ ހިލޭ ޑިގްރީ ޕްރޮގްރާމްގެ ދަށުން މުޅިން ހިލޭ ކިޔެވޭއިރު ބައެއް ކޯސްތައް، މިސާލަކަށް ޓުއަރިޒަމް އަދި އެކައުންޓިން އެންޑް ބިޒްނަސް ކޯސްތަކަކީ މި ސްކީމްގެ ދަށުން ކިޔަވާ އިރު ދަރިވަރުންގެ އަމިއްލަ އަތުން ކުޑަ ފީ އެއް ދައްކައިގެން ކިޔެވޭނެ ކޯސްތަކެކެވެ.\n1999ވަނަ އަހަރު ވުޖޫދަށްއައި މެޕްސްކޮލެޖްގައި ހިންގާ އިންޓަނޭޝަނަލް ކޯސްތަކަށް ބަލާއިރު އިނގިރޭސިވިލާތުގެ ޔުނިވަރސިޓީ އޮފް ބެޑްފޮޑްޝައަރގެ ބެޗްލަރސް ޑިގްރީ އަދި މާސްޓަރސް ޕްރޮގްރާމްތައް ހިމެނެއެވެ. މީގެއިތުރުން މެޕްސް ކޮލެޖުގައި ކާމިޔާބުކަމާއެކު ހިންގަމުން އަންނަ އެންމެ ދުވަސްވީ ދެ ޕްރޮގްރާމްކަމަށްވާ އެސޯސިއޭޝަން އޮފް ބިޒްނަސް އެގްޒެކަޓިވް (އޭ.ބީ.އީ) އަދި އޭ.ސީ.ސީ.އޭ.ގެ ޕްރޮގްރާމްތައް ހިމެނެއެވެ.\nމުޅި ދުނިޔެވެސް ތަހައްމަލުކުރަމުންދާ ކޮވިޑް-19އިގެ ޕެންޑަމިކްއާ ގުޅިގެން މިވަގުތު މެޕްސް ކޮލެޖުގެ ހުރިހާ ކޯސްތަކެއްވެސް ކުރިއަށް ގެންދަނީ އޮންލައިންކޮށެވެ. މެޕްސް ކޮލެޖުން މައުލޫމާތު ދޭގޮތުގައި ކުރިއަށް އޮތްތަނުގައިވެސް ކޮލެޖްގައި ކިޔެވުން ކުރިއަށް ގެންދާނީ ދަރިވަރުންނާއި އެކޮލެޖުގެ މުވައްޒަފުންގެ ސަލާމަތާއި ރައްކާތެރިކަން ލިބޭނެފަދަ ގޮތަކަށް ހެލްތް ޕްރޮޓެކްޝަން އެޖެންސީގެ އިތުރުން، މިނިސްޓްރީ އޮފް ހަޔަރ އެޑިއުކޭޝަންގެ ލަފައާއި މަޝްވަރާއާއި އެއްގޮތަށެވެ.\nމާރޗް 2021ގެ ކޯސްތަކުގައި ބައިވެރިވުމަށް އެޕްލިކޭޝަން ފޯމް ހުށަހެޅުމުގެ އެންމެ ފަހު ތާރީޚަކީ، 14 މާރޗް 2021ގެ ނިޔަލަށެވެ. ކޯސްތަކުގައި ބައިވެރިވާން ބޭނުންވާ ފަރާތްތަކަށް މެޕްސް ކޮލެޖްގެ ވެބްސައިޓް (www.maps.edu.mv) މެދުވެރިކޮށް އެޕްލިކޭޝަން ހުށަހެޅުމުގެ ފުރުސަތުވަނީ ފަހިކޮށްދީފައެވެ.\nމަތީ ތަޢުލީމު އުނގަންނައިދިނުމުގެ ދާއިރާގައި 22 އަހަރު ވެފައިވާ މެޕްސް ކޮލެޖަކީ ފެންވަރު ރަނގަޅު އެންމެ ޒަމާނީ ވަޞީލަތްތައް ދަރިވަރުންނަށް ފޯރުކޮށްދޭ، ރާއްޖޭގައި ހުރި އެންމެ ދުވަސްވީ އެއް ކޮލެޖެވެ. އަދި 2019 ވަނަ އަހަރުން ފެށިގެން ކާމިޔާބު ކަމާއެކު އޮންލައިންކޮށް ކޯސްތައް ހިންގަމުން އަންނަ ކޮލެޖެކެވެ.


Maldive Gas gai alah register vaa customerunnah ranuge furusatheh | Jazeera\tމޯލްޑިވް ގޭސްގައި އަލަށް ރަޖިސްޓަރވާ ކަސްޓަމަރުންނަށް ރަނުގެ ފުރުސަތެއް - Jazeera\nމޯލްޑިވް ގޭސްގައި އަލަށް ރަޖިސްޓަރވާ ކަސްޓަމަރުންނަށް ރަނުގެ ފުރުސަތެއް\nސާއިފް ޝިޔާދު November 1, 2020 229 views0\nމޯލްޑިވް ގޭސްގައި އަލަށް ރެޖިސްޓަރ ވާ ފަރާތަތަކަށް ޚާއްސަކޮށްގެން އެކުންފުނިން ޕްރޮމޯޝަނެއް ފަށައިފިއެވެ.\n"ފުޅި ހިލޭ" ގެ ނަމުގަައި ކުރިޔަށް ގެންދާ މި ޕްރޮމޯޝަންގައި އަލަށް ރެޖިސްޓަރވާ ކޮންމެ ކަސްޓަމަރަކަށް ވެސް ލުއި ފުޅިއެއް ހިލޭ ލިބޭނެ ކަމަށް އެ ކުންފުނިން މައުލޫމާތުދެއެވެ. އަދި ރެޖިސްޓަރ ވާ ކޮންމެ ކަސްޓަމަރަކަށް ވެސް ހަދިޔާ ލިބޭނެ ކަމަށާއި ހަދިޔާގެ ގޮތުގައި ލިބޭނީ ބަދިގޭގައި ބޭނުންކުރާ ސާމާނެއް ކަމަށް އެ ކުންފުނިން ބުނެއެވެ.\nމި ޕްރޮމޯޝަނާއެކު ރެޖިސްޓަރވާ ކޮންމެ ކަސްޓަމަރަކު ވެސް ދައްކަން ޖެހޭނީ ގޭސް އަށް ދައްކަން ޖެހޭ 200 ރުފިޔާ ކަމަށް އެ ކުންފުނިން ބުނެއެވެ. އަދި ޕްރޮމޯޝަން ކުރިޔަށް ގެންދާނީ މިއަދުން ފެށިގެން ސްޓޮކް ހުސްވަންދެން ކަމަށް ވެސް އެ ކުންފުނިން ވަނީ ހާމަކޮށްފައެވެ.\nއަލަށް ރެޖިސްޓަރ ވެލައްވަން ބޭނުންވާ މީހުންނަށް އެ ކުންފުނީގެ ހޮޓްލައިން 1616 އަށް ގުޅައިގެން ރެޖިސްޓަރ ވެވޭނެއެވެ.\nމޯލްޑިވް ގޭސްގެ ލުއި ފުޅިއަކީ މިޒަމާނުގެ ބަދިގެތަކަށް ޚާއްސަ، ދަބަރު ނުޖަހާ، އުފުލާލަން ލުއި އަދި އެހާމެ ރައްކާތެރި ފުޅިއެކެވެ. އަދި މޯލްޑިވް ގޭސްއިން ވިއްކާ ގޭހަކީ މި ސަރަހައްދަށް ހާއްސަ، ތެއްޔަށް ދެލި ނާރާ، އަވަހަށް ހޫނު ކޮށްލާ އަދި ގިނަ ދުވަހު ކެއްކޭ ކޮލިޓީ ގޭހެކެވެ.\n48 ގަޑިއިރުގެ ބަންދާއި އެކު ތަހުގީގަށް އިތުރު ވަގުތު!\nއިންޑިއާއާއި އެކު ވެފައިވާ އެއްބަސްވުންތަކުން ނުރައްކަލެއް ނެތް!\nއަތޮޅުތެރެއަށް އިތުރު 20 އެމްބިއުލާންސް\n"ބޯހިޔާވަހިކަމުގެ މަޝްރޫއުތައް ހިންގަންވާނީ އެކަން ކުރަން އުފައްދާފައިވާ ކުންފުނިތަކުން"\nމާލެތެރެ ޕެޓްރޯލްކުރަން ކައުންސިލްގެ ހަރަދުގައި ފުލުހުން!\nރޭޕްގެ މާނަފުޅާކޮށް ޖިންސީ ކުށުގެ ގާނޫނަށް ބޮޑެތި އިސްލާހުތަކެއް!\nބިން ވިއްކުމުގެ ބާރު ކައުންސިލްތަކަށް ލިބިދޭ ގޮތަށް ގާނޫނު އިސްލާހުކޮށްފި\nބިދޭސީން ހިންގާ ވިޔަފާރިތަކަށް އޮތް ފުރުސަތު ހަނިކުރާ ބިލު ފާސްކޮށްފި


COVID-19: Rathafandhoo Himeneyhen9Rasheh Monitoring ah laifi ކޮވިޑް-19: ރަތަފަންދޫ ހިމެނޭހެން9ރަށެއް މޮނީޓަރިންއަށް ލައިފި – Huvadhoo News COVID-19: Rathafandhoo Himeneyhen9Rasheh Monitoring ah laifi Huvadhoo News\nކޮވިޑް-19: ރަތަފަންދޫ ހިމެނޭހެން9ރަށެއް މޮނީޓަރިންއަށް ލައިފި\nކޮވިޑް-19 ހަލުވިކަމާއެކު ފެތުރެމުންދާތީ ރާއްޖޭގެ ހާލަތު ދުވަހެއް ދުވަހެއް ގޯސްވެ މިބަލީގައި މަރުވާ މީހުންގެ އަދަދުވެސް މިދަނީ މައްޗަށެވެ. މިއަދު އެކަނިވެސް9ރަށެއް މިވަނީ ބަންދުކޮށްފައެވެ.\nމާލެއާ އަޅާބަލާއިރު އަތޮޅުތެރޭ ރަށްރަށުގައި މިބަލި ފެތުރޭ މިންވަރު މިވަނީ ގިނަވެފައެވެ. އެޗްޕީއޭގެ ތަފާސް ހިސާބުތަކަށް ބަލާލާއިރު އިއްޔެ އެކަނިވެސް އަތޮޅުތެރޭ ރަށްތަކުން 118 މީހަކު މިވަނީ މިބައްޔަށް ފައްސިވެފައެވެ.\nގދ.ތިނަދޫގެ މުޖުތަމައުތެރެއިން މިބަލި ފެނފައިވާއިރު ހުވަދުއަތޮޅުގެ ބައެއް ރަށްތަކުގައި ދަނީ ކޮވިޑްގެ ކޭސްތައް އިތުރުވަމުންނެވެ. އެގޮތުން މިއަދު ގދ.ރަތަފަންދޫއަށް އަރާ ފޭބުން މަނާކޮށް ރަށް މިވަނީ މޮނީޓަރިންއަށް ލާފައެވެ.\nއެޗްޕީއޭ އިން ހާމަކުރިގޮތުގައި މިއަދު މޮނިޓަރިން ހާލަތަށް ގެނައި ރަށްތަކަކީ:\nމި ނުވަ ރަށާއެކު، މިވަގުތު މޮނިޓަރިން ހާލަތުގައި ޖުމްލަ 21 ރަށެއް އެބައޮތެވެ.\nދެކުނުގެ އަތޮޅުތަކަށް ބަލާލާއިރު އައްޑޫ ސިޓީގައި މިބަލި ފެތުރޭ މިންވަރު އިތުރުވެފައި މަރުވާ މީހުންގެ އަދަދުވެސް ދަނީ މައްޗަށެވެ. އެހެންކަމުން ސ. ހިތަދޫ، ސ. މަރަދޫ، ސ. މަރަދޫފޭދޫ، ސ. ފޭދޫ، ސ. ހުޅުމީދޫ މޮނިޓަރިން ހާލަތުގައި އޮންނަތާ ހަތަރު މަހެއްހާ ދުވަސް ވަނީ ވެފައެވެ.\nމީގެ އިތުރުން މި މަހުގެ ތެރޭގައި ދ. ކުޑަހުވަދޫ އާއި އދ. މާމިގިލި، ނ. މާފަރު، އދ. މަހިބަދޫ، ނ. ވެލިދޫ، ނ. މިލަދޫ، މ. މުލަކު ވެސް ވަނީ މޮނިޓަރިން ހާލަތަށް ގެނެސްފައެވެ.\nކޮވިޑް-19 ގދ ރަތަފަންދޫ


Fas Lakha Dathurah Fahu MPL In Bahuge Hidhumathah Alvadaau Kiyaifi - Vaguthu\nފަސް ލައްކަ ދަތުރަށްފަހު އެމްޕީއެލުން ބަހުގެ ހިދުމަތަށް އަލްވަދާއު ކިޔައިފި\nއެމްޕިލް ބަސް:އަހްމަދް އަލީ\nއެމްޕީއެލްގެ މެންޑޭޓްގައި ނުހިމެނޭ ޕަބްލިކް ޓްރާންސްޕޯޓްގެ ހިދުމަތް 2018 ވަނަ އަހަރު އެ ކުންފުންޏާ ހަވާލުކުރުމާއެކު ގެންގުޅުނު ވިސްނުމަކީ ރައްޔިތުން ހިތްހަމަ ޖެހޭ ހިދުމަތެއް ދިނުމެވެ. އެ އަޒުމާއެކު ފަހަތަށް ނުޖެހި ކުންފުނިން ކުރި މަސައްކަތުގެ ނަތިއްޖާ ނިމިގެން ދިޔަ ތިން އަހަރު ވަނީ ދައްކާފައެވެ.\n"ފުރިހަމަ ހިދުމަތެއް ދޭން ގިނަ މަސައްކަތެއް ކުރެވިއްޖެ" ފާއިތުވި ތިން އަހަރު ދުވަހުގެ މަސައްކަތް މީޑިއާތަކާ ހިއްސާކުރައްވަމުން އެމްޕީއެލްގެ ޓްރާންސްޕޯޓް ޑިޕާޓްމެންޓުގެ މެނޭޖަރު އިބްރާހިމް މައުމޫން ވިދާޅުވިއެވެ.\nހިދުމަތް ދޭން ފެށީ ހަތަރު "ބަހުން"\nބަހުގެ ހިދުމަތާއި އެމްޕީއެލުން ހަވާލުވިއިރު ގްރޭޓާ މާލޭ ސަރަހައްދުގައި އޮތީ ހަތަރު ބަހެވެ. މާލޭގެ އާބާދީ ބޮޑުވަމުންދާ ވަރަކަށް ބަހުގެ ޑިމާންޑުވެސް ބޮޑުވަމުންދާތީވެ ކުންފުނިން ނިންމީ 22 ބަސް ގެންނާށެވެ. ގްރޭޓާ މާލޭ ސަރަހައްދަށް ހިދުމަތް ދިނުމަށް އަށްޑަބަލް ބަހާއި ފަސް ސިޓީ ބަހުގެ އިތުރުން ފަސް ކޯޗު ބަސް މިހާރު ދަނީ ބޭނުން ކުރަމުންނެވެ.\nއެމްޕިލްގެ ދަށުން ހިންގާ ގްރޭޓާ މާލޭ ބަސް ޓާމިނަލް. ފޮޓޯ: އަހްމަދް އަލީ\nހުރިހާ ބަސްތަކަކީވެސް ފެންވަރު ރަނގަޅު ބަސްތަކެކެވެ. އެމްޕީއެލަށް ގޮންޖެހުންތައް ދިމާވީ ބަސް ޑްރައިވަރުން ހޯދާށެވެ. ވަކިން ހާއްސަކޮށް ދިވެހި ޑްރައިވަރުންނެވެ. އެ ގޮންޖެހުންތަކުން އަރައިގަންނަ ކުރި މަސައްކަތުގެ ނަތީއްޖާއެއްގެ ގޮތުން މިއަދު ބަސް ޑްރައިވަރުންގެ ގޮތުގައި ތިބޭނީ ތަމްރީނުވެފައި ތިބި ދިވެހިންނެވެ.\nއެކެއް ޖުލައިގައި ހިދުމަތް އެމްޓީސީސީގެ ދަށަށް\nއެމްޕީއެލުން މިހާރު ތައްޔާރުވެފައި ވަނީ އަންނަ މަހުގެ އެއްވަނަ ދުވަހު ޕަބްލިކް ޓްރާންސްޕޯޓްގެ ހިދުމަތް އެމްޓީސީސީއާ ހަވާލުކުރުމަށެވެ. ދެ ކުންފުނި ދެމެދުގައި ހެދޭ އެއްބަސްވުމުގެ ދަށުން ޖުލައި އެކަަކުން ބަހުގެ ހުރިހާ ހިދުމަތެއްވެސް ދެމުން ދެން ގެންދާނީ އެމްޓީސީސީންނެވެ. އެމްޕީއެލް އޮތީ އެކަމަށް ތައްޔާރަށެވެ.\nއެމްޕިލްއެލް ޓްރާންސްޕޯޓް މެނޭޖަރު އިބްރާހިމް މައުމޫން މީޑިއާއަށް މައުލޫމާތު ދެނީ\nނަމަވެސް މިހެން ބަދަލުވާ ގޮތަށް އޮތުން އެއީ ކުންފުންޏަށް އޮތް ގޮންޖެހުމެއްވެސްމެއެވެ. އެމްޕީއެލްގެ އުއްމީދަކީ ކުރިއަަށް އޮތްތާ އެހެން ބަޔަކު ހިދުމަތާ ހަވާލުވިޔަސް އެކަން މިހާރު އޮތް ގޮތަށް ކުރިއަށް ގެންދިޔުމެވެ.\nބަސް ޑްރައިވަރުންނަށް ވާނީ ކިހިނެއް؟\nބަހުގައި މަސައްކަތްކުރާ މުވައްޒަފުންގެ ދަންފަޅި ބަހާލާފައި ވަނީ ތިން ދަންފަޅިއަކަށެވެ. ކޮންމެ ދަންފަޅިއެއްވެސް ފެށޭނީ ހާއްސަ ބްރީފިންއަކާއެކުއެވެ.\n"ކޮންމެ ދަންފަޅިއެއްގައި 37 ބަސް ޑްރައިވަރުންނާ އެ މީހުންގެ އެޓެންޑުން ހިމެނޭނެ" މައުމޫން ވިދާޅުވިއެވެ.\nމީގެ ތެެރެއިން ބައެއް މުވައްޒަފުން އެމްޕީއޭލް ފުރަބަންދުގައިވެސް މަސައްކަތްކުރިއެވެ. އެމްޓީސީސީގެ ދަށަށް ބަދަލުވުމަށް ފަހުވެސް ބަސް އެޓެންޑެންޓުންނާއި ޑްރައިވަރުންގެ ވަޒީފާއަށް ބަދަލުތަކެއް ނާންނާނެ ކަމުގެ ޔަގީންކަން އެމްޕީއެލުން ދިނެވެ.\n"އެމްޓީސީސީއަށް ހިދުމަތްތައް ބަދަލުކުރެވޭއިރު ވަޒީފާއެއް ނުގެއްލޭނެ. މިހާރު ލިބޭ އިނާޔަތްތައްވެސް ލިބޭނެ" ބުރަކޮށް ބަހުގެ ހިދުމަތް ދިނުމުގައި މަސައްކަތްކުރާ މުވައްޒަފުންގެ ވަޒީފާ ނުގެއްލޭނެ ކަމުގެ ޔަގީންކަން ދެމުން މައުމޫން ވިދާޅުވިއެވެ.\nރައްޔިތުން ހިތްހަމަ ޖެހޭވަރުގެ މަސައްކަތެއް ކޮށްދެވުނު!\nމައުމޫން ވިދާޅުވި ގޮތުގައި މި ތިން އަހަރު ތެރޭގައި އެއްވެސް މައްސަލަތަކެއް ދިމާނުވެ ރައްޔިތުން އުއްމީދުކުރާ ޕަބްލިކް ޓްރާންސްޕޯޓްގެ ހިދުމަތް ރައްޔިތުންނަށް ދެވިއްޖެއެވެ. ސަރުކާރުގެ ސިޔާސަތުތަކާ އެއްގޮތަށް ކުންފުނިން އިސްކުރީ ރައްޔިތުންގެ މަަސްލަހަތެވެ.\n"އާއްމުން ވަރަށް ބޮޑަށް ހިދުމަތް ބަލައިގަނެ މަރުހަބާ ކިޔާ" މައުމޫން ވިދާޅުވިއެވެ. މާލެއާއި ހުޅުމާލޭގައި ބަސް ދަތުރުކުރާ ރޫޓްތައް ގިނަކޮށް އެޖެންޓުން ތައާރަފްކުރުމުން ފެށިގެން ގޮސް ޓޮޕްއަޕްގެ ހިދުމަތް ތައާރަފްކޮށްގެން ވެސް ކުންފުނީގެ އަމާޒަކަށްވީ ކަސްޓަމަރުންނަށް ވީހާވެސް ފަސޭހައިން ގާތުން ހިދުމަތް ދިނުމަށެވެ.\n"ރައްޔިތުން ބޭނުންވާ ފެންވަރުގެ ހިދުމަތެއް އަޅުގަނޑުމެން ފޯރުކޮށް ދިނިން. ކަސްޓަމަރުންނާ އަޅުގަނޑުމެންނާ އޮންނަ ގުޅުން ވަނީ ބަދަހިވެފައި" މައުމޫން ވިދާޅުވިއެވެ.\nއެމްޓީސީސީގެ ދަށަށް ބަހުގެ ހިދުމަތް ބަދަލުކުރެވިގެން ދިޔަޔަސް ކުންފުނިން ބޭނުންވާ އެހީ ފޯރުކޮށް ދިނުމުގައި އެމްޕީއެލް އޮންނާނެއެވެ. އެއީ ކުންފުނިންދޭ ޔަގީންކަމެކެވެ. މިއަދާ ހަމަޔަށް ފަސް ލައްކަ ދަތުރު ކުރެވިފައިވާއިރު އެއިން ކޮންމެ ދަތުރަކީވެސް އެމްޕީއެލަށް ލިބޭ ބޮޑު ހިތްހަމަ ޖެހުމެކެވެ.\nސަރުކާރުން އެންމެ ބޮޑު ހަރަދެއް ކުރަނީ މީހުން ބިނާ ކުރުމަށް- ނައިބު ރައީސް\nއޭލެވެލްގައި މަތީ ވަނަތައް ހޯދާ ދަރިވަރަކަށް އެމްޕީއެލްގެ ސްކޮލަޝިޕެއް\nއެމްޕީއެލުން ސްޕޮންސާކުރާ ކޯސްތަކަށް ހުޅުވާލައިފި\nޖޫން 29, 2021 23:15\nދެރަދުވަހެއް. އެކަމަކު މޓސސ އަށް ބަހުގެ ހިދުމައިދޭން ދިނުން ރަގަޅީ.\nޖޫން 30, 2021 09:26\nޝުކުރިއްޔާ ރައީސް ޔާމީން. ތިވަރުގެ ޚިދުމަތްތެރި ރައީސެއް އަދި ވެރިކަން ނުކުރޭ.


SunOnline: Geyge in Kuni nerenvee mendhuru 12:00 in 2:00 ah\nގޭގެއިން ކުނި ނެރެންވީ މެންދުރު 12:00 އިން 2:00އަށް\nއައިޝަތު ފަރީޙާ 16 Apr 2020, 12:50\nމާލެ ސަރަހައްދުގެ ގޭބީސީތަކުގައި އުފެދޭކުނި ގޭގެ ތިރިއަށް ބާލާނެ ގަޑި ވެމްކޯ އިން ހާމަކޮށްފި އެވެ.\nވެމްކޯ އިން ބުނީ ގޭގެގައި އުކާލާ ކުނި ރަނގަޅަށް ބަންދުކުރުމަށް ފަހު ކޮންމެ ދުވަހެއްގެވެސް މެންދުރު 12:00 އާއި 2:00 ދެމެދު ގޭގޭގެ ތިރިއަށް ބާލާފައި ބެހެއްޓުމަށް އެދޭކަމަށެވެ.\nއައިސޮލޭޝަންގައި ހުންނަ ގޭގެއިން ކުނި ބޭރަށް ނުނެރުމަށާއި އެކަމަށް ހާއްސަ ޓީމަކުން ގޮސް އެފަދަ ގޭގެއިން ކުނި ނަގާނެ ކަމަށް ވެމްކޯ އިން ބުންޏެވެ.\nމާލެ އިން އިއްޔެ ކޮވިޑް-19ގެ ބަލި މީހަކު ފެނުމާ އެކު ވެމްކޯއިން ދެމުން އައި ހިދުމަތްތައް ވެމްކޯ އިން އިއްޔެ ވަނީ މެދުކަނޑާލައިފައެވެ.\nނަމަވެސް ކުނި އުކައިދިނުމުގެ ހިދުމަތް އަލުން ފަށަން ނިންމާ، އެކަމާ ގުޅޭގޮތުން މައުލޫމާތު ދިނުމަށް މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެ ކުންފުނީގެ އޮޕަރޭޝަންސް މެނޭޖަރ މުހައްމަދު ޝާން ވިދާޅުވީ މާލެ އާއި ހުޅުމާލެ އަދި ވިލިމާލޭގެ ކަސްޓަމަރުން ކޮންމެ ދުވަހެއްގެ 12 އިން 14:00 އަށް ކުނި ތިިރިއަށް ބޭލުމަށް އެދޭ ކަމަށެވެ.\n"އެލީވޭ އެއް ވެއްޖެއްޔާ އެލީވޭ އިން ބޭރަށް ނެރެފައި ބަހައްޓާ ދެއްވާށޭ. އަޅުގަނޑުމެންގެ ޓީމު ގޮސް އެ ކުނިތައް ބަރާބަރަށް ނަގަމުން ދާނެ،" ޝާން ވިދާޅުވިއެވެ.\nކުނި ބަންދު ކުރާއިރު ޑަބަލް ކޮތަޅަށް ލުމަށް ޝާން ވަނީ އިލްތިމާސް ކުރައްވައިފައެވެ.\n"ހައުސްހޯލްޑްގެ ކުނި ނަގާއިރު ބައެއް ހާލަތްތަކުގައި ދިމާވެދާނެ ގޭގައި ހުންނަ އެހެން ކަހަލަ، އައިސްއަލަމާރި، ފަރުނީޗަރު ފަދަ ތަކެތި އުކާނުލެވޭނެ. މި ފުރުސަތުގައި ރައްޔިތުންގެ ފަރާތުން އެދެން އެފަދަ ކުނިތައް އެހަށް ބެހެއްޓުމަށް،" ޝާން ވިދާޅުވިއެވެ.\nމީގެ އިތުރުން ތޫނުތަކެއްޗާއި ތެޅިފައި ހުންނަ ތަކެތި ކަރުދާހަށް ލައި ވަކިން ޕެކް ކުރުމަށްފަހު ކުނިކޮތަޅު ތެރެއަށް ލުމަށާއި ކުނި ކޮތަޅަށް އަޅާއިރު ކޮތަޅުގެ ހަތަރު ބައިކުޅަ ތިންބަޔަށްވުރެ ގިނައިން ކުނި ނޭޅުމަށްވެސް ޝާން ވަނީ އިލްތިމާސް ކުރައްވައިފައެވެ.\n"ރަނގަޅަށް ގޮށް ޖަހާފައި އޭގެން އެއްޗެއް ލީކުނުވާނެހެން ބަންދުކުރައްވާ،" ޝާން ވިދާޅުވިއެވެ.\nމިހާލަތުގައި އައިސޮލޭޝަންގައި ހުރި ގޭގޭގެ ކުނި ނެގުމަށް އެކަމަށް ހާއްސަ ޓީމުތަކުން އެގޭގެއަށް ދާނެކަމަށާއި އެފަދަ ގޭގޭގެ ކުނި ބޭރަށް ނުނެރުމަށް އެދޭކަމަށްވެސް ޝާން ވިދާޅުވިއެވެ.\n"މިދުވަސްވަރަށް ގުޅޭގޮތުން ތަމްރީނުތައް ދެވިފައިވަނީ. މުވައްޒަފުން މަސައްކަތަށް ނިކުންނާނީ ޓެމްޕަރޭޗާ ޗެކް ކުރެވި އެބޭފުޅުންނަސް ހާއްސަ ޕީޕީއީ އާއެކު،" ޝާން ވިދާޅުވިއެވެ.\n"މާލެ ގޮނޑުވިޔަ ދޭކަށް ބަލަހައްޓައިގެން އަޅުގަނޑުމެންނަކަށް ނުތިބެވޭނެ. ކުނި ޕެކް ކުރާއިރުވެސް ވިސްނަވާށޭ ކުނި ކޮތަޅު އުފުލާ މީހާއަށް މީގެ ސަބަބުން ވާނީ ކޮން ގެއްލުމެއްތޯ،" ކުނިކޮތަޅު ބަންދު ކުރާއިރު ސަމާލުކަން ދޭންޖެހޭ ކަންކަމަށް ސަމާލުވުމަށް ތަކުރާރުކޮށް ޝާން އިލްތިމާސް ކުރެއްވިއެވެ.\nވެމްކޯ އިން ބުނީ އެކުންފުނީގެ ކޯލް ސެންޓަރު 1666 ގެ ހިދުމަތް ހެނދުނު 10 އިން ހަވީރު ހަތަރަށް ދޭނެ ކަމަށެވެ. އަދި ކޮމާޝަލް ކަސްޓަމަރުންނަށް ހިދުމަތްދޭނީ ހެނދުނު ނުވަޔަކުން މެންދުރު އެކަކަށް ކަމަށް ވެމްކޯ އިން ބުންޏެވެ.\nޖަނަވަރީމަގު ފިހާރައެއްގައި އަލިފާނުގެ ހާދިސާއެއް